އެސްފީނާ އަށް ތަފްޞީލީ ނަޡަރެއް –4– Ilm\nއެސްފީނާ އަށް ތަފްޞީލީ ނަޡަރެއް – 4\nކުރީ ލިޔުމުގައި: އެސްފީނާ ޖެއްސި މީހާ ގާތުން އޭނާގެ ހަށިގަނޑު ދޮންނަން އެދިއްޖެ ނަމަ އެކަމަށް އިންކާރު ނުކުރެވޭނެކަން، ރުޤްޔާ ކުރުމުގައި ޚާއްސަ އާޔަތްތައް ކިޔައި ރުޤްޔާ ކުރުމަކީ ކޮންކަހަލަ ކަމެއްކަން.\nމިލިޔުމުގައި: އަމިއްލަ ނަފްސާއި ކުޑަކުދިން އެސްފީނާއާއި ޖިންނި ޝައިޠާނުންގެ ކިބައިން ސަލާމަތް ވުމަށް ކުރެވިދާނެ ކަންތައްތައް އަދި ޝައްކެއްގެ މައްޗަށް ބިނާކޮށް އެސްފީނާ ޖެއްސި ކަމުގެ ތުހުމަތު ކޮށްގެން ނުވާނެކަން\nއެސްފީނާއާއި ޖިންނި ޝައިޠާނުންގެ ކިބައިން ސަލާމަތް ވުމަށް ކުރެވިދާނެ ކަންތައްތަކުގެ ތެރޭގައި ހެނދުނާއި ހަވީރުގެ ޛިކުރުތައް ބަރާބަރަށް ކިޔުން ވަރަށް މުހިންމެވެ. މިއާއެކު ބައެއް ފަރާތްތަކަށް އުފެދޭ ސުވާލަކީ، ހެނދުނާއި ހަވީރުގެ ޛިކުރުތައް ކިޔުމަށްފަހު ތުއްތު ކުދިންގެ މޫނަށް ފުމެލުން ކިހިނެއް ވާނެބާއެވެ؟ މިފަދައިން ބައެއް މީހުން ޢަމަލުވެސް ކުރެއެވެ. ނަމަވެސް އެއީ އެންމެ ރަނގަޅު ގޮތެއް ނޫނެވެ. ޝައިޚް މުނައްޖިދުގެ ވެބްސައިޓެއް ކަމަށްވާ (https://islamqa.info) އަށް މީހަކު މިފަދައިން، ހެނދުނާއި ހަވީރުގެ ޛިކުރުތައް ކިޔުމަށްފަހު ތުއްތު ކުދިންގެ ގަޔަށް ފުމެލުމާ ބެހޭގޮތުން ސުވާލު ކުރެއްވުމުން އެސުވާލުގެ ޖަވާބުގައި ވެއެވެ: ހެނދުނާއި ހަވީރުގެ ޛިކުރުތައް ކިޔައި ތުއްތު ކުދިންގެ ގަޔަށް ފުމުމާ ބެހޭގޮތުން ދަންނައެވެ. އެކުދިންނަށް ރުޤްޔާ ކުރުމުގެ ޤަސްދުގައި އެފަދައިން ކަންތައް ކުރެވިދާނެ ކަމަށް ޘާބިތުވެގެން ވާ ކަމެއް އެނގޭކަށް ނެތެވެ. އަދި އެފަދައިން ކަންތައް ކުރުމަށް ތިބާއަކަށް ނަސޭޙަތެއް ނުދެމެވެ. އެހެނެއްކަމަކު ރަސޫލުﷲ ޞައްލަﷲ ޢަލައިހި ވަސައްލަމް ގެ އަރިހުން ވާރިދުވެފައިވާ ކަންކަން ކުރުމުގައި ދެމިހުރުމަކީ އެންމެ ރަނގަޅު ގޮތެވެ. ފަހެ އެކަންތަކުން ފުދޭނެއެވެ. ފަހެ އެންމެ ހެޔޮވެގެންވާ މަގަކީ ރަސޫލުﷲ ޞައްލަﷲ ޢަލައިހި ވަސައްލަމް ދެއްކެވި މަގެވެ. والله أعلم.(1)\nރަސޫލުﷲ ޞައްލަﷲ ޢަލައިހި ވަސައްލަމް ދެއްކެވި މަގަކީ ކޮބައިތޯ ބަލައިލާއިރު، ތުއްތު ދަރިފުޅު ރައްކާތެރި ކުރުމަށްޓަކައި އެދަރިފުޅަށް ރުޤުޔާ ކުރުމަށް ހަދަންވީ ގޮތް ރަސޫލުﷲ ޞައްލަﷲ ޢަލައިހި ވަސައްލަމް ވަނީ ދައްކަވާފައެވެ. އެގޮތުން، އެކަލޭގެފާނުގެ ދެ ކާފަ ދަރިކަލުން ކަމަށްވާ ޙަސަން އަދި ޙުސައިން ރަޟިޔަﷲ ޢަންހުމާ އަށް ރައްކާތެރިކަމަށް އެދިވަޑައިގެން އެކަލޭގެފާނު ވަނީ ދުޢާ ކުރަށްވާފައެވެ. ފަހެ އިމާމް ބުޚާރީ އެކަލޭގެފާނުގެ ޞަޙީޙުގައި ރިވާ ކުރަށްވާފައިވާ ޙަދީޘެއްގައި ވެއެވެ.\nعَنْ ابْنِ عَبَّاسٍ رَضِيَ اللَّهُ عَنْهُمَا قَالَ : ( كَانَ النَّبِيُّ صَلَّى اللَّهُ عَلَيْهِ وَسَلَّمَ يُعَوِّذُ الْحَسَنَ وَالْحُسَيْنَ وَيَقُولُ : إِنَّ أَبَاكُمَا كَانَ يُعَوِّذُ بِهَا إِسْمَاعِيلَ وَإِسْحَاقَ : أعُوذُ بِكَلِمَاتِ اللَّهِ التَّامَّةِ ، مِنْ كُلِّ شَيْطَانٍ وَهَامَّةٍ ، وَمِنْ كُلِّ عَيْنٍ لاَمَّةٍ )(2)\nއިބްނު ޢައްބާސް ރަޟިޔަﷲ ޢަންހުމާގެ އަރިހުން ރިވާވެފައިވެއެވެ. ރަސޫލުﷲ ޞައްލަﷲ ޢަލައިހި ވަސައްލަމް، ޙަސަންގެފާނާއި ޙުސައިންގެފާނަށް، ﷲގެ ޙަޟްރަތުން ރައްކާތެރިކަމަށް އެދިވަޑައިގެން ވިދާޅުވިއެވެ. ހަމަކަށަވަރުން ތިދެބޭކަލުންގެ ބައްޕާފުޅު ކަމުގައިވާ އިބްރާހީމް ޢަލައިހިއްސަލާމް، (އެކަލޭގެފާނުގެ ދެދަރިކަލުން ކަމަށްވާ) އިސްމާޢީލްގެފާނާއި އިސްޙާޤުގެފާނަށް (ﷲގެ ޙަޟްރަތުން ރައްކާތެރިކަން އެދި އަންނަނިވި) ދުޢާ ކުރެއްވިއެވެ. “أَعُوذُ بِكَلِمَاتِ اللَّهِ التَّامَّةِ ، مِنْ كُلِّ شَيْطَانٍ وَهَامَّةٍ ، وَمِنْ كُلِّ عَيْنٍ لاَمَّةٍ” މާނަ: ﷲގެ ފުރިހަމަ ކަލިމަފުޅުތަކުން، އެންމެހާ ޝައިޠާނުންނާއި، އެންމެހާ ވިހަލާ ސޫފިތަކާއި، އެންމެހާ އެސްފީނާ ޖައްސުވައިދޭ ލޮލަކުން ތިޔަ ދެކަލުންނަށް ރައްކާތެރިކަން ދެއްވުމަށް އެދެމެވެ.\nއަދިވެސް އެހެން ޙަދީޘެއް ޛިކުރުކޮށްލާނަމެވެ. މިއީ އިމާމް އައްތިރްމިޛީ ރިވާ ކުރަށްވައި ޝައިޚު އަލްބާނީ ޞައްޙަ ކުރަށްވާފައިވާ ޙަދީޘެކެވެ.\nعن أبي سعيد الخدري رضي الله عنه قال : ( كَانَ رَسُولُ اللهِ صَلَّى اللَّهُ عَلَيْهِ وَسَلَّمَ يَتَعَوَّذُ مِنَ الجَانِّ وَعَيْنِ الإِنْسَانِ حَتَّى نَزَلَتِ الْمُعَوِّذَتَانِ ، فَلَمَّا نَزَلَتَا أَخَذَ بِهِمَا وَتَرَكَ مَا سِوَاهُمَا )(3)\nއަބޫ ސަޢީދުނިލް ޚުދްރީގެ އަރިހުން ރިވާވެފައިވާ ޙަދީޘެއްގެ މާނާގައި ވެއެވެ. (ﷲ ޞުބުޙާނަހޫ ވަތަޢާލާ،) މުޢައްވިޛަތައިން (سورة الفلق އަދި سورة الناس) ބާވައިލައްވަވަންދެން ރަސޫލުﷲ ޞައްލަﷲ ޢަލައިހި ވަސައްލަމް، ޖިންނި އާއި އެސްފީނާއިން ﷲގެ ޙަޟްރަތުން ރައްކާތެރިކަމަށް އެދިވަޑައިގެން ދުޢާ ކުރެއްވިއެވެ. މުޢައްވިޛަތައިން ބާވައިލެއްވުމާއެކު، އެކަލޭގެފާނު، (އެކަންކަމަށް) މުޢައްވިޛަތައިން ކިޔުއްވައި ރުޤްޔާ ކުރައްވަތެވެ. އަދި ކުރިން ކިޔުއްވި ތަކެތި ކިޔުއްވުން ހުއްޓާލެއްވިއެވެ.\nއެހެންކަމުން މި ދެ ގޮތުން ތުއްތު ކުދިންނަށް ރައްކާތެރިކަމުގެ ފިޔަވަޅު އެޅިދާނެއެވެ. އަދި ކުދިން ބޮޑުވެ އެއްޗިހި ހިތުދަސް ކުރެވެން ފެށުމާއެކު އެކުދިންނަށް ހެނދުނާއި ހަވީރުގެ ޛިކުރުތައް ދަސްކޮށްދޭށެވެ. އަދި އެ ޛިކުރުތައް ކިޔަން ޢާދަކުރުވާށެވެ.\nދެން އޮތީ ވަރަށް މުހިންމު ވާހަކައެކެވެ. ސަހްލު އިބްނު ޙުނައިފް، އެސްފީނާގެ ސަބަބުން ކުރިމަތިވި ނުރައްކާތެރި ޙާލަތުގައި ވާތަން ފެނިފަޑައިގަތުމުން، ރަސޫލުﷲ ޞައްލަﷲ ޢަލައިހި ވަސައްލަމް ސުވާލު ކުރެއްވީ، އެކަމަށް، ތުހުމަތު ކުރެވޭ މީހެއް ވޭތޯއެވެ. އާއެކެވެ. ޙަދީޘުގައި ވާ ޙާދިޘާ ފަދައިން ޝައްކެއް ނެތި އެސްފީނާ ޖެއްސި މީހާ އެނގޭ ކަމުގައި ވާނަމަ އެމީހަކު ހޯދައި، އަވަހަށް ޙަދީޘުގައި ވާ ފަދައިން ޢަމަލު ކުރުން މުހިންމެވެ. ނަމަވެސް ތިމާއަށް ވެފައިވާ ޝައްކެއްގެ މައްޗަށް ބިނާކޮށް މީހަކަށް ތިމަންނައަށް ނުވަތަ އެވެނި މީހަކަށް އެސްފީނާ ޖެއްސުވި ކަމުގެ ތުހުމަތު ކޮށްގެން ނުވާނެއެވެ. އެފަދަ ތުހުމަތެއް ކުރަން ވާނީ، ތިމާއަށް އެމީހެއްގެ ފުށުން އެސްފީނާ އަށް މަގުފަހި ވާ ފަދަ ކަމެއް ފެނި ޔަޤީން ވެފައި ވާ ނަމައެވެ. ނުވަތަ ޔަޤީން ނުވާ ނަމަ ބޮޑަށް ހީވާ ނަމައެވެ. އެއްވެސް ޙާލެއްގައި ޝައްކެއްގެ މައްޗަށް ބިނާކޮށް އެފަދަ ކަމެއް ކޮށްގެން ނުވާނެއެވެ. ޝައްކެއްގެ މައްޗަށް ބިނާކޮށް އެފަދަ ތުހުމަތު ކުރެވޭނަމަ، އަޚުން ތަކެއް ކަމަށް ވާން ޖެހޭ މުސްލިމުންގެ މެދުގައި ރުޅިވެރިކަމާއި ފިތުނަ ފަސާދަ ފެތުރިދާނެއެވެ. އަދި ޔަޤީން ކަމާއެކު، ތުހުމަތު ކުރެވުނު ނަމަވެސް މީސްތަކުންގެ މެދުގައި އޭނާ ލަދުގަންނަވާލައި ހަދައިގެން ނުވާނެއެވެ. އޭނާ ކައިރިން ދޮވުމަށް އެދެން ވާނީ، އިތުރު މައްސަލަތަކެއް މެދުވެރި ނުވާނޭހެން، ރީތިކޮށެވެ. އަޅުގަނޑުމެންގެ މަޤްސަދަކަށް ވާން ޖެހޭނީ އިޞްލާޙު ކުރުމާއި މައްސަލަ ޙައްލު ކުރުމެވެ. މައްސަލަ އިތުރަށް ބޮޑު ކުރުމެއް ނޫނެވެ.(4)\nرواه الترمذي ( 2058 )


Thilafuttah kuni baalaa sarahahdhu kunin furifai\nތިލަފުށީ ޖެޓީ ސަރަހައްދު -- ފޮޓޯ: ކިޔުންތެރިއެއް\n15 ޑިސެންބަރ 20190ކޮމެންޓް\nތިލަފުއްޓަށް ކުނި ބާލައި ސަރަހައްދު ކުނިން ފުރިފައި\nރިސޯޓުތަކުން ތިލަފުއްޓަށް ގެންދާ ކުނިތައް ރަނގަޅަށް ނައްތާނުލެވި މުޅި ޖެޓީ ސަރަހައްދު ކުނިން ފުރިއްޖެ އެވެ.\nތިލަފުށީގައި މަސައްކަތް ކުރާ މީހަކު ސީއެންއެމްއަށް ކިޔައިދިން ގޮތުގައި ތިލަފުށީ ވެމްކޯ ޖެޓީ ސަރަހައްދުގައި ކުނި ހިފައިގެން ގޮސް، އިއްޔެ ވެސް 17 ވަރަކަށް ދޯނި ކިއުގައި އޮތެވެ. އެކަމަކު އެތަނުގައި ކުނި އުފުލުމަށް ބޭނުން ކުރަމުންދާ ތިން ޕިކަޕު ހަލާކުވެފައިވާތީ އެމަސައްކަތް ކުރަމުންދަނީ ހައިމާކެއް ބޭނުންކޮށްގެންނެވެ.\nޖެޓީ ސަރަހަދަށް ގާތްކޮށް އެތަނަށް ދޯނި ފަހަރު ކުނިތައް ބޭލުމުން މުޅި އެ ސަރަހައްދު އޮތީ ކުނިން ފުރިފަ އެވެ. އިތުރަށް ކުނި ބާލާނެ ޖާގަ ވެސް އެތަނުގައި ނެތެވެ. އެމީހާ ކިޔައިދިން ގޮތުގައި ދޯނި ފަހަރުން ބާލާ ކުނިތަކުން އެ ސަރަހައްދު ފުރި، ވެމްކޯ އޮފީހާ ހިސާބަށް ކުނިތައް އެބަ އޮތެވެ.\nސީއެންއެމްއަށް ލިބިފައިވާ ބައެއް ފޮޓޯތަކަށް ބަލާއިރު ފެނިގެންދަނީ ޖެޓީއާ ދޯނި ފަހަރު ގާތްކޮށްފައި އޮންނައިރު ކިރިޔާ މޫދަށް އެޅޭ ނޭޅޭ ހިސާބުގައި ވެސް ކުނިތައް އޮތް މަންޒަރެވެ.\n"މި ޖެޓީއާ ގާތްކޮށްލަން ވެސް އެބަ ނަގާ 16000 އިން 17000 ރުފިޔާ. އެކަމަކު މިތަނުގައި އެތައް އިރެއް އިއްޔެ ވެސް އަޅުގަނޑުމެން ވެސް އޮތިން ކިއުގައި. އެ ސަރަހައްދު ފުރުނީމަ ދެން ކުނި އަޅާނެ އިތުރަށް ވެސް ޖާގަ ނެތީމަ. އެތައް ގަޑިއިރަކު އޮންނަން މި ޖެހެނީ. އެމީހުންގެ އޮފީހާ ހިސާބަށް އެބައޮތް ހުސް ކުނި،"\n"ޕިކަޕްތަކަށް އަޅައިގެން މި ގެންދަނީ މިތަނަށް ކުނި ބޭލީމަ. އެކަމަކު މިތަނުގައި އޮންނަ ތިން ޕިކަޕު ވެސް ހަލާކުވީމަ މިދަތިތައް މިކުރިމަތިވަނީ،" ތިލަފުށިން ވާހަކަދެއްކި އެހެން މީހަކު ބުނެފައިވެ އެވެ.\nތިލަފުއްޓަކީ މާލެ ސަރަހައްދުގައި އުފެދޭ ކުނިތައް ވެސް ނައްތާލުމަށް ގެންދާ ރަށެވެ. އެކަމާ ގުޅިގެން ވެމްކޯގެ ބިޒްނަސް ޑިވެލޮޕްމަންޓް މެނޭޖަރު، އިސްމާއިލް އުބައިދު ވިދާޅުވީ ވެހިކަލްތައް ހަލާކުވުމުގެ މައްސަލައެއް އެބަ އުޅޭ ކަމަށެވެ. އެހެންނަމަވެސް މިމަހުގެ ތެރޭގައި އިތުރު ވެހިކަލްތަކެއް ރާއްޖެ ގެނައުމުގެ މަސައްކަތް މިހާރު ކުރެވެމުން އަންނަ ކަމަށާއި އޭރުން އެ މައްސަލައަށް ހައްލެއް ލިބޭނެ ކަމަށްވެސް އުބައިދު ވިދާޅުވި އެވެ.\nއުބައިދު އިތުރަށް ވިދާޅުވީ އެތަން ތަރައްގީ ކުރުމުގެ މަސައްކަތް ވެސް ވެމްކޯއިން ކުރަމުން އަންނަ ކަމަށާއި އެގޮތުން ޖެނުއަރީ މަހުގެ ތެރޭގައި އެތަން ތަރައްގީކޮށް ނިމުމުން ކުނިތައް ގިނަވެ ފުނި ޖެހިފައި އޮންނަ މައްސަލައަށް ވެސް ހައްލެއް ލިބޭނެ ކަމަށެވެ.\nއުބައިދު އިތުރަށް ވިދާޅުވެފައިވަނީ ވެހިކަލްތައް ހަލާކުވި ނަމަވެސް ކުނި ހިފައިގެންދާ އުޅަނދުފަހަރަށް ވެކްމޯއިން ހިދުމަތް ދެމުން އަންނަ ކަމަށާއި އެކަން ހުއްޓިފައި ނުވާ ކަމަށެވެ.\nކުނި ވެމްކޯ ތިލަފުށި


Car aai Mathindhaa boat: Dhathuru kuran rakkaatheree koacheh? | Mihaaru\nކާރާއި މަތިންދާބޯޓު: ދަތުރުކުރަން ރައްކާތެރީ ކޯއްޗެއް؟\n17 އޯގަސްޓް 2017 - 06:217comments\nގިނައީ މަތިންދާބޯޓުގައި ދަތުރުކުރަން ބިރު ގަންނަ މީހުންނެވެ. މަތިންދާބޯޓަކަށް އަރައި ހަމަޖެހިލުމަށްފަހު ބޯޓު ރަންވޭއިން ނައްޓާލައި އެތައް ހާސް ފޫޓެއްގެ މައްޗަށް އަރަމުން އެމީހަކު އެ ދާން ބޭނުންވާ މަންޒިލަކަށް މިސްރާބު ޖަހާ ވަގުތު މިފަދަ މީހުން ލައްކަ އެއްޗެހި ހިތަށް އަރައި ފައިބާނެ އެވެ.\nމަތިންދާބޯޓަށް އެރުމުން އެ ގަންނަ ބިރަކީ ކާރު ފަދަ އެއްގަމު އުޅަނދަކަށް އަރައި އިންނަ ވަގުތު ގަންނަ ކަހަލަ ބިރެއް ނޫނެވެ.\nއެމެރިކާ ސަރުކާރުން އެއްކޮށްފައިވާ ތަފާސް ހިސާބަށް ބަލާއިރު މަތިންދާބޯޓުން ދަތުރު އެވްރެޖްކޮށް، އެއްގަމުގައި މި ކުރާ ދަތުރުތަކަށް ވުރެ މާ ބޮޑަށް ވެސް ރައްކާތެރި އެވެ.\nނެޝަނަލް ހައިވޭ ޓްރެފިކް ސޭފްޓީ އެޑްމިނިސްޓްރޭޝަންގެ ޑޭޓާތަކުން ދައްކާ ގޮތުން 2015 ގައި އެއްގަމު އުޅަނދުތަކަށް ދިމާވި އެކްސިޑެންޓްތަކުގެ ތެރެއިން ފުރާނައަށް ނުރައްކާވާ ޒާތުގެ 32،166 އެކްސިޑެންޓް ހިނގައި 35،000 މީހުން މަރުވެފައިވެ އެވެ. މިއީ އެމެރިކާގެ ރައްޔިތުންގެ ކޮންމެ އެއް ލައްކަ މީހަކަށް 11 މީހުންގެ ރޭޓެވެ.\nމިއާ ޚިލާފަށް އެމެރިކާގެ އެއާލައިންތަކަށް 2015 ގައި ދިމާވި އެކްސިޑެންޓްތަކުގެ އަދަދަކީ 27 އެވެ. ނެޝަނަލް ޓްރާންސްޕޯޓޭޝަން ސޭފްޓީ ބޯޑުގެ ޑޭޓާތަކުން ދައްކާ ގޮތުން މިއިން އެއްވެސް އެކްސިޑެންޓެއްގައި ވެސް މީހަކު މަރެއް ނުވެ އެވެ.\nއެހެން ގޮތަކަށް ބަލާލާނަމަ އެމެރިކާ މީހަކު ކާރު އެކްސިޑެންޓެއްގައި މަރުވުމުގެ ފުރުސަތު 114 ފަހަރަކުން އެއް ފަހަރު އޮވެ އެވެ. ނަމަވެސް ވައި އަދި ސްޕޭސްގެ ޓްރާންސްޕޯޓު ހާދިސާތަކުގައި (މީގެ ތެރޭގައި ޕްރައިވެޓް ފްލައިޓްތަކާއި އެއާ ޓެކްސީ ވެސް ހިމެނޭ ގޮތަށް) މީހަކު މަރުވުމުގެ ފުރުސަތު އޮންނަނީ 9،821 ފަހަރަކުން އެއް ފަހަރަކު އެވެ. މަތިންދާބޯޓު އެކްސިޑެންޓެއްގައި މަރުވާ މީހުންނަށް ވުރެ ކަރުގައި ކާއެއްޗެހި ތާށިވެގެން މަރުވުމުގެ ފުރުސަތު ވެސް ތިން ގުނަ އިތުރެވެ.\nއެހެންކަމުން ތަފާސް ހިސާބުތަކަށް ބަލާލާނަމަ މަތިންދާބޯޓެއްގައި ދަތުރުކުރުން އެއްގަމު އުޅަނދެއްގައި ދަތުރު ކުރުމަށް ވުރެ މާބޮޑަށް ވެސް ރައްކާތެރި އެވެ.\nއިތުރު ލިޔުންތައް ދަތުރުފަތުރު ވައިގެ ދަތުރުފަތުރު\n12 hours ago 23


އަސާސީ މުސާރައިގެ 35%\nވަޒީފާއަށް ނުކުންނަ ކޮންމެ ދުވަހަކަށް 300/-ރ.\nކޮމިޝަންގެ އިންވެސްޓިގޭޝަން ސެކްޝަނުގެ ހިންގައި ބެލެހެއްޓުން\n1. ކޮމިޝަނަށް ހުށަހެޅޭ މައްސަލަތައް ޤާނޫނާއި ޤަވާއިދާއި އެއްގޮތްވާ ގޮތުގެ މަތިން ހަރުދަނާ ކަމާއެކު ބަލައި ތަޙްޤީޤުކުރުމާއި ކޮމިޝަނުގެ ލަފާގެމަތިން މައްސަލަތަކާގުޅޭ ރިޕޯޓް ތައްޔާރުކޮށް ކޮމިޝަނަށް ހުށައެޅުން.\n2. ކޮމިޝަނަށް ހުށަހެޅޭ މައްސަލަތައް ދިރާސާކޮށް، ކޮމިޝަނުން ޢަމަލުކުރަން ފެންނަ ގޮތުގެ ޤާނޫނީ ލަފާ ދިނުން.\n3. ކޮމިޝަނުން ބަލާ މައްސަލަތަކާ ގުޅޭގޮތުން ކޮމިޝަނަށް މަޝްވަރާ ދިނުމާއި ކޮމިޝަންގެ މަސައްކަތަށް ބޭނުންވާ ޤާނޫނީ ލަފާ ދިނުން.\n4. ކޮމިޝަނުންދޭ ލަފާގެ މަތިން ދައުލަތުގެ އެހެން މުއައްސަސާތަކާ ގުޅިގެން ކުރަންޖެހޭ ޤާނޫނީ މަސައްކަތް ކުރުން.\n5. ކޮމިޝަނުން ބަލާ މައްސަލަތަކުގައި އެހެނިހެން މުވައްސަސާތަކުން ހޯދަންޖެހޭ ލިޔެކިޔުން އެތަން ތަނުން ހޯދުން.\n6. ކޮމިޝަނުގެ މަޤްޞަދުތައް ޙާޞިލުކުރުމުގެ ގޮތުން ކުރަންޖެހޭ ދިރާސާތައް ކުރުމާއި، ދިރާސާ ރިޕޯޓް ތައްޔާރު ކުރުން.\n7. ތަޙްޤީޤުކުރުމުގައި އިންވެސްޓިގޭޓަރުންނަށް ބޭނުންވާ ޤާނޫނީ އެހީތެރިކަން ދިނުމާއި ތަޙްޤީޤުތައް ކުރިއަށް ދަނީ އަވަސްކަމާއެކުކަން ކަށަވަރުކޮށް ކޭސް ތަކުގެ ސްޓޭޓަސް ކޮމިޝަނާ ހިއްސާ ކުރުން\n8. ތަޙްޤީޤުކުރެވޭ މައްސަލަތައް ކުރިއަށް ދާގޮތާއި، މައްސަލަތަކުގެ މަޢުލޫމާތާއި، ރިކޯޑް ބެލެހެއްޓުން.\n9. ކޮމިޝަނުން ބަލާ މައްސަލަތަކާ ގުޅުންހުރި ލިޔުންތައް ރައްކާތެރިކަމާއި އެކު ތަރުތީބުން ފައިލްކޮށް ބެލެހެއްޓޭކަން ކަށަވަރު ކުރުން.\n10. މިމަޤާމަށް ރިޕޯޓްކުރަންޖެހޭ މުވައްޒަފުން ސުޕަވައިޒްކުރުމާއި، މުވައްޒަފުންގެ މަސައްކަތުގެ ފެންވަރު ރަނގަޅުކުރުމަށް ދޭންޖެހޭ ލަފާއާއި އެހީތެރިކަން ދިނުމާއިއެކު އެމުވައްޒަފުންގެ ޕަރފޮމަންސް އެޕްރެއިޒަލް ހެދުން.\n11. ކޮމިޝަނުން ތަރުޖަމާކުރަންޖެހޭ ލިޔެކިޔުން އިނގިރޭސިބަހުން ދިވެހިބަހަށް، އަދި ދިވެހިބަހުން އިނގިރޭސިބަހަށް ތަރުޖަމާ ކުރުން.\n12. ކޮމިޝަނުގެ ފަރާތުން ޝަރުޢީ ކޯޓެއްގައި ނުވަތަ އެހެންވެސް އެފަދަ މުއައްސަސާއެއްގައި، ވަކާލާތުކުރަން ޖެހޭ ޙާލަތުގައި އެމައްސަލައެއްގައި ކޮމިޝަނުގެ ދިފާޢުގައި ވަކާލާތު ކުރުން.\n· ޤާނޫނީ ދާއިރާއިން ޤައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ޙާޞިލުކޮށްފައިވުމާއެކު، މަޤާމުގެ މަސައްކަތާގުޅޭ ދާއިރާއެއްގައިއުޅެ4އަހަރުގެ ތަޖުރިބާ ލިބިފައިވުމާއެކު، މަޤާމުގެ މަސައްކަތް ކުރުމުގެ ހުނަރާއި ޤާބިލްކަން ހުރިކަން އިންޓަވިއުގައި ސާބިތުކޮށްދިނުން. ނުވަތަ\n· ޤާނޫނީ ދާއިރާ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލުކޮށްފައިވުމާއެކު، މަޤާމުގެ މަސައްކަތާގުޅޭ ދާއިރާއެއްގައިއުޅެ6އަހަރުގެ ތަޖުރިބާ ލިބިފައިވުމާއެކު، މަޤާމުގެ މަސައްކަތް ކުރުމުގެ ހުނަރާއި ޤާބިލްކަން ހުރިކަން އިންޓަވިއުގައި ސާބިތުކޮށްދިނުން.\nü ވަޒީފާއަށް އެދި ހުށަހަޅާ ފޯމް\nü ކުރިމަތިލައްވާ ފަރާތުގެ ވަނަވަރު. (ގުޅޭނެ ނަންބަރާއި އީމެއިލް އެޑްރެސް ހިމެނޭ ގޮތަށް)\nü ދިވެހި ރައްޔިތެއްކަން އަންގައިދޭ ކާޑުގެ ކޮޕީ. (ދެފުށުގެ ކޮޕީ، ލިޔެފައިވާ ލިޔުންތައް ކިޔަން އެނގޭފަދަ ސާފު ކޮޕީއެއް)\nü މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓްކޮށް އަސްލާ އެއްގޮތްކަމަށް ތައްގަނޑު ޖަހާފައިވާ ތަޢުލީމީ ސެޓްފިކެޓްތަކުގެ ކޮޕީ. (މި ސެޓްފިކެޓްތަކާއެކު ޓްރާސްކްރިޕްޓް ހުށަހަޅަންވާނެއެވެ.)\nü ލިބިފައިވާ ތަޖުރިބާ ދަލީލުކޮށްދޭ ލިޔުންތަކުގެ ކޮޕީ. (މަޤާމުގައި ވީ ދުވަހާއި މަޤާމުގެ ނަމާއި ރޭންކާއި އަދާކުރާ މަސްއޫލިއްޔަތު އެނގޭގޮތަށް\n· މިމަޤާމުތަކަށް ޝަރުޠު ފުރިހަމަވާ ފަރާތްތަކުން މި ކޮމިޝަނުގެ ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު 2018 އޯގަސްޓް 28 ވާ އަންގާރަ ދުވަހުގެ 12:00 ގެ ކުރިން މި ކޮމިޝަނަށް ފޮނުއްވުން އެދެމެވެ.\nކަނޑައެޅިފައިވާ ސުންގަޑީގެ ފަހުން ހުށަހަޅާ އެއްވެސް އެޕްލިކޭޝަނެއް ނުވަތަ ކުރިން ހުށަހަޅާފައިވާ އެޕްލިކޭޝަނުގެ ބައެއްވެސް ސުންގަޑީގެ ފަހުން ބަލައިނުގަނެވޭނެއެވެ.\n· މަތީގައިވާ މަޤާމުގެ އިންޓަވިއުއަށް ދަޢުވަތު ދެވޭނީ ޝަރުޠު ހަމަވާ ފަރާތްތަކުގެ ތެރެއިން ހަމައެކަނި ޝޯޓްލިސްޓު ކުރެވޭ ފަރާތްތަކަށެވެ.\n· މި މަޤާމަށް މުވައްޒަފަކު ހޮވޭނީ ތަޢުލީމީ ސަރޓިފިކެޓްތަކާއި މަސައްކަތާގުޅޭ ތަޖުރިބާއަށާއި އަދި އިންޓަވިއުއަށް ބަލާ އެންމެ މަތިން މާކްސް ލިބޭ ފަރާތެކެވެ.\n· މި މަޤާމަށް އެދޭ ފަރާތްތަކުން ފުރަންޖެހޭ ވަޒީފާއަށް އެދޭ ފޯމު، މި ކޮމިޝަންގެ ކައުންޓަރުން ލިބެން ހުންނާނެއެވެ.\n· އެޕްލިކޭޝަން ފޯމް އޮންލައިންކޮށް ނުވަތަ އީމެއިލް މެދުވެރިކޮށް ބަލައިނުގަނެވޭނެއެވެ.\n· އިތުރު މަޢުލޫމާތު ސާފުކުރެއްވުމަށް ނަންބަރު 3001343 ފޯނާ ގުޅުއްވުން އެދެމެވެ.\n4 ޛުލްޙިއްޖާ 1439\nޕަބްލިޝްކުރި ތާރީޚް: 2018-08-16\nސުންގަޑި : 2018-08-28 12:00:00


ރައީސުލްޖުމްހޫރިއްޔާ ގއ. އަތޮޅު ކައުންސިލަރުންނާ ބައްދަލުކުރައްވައި މަޝްވަރާކުރައްވައިފި - The President's Office\nރައީސުލްޖުމްހޫރިއްޔާ ގއ. އަތޮޅު ކައުންސިލަރުންނާ ބައްދަލުކުރައްވައި މަޝްވަރާކުރައްވައިފި\n7 އޮކްޓޫބަރު 2019، ރިފަރެންސް: 2019-792\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ހުވަދު އަތޮޅު އުތުރުބުރީ އަތޮޅު ކައުންސިލަރުންނާ ބައްދަލުކުރައްވައި މަޝްވަރާކުރައްވައިފިއެވެ. މި ބައްދަލުކުރެއްވުން އޮތީ މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ.\nމި ބައްދަލުކުރެއްވުމުގައި، ކައުންސިލަރުން ރައީސުލްޖުމްހޫރިއްޔާއަށް ހުށަހެޅުއްވި ކަންކަމުގެ ތެރޭގައި އަތޮޅުގެ އެކި ރަށްރަށަށް އުމުރާނީގޮތުން ބޭނުންވާ ބައެއް މަޝްރޫޢުތައް ފާހަގަކުރައްވާފައިވެއެވެ. އޭގެ ތެރޭގައި ފެނާ ނަރުދަމާގެ މަޝްރޫޢާއި ބަނދަރާއި ބިން ހިއްކުމާ އަދި އަތޮޅުގެ ވަކިވަކި ރަށްރަށަށް ޞިއްޙީ ދާއިރާއާ ތަޢުލީމީ ދާއިރާއިން ބޭނުންވާ ބައެއް ކަންކަން ކައުންސިލަރުން ފާހަގަކުރެއްވިއެވެ. މީގެ އިތުރުން ކައުންސިލަރުން ވަނީ އަތޮޅުގެ ފަތުރުވެރިކަމުގެ ދާއިރާގެ ފައިދާ އަތޮޅުގެ ރައްޔިތުންނަށް މިހާރަށްވުރެ ފުޅާ ދާއިރާއެއްގައި ލިބުމުގެ މުހިންމުކަން ފާހަގަކުރައްވާފައެވެ. އަދި މަސްވެރިންގެ ހުރި ކަންބޮޑުވުންތަކާއި ދަތުރުފަތުރުގެ ދާއިރާއިން ބޭނުންވާކަންކަން ވެސް ކައުންސިލަރުން މި ބައްދަލުވުމުގައި ރައީސުލްޖުމްހޫރިއްޔާއާ ޙިއްޞާކުރެއްވިއެވެ.\nމި ބައްދަލުކޮށްލެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ގއ ކައުންސިލަރުން ފާހަގަ ކުރެއްވި ކަންކަމުގެ ތެރެއިން ބަޖެޓުގައި ހިމެނިފައިވާ މަޝްރޫޢުތަކާ ބެހޭ އެންމެފަހުގެ މަޢުލޫމާތު ކައުންސިލަރުންނާ ޙިއްޞާކުރެއްވިއެވެ. އަދި ކައުންސިލަރުން ފާހަގަކުރެއްވި ކަންކަމުގައި ސަރުކާރުގެ ކަމާގުޅޭ އިދާރާތަކާ މަޝްވަރާކުރައްވައިގެން ޙައްލު ހޯއްދަވައިދެއްވަން މަސައްކަތްޕުޅު ކޮށްދެއްވާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ.


Adeeb aaekkoh hadhaafaivanee ebaarulun dhinumuge ebbasvumeh, Iuthiraaf ebbasvumehgga soi koffaeh nuvey: Mahfooz | Fashui Online\nއަދީބާއެކު ހަދާފަވަނީ އެއްބާރުލުން ދިނުމުގެ އެއްބަސްވުމެއް، އިއުތިރާފް އެއްބަސްވުމެއްގަ ސޮއިކޮށްފައެއް ނުވޭ: މަޙްފޫޒް / ފޮޓޯ: މިހާރު\nއަދީބާއެކު ހަދާފަވަނީ އެއްބާރުލުން ދިނުމުގެ އެއްބަސްވުމެއް، އިއުތިރާފް އެއްބަސްވުމެއްގަ ސޮއިކޮށްފައެއް ނުވޭ: މަޙްފޫޒް\nކުރީގެ ނައިބު ރައީސް އަހުމަދު އަބީދާއެކު ދައުލަތުން ހަދާފައިވަނީ އެއްބާރުލުން ދިނުމުގެއް އެއްބަސްވުމެއް ކަމަށާއި ޖިނާއީ އިޖުރާއަތުގެ ޤާނޫނުގައި ބުނާފަދަ އިއުތިރާފް އެއްބަސްވުމެއްގައި ސޮއިކޮށްފައި ނުވާނެ ކަމުގައި އެމަނިކުފާނުގެ ޤާނޫނީ ވަކީލު މަޙްފޫޒް ސައީދު ވިދާޅުވެއްޖެއެވެ.\nއަދީބު ބަންދު ކުރުމަށް ބޭއްވުނު ޝަރީއަތުގެ އަޑުއެހުންތަކުގައި ވަކީލުންނާއި ދައުލަތުގެ ފަރާތުން ދައްކާފައިވާ ވާހަކަތަކުން އެނގިފައިވަނީ އެމްއެމްޕީއާރްސީ ގެ ފައިސާތަކަށް ޚިޔާނާތްތެރިވެ، އެފައިސާ ލޯންޑާ ކުރި މައްސަލައަށް އަދީބު އަމިއްލަފުޅަށް ވެސް އިއުތިރާފްވެ ވަޑައިގެންފައިވާ ކަމަށާއި އެފަދަ އެއްބަސްވުމެއްގައި ސޮއިވެސް ކޮށްފައިވާ ކަމަށެވެ.\nކުށެއްގެ ތުހުމަތު ކުރެވޭ މީހަކު، ދައުލަތާއެކު މިފަދަ އެއްބަސްވުމެއްގައި ސޮއިކޮށްފިނަމަ މައްސަލަ ޝަރީއަތަށް ނުގޮސް ނިޔާގެ ގޮތުގައި ހުކުމް ކުރާނެއެވެ. އަދި ހުކުމް ކުރާއިރު ހުކުމް އެމީހެއްގެ އަދަބަށް ލުޔެއް ވެސް ލިބިގެން ދާނެއެވެ.\nނަމަވެސް މިކަމާއި ގުޅޭގޮތުން ވަކީލު މަޙްފޫޒް ސައީދު މިއަދު ވިދާޅުވެފައިވަނީ، އަދީބު ސޮއި ކުރެއްވީ ޖިނާއީ އިޖުރާއަތުގެ ޤާނޫނުގެ 104 ވަނަ މާއްދާގައި ބުނާ އިއުތިރާފް އެއްބަސްވުމެއްގައި ނޫން ކަމަށާއި އެއީ އެފަދަ އެއްބަސްވުމަކަށް ވާސިލްވުމަށް ހަދާފައިވާ އެއްބާރުލުން ދިނުމުގެ އެއްބަސްވުމެއް ކަމަށް ވެސް ވަކީލު ވިދާޅުވެފައިވެއެވެ.\n"އަދީބާއެކު ހަދާފައިވަނީ އެއްބާރުލުން ދިނުމުގެ އެއްބަސްވުމެއް. އެއީ ޖިނާއީ އިޖުރާއަތުގެ ޤާނޫނުގައި ބުނާ އިއުތިރާފް އެއްބަސްވުމެއް ނޫން" މަޙްފޫޒް ވިދާޅުވިއެވެ.


ސަރުކާރުގެ މާލީ ސިޔާސަތާ ބެހޭ މައުލޫމާތު މާލީ ވަޒީރު އެމްޑީޕީގެ މެންބަރުންނަށް ދެއްވައިފި – Maldivian Democratic Party\nސަރުކާރުގެ މާލީ ސިޔާސަތާ ބެހޭ މައުލޫމާތު މާލީ ވަޒީރު އެމްޑީޕީގެ މެންބަރުންނަށް ދެއްވައިފި\nސަރުކާރުގެ މާލީ ސިޔާސަތާ ބެހޭ މައުލޫމާތު މާލީ ވަޒީރު އެމްޑީޕީގެ މެންބަރުންނަށް ދެއްވައިފިއެވެ.\nއާދީއްތަ ދުވަހުގެރޭ އެމްޑީޕީ ހަރުގޭގައި އެޕާޓީގެ މެންބަރުންނަށް ޚާއްސަކޮށްގެން ބޭއްވި މި ބައްދަލުވުމުގައި ޑޮލަރުގެ ހަމަ އަގު އައުމުގެ ސަބަބުން ތަކެތީގެ އަގަށް އަންނަ ބަދަލުތަކާއި، އިޤްތިސާދު ހަމައަކަށް ގެނައުމަށް ސަރުކާރުން ކެނޑިނޭޅި ކުރަމުންދާ މަސައްކަތްތަކާއި ބެހޭ މައުލޫމާތު އެމްޑީޕީގެ މެންބަރުންނަށް މާލީ ވަޒީރު އެރުއްވިއެވެ.\nއާންމުންނަށް ސުވާލުކުރުމުގެ ފުރުސަތު ހުޅުވާލައިގެން ކުރިޔަށް ގެންދިޔަ މި ބައްދަލުވުމުގައި އެމްޑީޕީގެ ވަރަށް ގިނަ މެންބަރުން ބައިވެރިވެ މައުލޫމާތު ހޯދާފައިވާ ކަމަށް މާލެ ސިޓީ ގެ އެމްޑީޕީ ހިންގާ ކޮމިޓީގެ ރައީސް މުޙައްމަދު ރަޝީދު (ބިގޭ) ވިދާޅުވިއެވެ.\nމިއީ މިފަދަ ފުރަތަމަ ބައްދަލުވުން ކަމަށާއި، ކުރިޔަށް އޮތް ދުވަސްތަކުގައި އެހެން ދާއިރާތަކުން އެމްޑީޕީގެ މެންބަރުންނަށް މައުލޫމާތު ދިނުމަށް އިތުރު ބައްދަލުވުންތަކެއް ބާއްވަވާނޭ ކަމަށް މާލެ ސިޓީގެ އެމްޑީޕީގެ ރައީސް ވިދާޅުވިއެވެ.


ކަރަޕްޝަނާއި ދެކޮޅު ހަރަކާތްތައް!މިކަލް ނޫސް\nކަރަޕްޝަނާއި ދެކޮޅު ހަރަކާތްތައް!\n15 ފެބުރުއަރީ 2018, 16:35 |\nކަރަޕްޝަނުގެ ފަސާދަމިވަނީ މުޅި ދުނިޔޭގައި ވަކި ހިއްޕާލާފައެވެ. ދުނިޔޭގެ ކޮންމެ ދިމާލަކަށް ބެލި ކަމުގައި ވިޔަސް ކަރަޕްޝަންގެ ތުހުމަތުތައް ކުރެވެމުންދެއެވެ. ކަރަޕްޝަންގެ އެއްވެސް އަމަލެއް ނުހިގާ ކަމަށް ގަބޫލުކުރާ ބަޔަކު ނެތް ހިސާބެއް ނެތޭވެސް ދެންނެވިދާނެއެވެ. އެހެންކަމުން، ކަރަޕްޝަނާއި ދެކޮޅަށް ހިންގޭ ހަރަކާތްތަކަކީ އާންމުންގެ އިތުރުން މުޅި ދުނިޔޭގެ ލޯ އަމާލުވަމުންދާ ހަރަކާތްތަކެވެ. ކަތި ނަޒަރަކުން އެކަމަށް ބަޔަކު ބަލަމުންދާއިރު އަނެއް ބަޔަކު އޭޣ ފައިދާ ހޯދަމުންދަނީ ސިޔާސީ ބޭނުމުގައެވެ. ގިނަ ސިޔާސީ ލީޑަރުން ހިންގާ ކަރަޕްޝަނާއި ދެކޮޅު ހަރަކާތްތަކަކީ އިދިކޮޅު ފަރާތްތައް ނައްތާލަން ނުވަތަ ސިޔާސީ ގޮތުން ބާރުވެރި ކުރުމަށް ހިންގޭ ހަރަކާތްތަކެއް ކަމަށް ގަބޫލުކުރާ ފަރާތްތައްވެސް މަދެއްނޫނެވެ.\nމީގެ ދެތިން ދުވަސް ކުރިން ނޫސްތަކުގެ ފަލަ ސުރުޚީއަށް އެރީ ސްރީލަންކާގައި ކުރިއަށްދިޔަ ލޯކަލް ކައުންސިލް އިންތިޚާބުން މިހާރު ވެރިކަން ކުރާ ސިރިސޭނާގެ ސަރުކާރަށް ބޮޑު ނާކާމިޔާބީއެއް ލިބުނު ޚަބަރެވެ. އެއިންތިޚާބުން ކުރި ހޯދާފައި ވަނީ ކުރީގެ ރައީސް މަހިންދާ ރާޖަޕަކްސާގެ ޕާޓީ އެވެ. ރަސްމީ ނަތީޖާތައް ދައްކާ ގޮތުން ރާޖަޕަކްސާގެ ސްރީ ލަންކާ ޕޮޑުޖަނާ ޕެރަމުނާ – އެސްއެލްޕީޕީ ނުވަތަ ޕީޕަލްސް ފްރަންޓް އިން ވަނީ 340 ކައުންސިލްގެ ތެރޭން 225 ކައުންސިލް ކާމިޔާބު ކޮށްފަ އެވެ. ބޮޑު ވަޒީރު ރަނިލްގެ ޔުނައިޓެޑް ނޭޝަނަލް ޕާޓީ (ޔޫއެންޕީ) އަށް ލިބުނީ 41 ކައުންސިލެވެ. ސިރިސޭނާގެ ފްރީޑަމް އެލަޔަންސް އަށް ކާމިޔާބު ކުރެވުނީ 11 ކައުންސިލެވެ.\nމިބޮޑު ނާކާމިޔާބީއަށްފަހު ހަތަރު ދުވަސްފަހުން ނޫސްތަކުގެ ފަލަ ސުރުޚީއަށް އަރާފައިވަނީ ވައްކަމާއި ރިޝްވަތާއި އިސްރާފުގެ އަމަލުތައް ހުއްޓުވުމުގައި އާއްމު ރައްޔިތުންނަށް ވެސް ދައުރެއް އަދާކުރެވިދާނެ ގޮތަށް ސްރީލަންކާގެ ރައީސް މައިތުރިޕާލާ ސިރިސޭނާ ކެމްޕޭނެއް ފައްޓަވައިފި އެވެ. ސިރިސޭނާގެ ކަރަޕްޝަނާއި ދެކޮޅު މިހަރަކާތަށް އަދި މާގިނަ ދުވަސްތަކެއް ވެފައިނުވާތީ މިކެމްޕޭނުގެ ދަށުން ސިޔާސީގޮތުން އެއްކޮޅު ނުވަތަ ދެކޮޅު ބަޔަކުވެސް އަދި ހައްޔަރުކޮށްފައެއްނުވެއެވެ. ނަމަވެސް، ސްރީލަންކާގެ ކޯލިޝަން ސަރުކާރުގެ ތެރޭގައި ކޮރަޕްޝަނުގެ އިނގިލި އެންމެ ބޮޑަށް ދިއްކުރެވެނީ ޔުނައިޓެޑް ނޭޝަނަލް ޕާޓީ (ޔޫއެންޕީ) އަށެވެ. ލަންކާ ސަރުކާރުގެ ކޮރަޕްޝަނުގައި އެންމެ ބޮޑަށް ފަޅާއަރާފައި ވަނީ ސެންޓްރަލް ބޭންކުގެ ބޮންޑުގެ މައްސަލަ އެވެ.\nސައޫދީ އަރަބިޔާ ގެ ކަރަޕްޝަނާއި ދެކޮޅު ހަރަކާތްތަކީވެސް ގިނަ ބަޔެއްގެ ލޯ އަމާޒުވި ހަރަކާތެކެވެ. އެ ހަރަކާތުގެ ތެރެއިން އެތައް ޕްރިންސްނަކާއި ކުރީގެ ވަޒީރުންނެއް ހައްޔަރުކޮށް ގިނަ އަދަދަކަށް ފައިސާ އަތުލާފައިވާކަމަށް ތުހުމަތުކުރާއިރު ސަރުކާރުން ބުނަމުންދަނީ ކަރަޕްޝަން ފައިސާ ހޯދުމަށް ކުރަމުންދާ މަސައްކަތެވެ. އެހަރަކާތުގެ ތެރެއިން ސައޫދީ ވަލީ އަހުދަށް ފަސޭހަކަމާއިއެކު ސަރުކާރު ހިންގަން ފަސޭހަކުރުމާއި އަތުވެދާނެ އިދިކޮޅު ހަރަކާތަކަށް ފުރުސަތު ނުދިނުމުގެ ގޮތުން ހިންގާ ހަރަކާތެއްކަމަށް ބަޔަކު ތުހުމަތުކުރެއެވެ.\nދުނިޔޭގެ ގައުމުގެ ތަކުގެ ކަންތައްތައް މިބީދައިން ހުރިއިރު މިގައުމުގައިވެސް ކަރަޕްޝަނުގެ ގިނަ ކަންތައްތަކެއް މިވަނީ ފެންމަތިވެފައެވެ. އެގޮތުން، މީގެ ކުރިން ބޮޑު ކަރަޕްޝަނަކީ ގުޅިގެން ކުރީގެ ނާއިބު ރައީސް އަދީބު ބޮޑު ހުކުމެއް ތަންފީޒު ކުރަމުންދަނިކޮށް ދިވެހިން ސިއްސުވާލީ 1 ފެބުރުއަރީގެ ސްޕްރީމް ކޯޓުގެ ހުކުމެވެ. އެހުކުމަށް މާގިނަ ދުވަސްތަކެއްނުވެ އުއްތަމަ ފަޑީޔާރާއި އިތުރު ފަޑިޔާރަކު ހައްޔަރުކޮށް ބިރުން ފިއްކަޑައިގެންދާވަރުގެ ފައިސާގެ މުއާމަލާތްކޮށްފައިވާކަމަށް ފުލުހުން ހާމަކުރަމުންދެއެވެ. މިދެފަޑިޔާރުންނާއި ދެކޮޅަށް ކަރަޕްޝަނުގެ ތުހުމަތު ކުރެވެމުންދާއިރު ފަޑިޔާރުގެއަށް ނުފޫޒުފޯރުވާކަމަށް ކުރިން އިދިކޮޅު ފަރާތްތަކުން ތުހުމަތު ކުރަމުންދިޔަ ނަމަވެސް، 1 ފެބުރުއަރީގެ ނިޔާއަށް ސަރުކާރުން ތުހުމަތު ކުރީ އިދިކޮޅު ފަރާތްތަކަށެވެ. އެއަށްފަހު ސްޕްރީމް ކޯޓުން އެހުކުމުގެ ބައެއް ބަދަލުކުރުމާއިއެކު ސަރުކާރުން ސްޕްރީމް ކޯޓު މިނިވަންވީ ކަމަށް ގަބޫލުކުރިއެވެ. އަދި އިދިކޮޅު ފަރާތްތަކުން ފަޑީޔާރުގެއަށް ސަރުކާރުން ބިރުދައްކަމުންދާކަމަށް ތުހުމަތު ކުރެއެވެ.\nކަރަޕްޝަނާއި، ނުފޫޒު ފޯރުވުމާއި މިފަދަ ވާހަކަތަކަކީ ސިޔާސީ މަންފާއަށް ދައްކަމުންދާ ވާހަކަތަކަކަށްވުމުގެ އިތުރުން އެފަދަ މައްސަލަތައް އާންމުން ބަލައިގަންނަ ގޮތަށްވެސް ބަދަލުތަކެއް މިވަނީ އައިސްފައެވެ.


އޭއެފްސީ ކަޕުގައި މާދަމާ ހަވީރު ނިއު ރޭޑިއަންޓާއި އިންޑިއާގެ ބެންގަލޫރު ކުޅޭ މެޗަކީ ދެކުނު އޭޝިއާގެ ފުޓްބޯޅައިގެ ދެ ބާރުގެ ކުރިމަތިލުމެއްގެ ގޮތުގައި ނިއުގެ ކޯޗު އޮސްކާ ބްރުޒޮން ސިފަކުރާއިރު އޭނާ ނަގަނީ މިއީ ފައިނަލެއްގެ ގޮތުގަ އެވެ.\nApril 20, 2018 34\nދަނޑުގެ ވިނަގަނޑުގެ ހާލަތާ މެދު ނިއު ކަންބޮޑުވެފައި\nގަލޮޅު ދަނޑުގައި 23 އަހަރު ފުޓްބޯޅަ ކުޅުނުއިރު އަދި މިއަދު ވެސް ދަނޑުގެ ވިނަގަނޑުގެ ހާލަތަށް ބަދަލު ނާންނަ ކަމަށާއި ނިއު ރޭޑިއަންޓުގެ ގޭމް ޕްލޭނަށް ވެސް އޭގެ ސަބަބުން ހުރަސްތަކެއް އެޅޭ ކަމަށް އެ ޓީމުގެ އެސިސްޓަންޓް ކޯޗު އަދި ކުރީގެ ކުޅުންތެރިޔާ އަޝްރަފް ލުތުފީ (ސަމްޕަތު) ބުނެފި އެވެ.\nއާ މަގާމެއްގައި ހަމްޕު ތަފާތު ދައްކަނީ\nމިދިޔަ ހަތަރު އަހަރު ހަމްޒާ މުހައްމަދު (ހަމްޕު) ފާހަގަވީ ނިއު ރޭޑިއަންޓުގެ އެޓޭކުގައި މުހިއްމު ދައުރެއް އަދާކޮށް ލަނޑު ޖަހާ ކުޅުންތެރިޔެއްގެ ގޮތުގަ އެވެ. އެހެން ނަމަވެސް މިދިޔަ ސީޒަނުގައި ނިއުގެ ކޯޗު ކަމާ ސްޕެއިނުގެ އޮސްކާ ބްރުޒޮން ހަވާލުވި ފަހުން ހަމްޕު ބޮޑަށް ފެންނަނީ ބޯޅަ ހިފަހައްޓައިގެން ކުޅޭ ފުޓްބޯޅައިގެ މުހިއްމު...\nއެސްޓީއޯ މާލޭ ލީގުގައި މިއަދު ހަވީރު ކްލަބް ގްރީން ސްޓްރީޓްސް އަތުން 6-1 އިން ހޯދި ބޮޑު މޮޅާ އެކު ލީގުގެ އެއް ވަނަ އަށް ނިއު ރޭޑިއަންޓް އަރައިފި އެވެ.\nނިއު ރޭޑިއަންޓާ އޮންނަނީ ޒާތީ ވާދަވެރިކަމެއް ނޫން ކަމަށާއި އެ ކްލަބާ ގުޅެން ދެ ފަހަރެއްގެ މަތިން ލިބުނު ފުރުސަތުގެ ބޭނުން ނުހިފީ ހާލަތުގެ ގޮތުން ކަމަށް އެސްޓީއޯ މާލޭ ލީގުގައި މިއަދު...\nއީގަލްސް އަތުން ބަލިނުވެ ނިއު ސަލާމަތްވެއްޖެ\nއެސްޓީއޯ މާލޭ ލީގުގައި މިއަދު ހަވީރު ކުޅުނު މެޗުގެ ފަހު ވަގުތު އަކުރަމް އަބްދުލް ގަނީ (އަކޫ) ޖެހި ގޯލުން ކްލަބް އީގަލްސްއާ 2-2 އިން އެއްވަރުކޮށް ނިއު ރޭޑިއަންޓް ބަލިނުވެ...\nމިހާލަތުގައި ނިއު ބަލިކުރުމަކީ ޗެލެންޖެއް: މޯހަން\nނިއު ރޭޑިއަންޓް ބަލިނުވާތާ ގިނަ ދުވަސްތަކެއް ވެފައިވާ ކަމަށާއި އެ ޓީމު ބަލިކުރުމަކީ މި ހާލަތުގައި ކޮންމެ ޓީމަކަށް ވެސް އޮތް ޗެލެންޖެއް ކަމަށް އެސްޓީއޯ މާލޭ ލީގުގައި މިއަދު ހަވީރު އެ...\nއޭއެފްސީ ކަޕްގައި މިދިޔަ ބުދަ ދުވަހު އިންޑިއާގެ އައިޒޯލް އަތުން 3-1 އިން ނިއު ރޭޑިއަންޓް މޮޅުވި މެޗުގެ ފުރަތަމަ އެގާރައިގައި ރިހާމް އަބްދުލް ގަނީ (ބޮބީ) ހިމެނުމުން ގިނަ ބަޔަކަށް ހައިރާން ކަމެއް ލިބުނެވެ. ބައިނަލްއަގްވާމީ ތަޖުރިބާއެއް ނެތް ކުޅުންތެރިޔަކަށް މުހިއްމު މެޗެއްގެއް ފުރަތަމަ އެގާރައިން ނިއުގެ ކޯޗު އޮސްކާ ބްރުޒޮން...


އެމެރިކާއިން ދިވެހިރާއްޖެއަށް ދަތުރުކުރާ ދިވެހިންގެ ސަމާލުކަމަށް - MFA\nއެމެރިކާއިން ދިވެހިރާއްޖެއަށް ދަތުރުކުރާ ދިވެހިންގެ ސަމާލުކަމަށް\nމަތީގައި ބަޔާންކޮށްފައިވާ ޤާނޫނުގެ ދަށުން، 18 މާރިޗު 2020 ވަނަ ދުވަހުގެ ރޭ 12:00 އިން ފެށިގެން ވަކި ގޮތެއް އަންގަންދެން، ޔުނައިޓެޑް ސްޓޭޓްސް އޮފް އެމެރިކާ (ޔޫ.އެސް.އޭ.) އިން ދިވެހިރާއްޖެއަށް ދަތުރުކުރާ ދިވެހިން، ސަރުކާރުން ކަނޑައަޅާ ތަނެއްގައި 14 ދުވަހުގެ މުއްދަތަކަށް ކަރަންޓީން ކުރަން ވަނީ ނިންމާފައެވެ.\nވީމާ، މި ދުވަސްތަކުގެ ތެރޭގައި އެމެރިކާއިން ދަތުރުކުރަން ގަސްދުކުރާ ދިވެހިން މިކަމަށް ސަމާލުވުމަށް އެދެމެވެ. އަދި މި ފިޔަވަޅުތަކަށް ބަދަލުއައުން އެކަށީގެންވުމާއެކު، ދަތުރުކުރުމުގެ ކުރިން މައުލޫމާތު ސާފުކުރުމަށްވެސް އެދެމެވެ.\nމީގެ އިތުރުން، މި ދަނޑިވަޅުގައި ކޮންމެހެން ކުރަންޖެހޭ ދަތުރުތައް ފިޔަވައި، އެހެން ދަތުރުތައް ނުކުރުމަށް އިލްތިމާސްކުރަމެވެ.\nއަދި ރާއްޖޭން ބޭރަށް ދަތުރުކުރާ ދިވެހި ރައްޔިތުންނާއި ރާއްޖޭން ބޭރުގައި ދިރިއުޅޭ ދިވެހި ރައްޔިތުން، މި މިނިސްޓްރީގައާއި އެންމެ ކައިރީގައި ހުންނަ ރާއްޖޭގެ ޑިޕްލޮމެޓިކް މިޝަނެއްގައި ރެޖިސްޓަރ ކުރުމަށްވެސް އިލްތިމާސްކުރަމެވެ. އެގޮތުން، އެމެރިކާއަށް ދަތުރުކުރާ ދިވެހި ރައްޔިތުންނާއި އެމެރިކާގައި ދިރިއުޅޭ ދިވެހި ރައްޔިތުން އ.ދ.އަށް ހުންނަ ދިވެހިރާއްޖޭގެ ދާއިމީ މިޝަންގައި (ނިއުޔޯކް) ރެޖިސްޓަރ ކުރުމަށް އެދެމެވެ.


SunOnline: BREAKING: Male' gai maadhamaa hukuru namaadhu nukuran nimmaifi\nމާލޭގައި މާދަމާ ހުކުރު ނަމާދު ނުކުރަން ނިންމައިފި\nޝަފްނާ ހުސައިން 02 Jul 2020, 14:55\nކޮވިޑް19 ފެތުރުން ކޮންޓްރޯލް ކުރުމަށް އަޅާ ރައްކާތެރިކަމުގެ ފިޔަވަޅެއްގެ ގޮތުން، މާލެ ސަރަހައްދުގެ މިސްކިތްތަކުގައި މާދަމާގެ ހުކުރު ނަމާދުގެ ޖަމާއަތް ނުހެދުމަށް ނިންމާފައިވާ ކަމަށް އިސްލާމިކް މިނިސްޓްރީން ބުނެފިއެވެ.\nއިސްލާމިކް މިނިސްޓްރީން ބުނީ މިއީ، އިސްލާމީ ފަތުވާ ދޭ އެންމެ މަތީ މަޖިލީހާއި، ދީނީ އިލްމުވެރިންނާއި ޑޮކްޓަރުންގެ ލަފާގެ މަތިން ނިންމި ނިންމުމެއް ކަމަށެވެ.\nމިނިސްޓްރީން ބުނީ މިގޮތަށް ނިންމީ، ހުކުރު ނަމާދުގެ ޖަމާއަތަކީ ވަރަށް ގިނަ އަދަދެއްގެ މީހުން އެއްތަންވެ، ގިނަ ވަގުތު ހޭދަވާ ޖަމާއަތަކަށް ވުމުން، މި ދަނޑިވަޅަކީ މަރުހަލާތަކަކަށް ބަހާލައިގެން ތަދްރީޖީ ގޮތެއްގައި އާންމު ހާލަތަށް ލުއިތައް ދީ، އެ ލުއިތަކުގެ ސަބަބުން ބަލިމަޑުކަން ފެތުރޭ ގޮތް ދިރާސާކޮށް ދެނެގަނެ، އޭގެ މައްޗަށް ބިނާކޮށް އިތުރު ނިންމުންތަކެއް ނިންމަންޖެހޭ ހާލަތަކަށް ވާތީއާއި، އަދިވެސް ބަލިމަޑުކަން ފެތުރުމުގެ ބިރުވެރިކަން އޮތް ކަމަށް ޑޮކްޓަރުން ލަފާކުރައްވާތީ އާއި މިފަދަ ހާލަތެއްގައި އަމަލުކުރުމަށް އިސްލާމްދީނުގައި އައިސްފައިވާ ޝަރުއީ ގަވާއިދުތަކާ ހަމަތަކަށް ރިއާޔަތްކުރުމަށްފަހު، އިލްމުވެރިންގެ ލަފާގެ މަތިން ކަމަށެވެ.\nމިނިސްޓްރީން ވަނީ އިސްލާމްދީން އޭގެ މައްޗަށް ބިނާވެގެންވާ މައިގަނޑު ފަސް އަސްލުގެ ތެރޭގައި އިންސާނުންްގެ ފުރާނަތަކުގެ މައްޗަށް ރައްކާތެރިވުން ހިމެނޭކަން ފާހަގަކުރައްވައިިފައެވެ.\nއެހެންކަމުން މާދަމާގެ ހުކުރު ނަމާދުގެ ޖަމާއަތް މާލޭ ސަރަހައްދުގެ މިސްކިތްތަކުގައި ނުހެދުމަށް ނިންމާފައި ވަނީ ޝަރުއީ ހަމަތަކާއި އުސޫލުތަކުގެ މަތިންކަމަށް މިނިސްޓްރީން ބުންޏެވެ.\nހުކުރު ނަމާދު ޖަމާއަތުގަައި ނުކުރަން ނިންމި ނަމަވެސް، ރައްކާތެރިކަމުގެ ފިޔަވަޅުތަކާއެކު، ފަރުޟު ފަސް ނަމާދުގެ ޖަމާއަތް ގާއިމުކުރުމުގެ ނިއުމަތް ފަހިވެފައިވާތީ، އެކަމަށް ޝުކުރުކޮށް، ކަމާބެހޭ ފަރާތްތަކުގެ އިރުޝާދާ އެއްގޮތަށް އަމަލުކުރުމަށާއި، ފަރުޟު ނަމާދުތައް ގާއިމުކޮށް، ހެޔޮއަމަލު ގިނަކޮށް ބަލިމަޑުކަމުން ރާއްޖެ ސަލާމަތް ކުރުމަށް ދުއާކުރުން މަތީ ދެމިތިބުމަށް މިނިސްޓްރީން ވަނީ ނަސޭހަތްތެރިވެފައެވެ.\nޖަމާއަތުގައި ނަމާދު ކުރުން ހުއްޓާލާފައި ވަނީ މިދިޔަ މާޗު މަހުގެ 18 ވަނަ ދުވަހު އެވެ. އޭރު މިސްކިތްތައް ބަންދު ނުކުރި ނަމަވެސް މާލޭގައި ކޮމިއުނިޓީ ސްޕްރެޑެއް ފެށުނު ފަހުން ވަނީ މިސްކިތްތަކުން ފެން ވެސް ކަނޑާލާއި، އާންމުންނަށް މިސްކިތަށް ނުވަދެވޭ ގޮތަށް ޓޭޕް ދަމާ ބަންދުކޮށްފަ އެވެ.\nނަމަަވެސް ޖޫން 14 ވަނަ ދުވަހުގެ މަޣްރިބް ނަމާދުން ފެށިގެން، ޖަމާއަތް ނުހަދާގޮތަށް، މިސްކިތުގައި ނަމާދުކުރުމަށް ހުއްދަ ދީ، މިސްކިތްތައް ވަނީ އާންމުންނަށް ހުޅުވާލައިފަ އެވެ.\nއަދި މި މަހުގެ ފުރަތަމަ ދުވަހުން ފެށިގެން މިސްކިތްތަކުގައި ޖަމާއަތް ހެދުމަށް ވަނީ ހުއްދަ ދީފައެވެ. އިސްލާމިކް މިނިސްޓްރީން ބުނީ، ނަމާދުގެ ޖަމާއަތް ހަދާއިރު ގައިދުރުކުރަން ނުޖެހޭނެ ކަމަށެވެ.


Dharani restructure kuran lafaadhey report majileehun faas kohfi\nމީގެ ކުރިން ބޭއްވި މުޅި މަޖިލީހުގެ ކޮމިޓީގެ ބައްދަލުވުމެއް. -- ފޮޓޯ: މަޖިލިސް\nކުރިއަށް އޮތް އަހަރުތަކުގައި ދައުލަތަށް ލިބޭނެ ކަމަށް އަންދާޒާ ކުރެވޭ އާމްދަނީއާ ނުބައްދަލު އަދަދުތަކުން ދަރަނި އަދާކުރަންޖެހިފައިވާއިރު، އެ ދަރަނިތައް ރީސްޓްރަކްޗާ ކުރަން ސަރުކާރަށް ހުށަހަޅާ ގޮތަށް ރައްޔިތުންގެ މަޖިލީހުން ތައްޔާރުކުރި ރިޕޯޓު ފާސްކޮށްފި އެވެ.\nއެ ރިޕޯޓު މުޅި މަޖިލީހުގެ ކޮމިޓީގައި ބަހުސްކުރުމަށްފަހު، އެ ރިޕޯޓު ފާސްކޮށްފައިވަނީ މިއަދުގެ ވޯޓުގައި ބައިވެރިވެވަޑައިގެންނެވި 55 މެންބަރުންގެ އަގުލަބިއްޔަތުންނެވެ.\nއެ ރިޕޯޓުގައި މައިގަނޑު ގޮތެއްގައި ފާހަގަކޮށްފައިވަނީ 2012 ވަނަ އަހަރާއި 2018 ވަނަ އަހަރާ ދެމެދު ނަގާފައިވާ ލޯނުތަކުގެ ތަފްސީލާއި، ދަރަނި ބެލެހެއްޓިފައިހުރި ގޮތާއި، ދަރަނި ނެގިފައިވަނީ ގާނޫނާ އެއްގޮތަށްތޯ ބެލުމާއި، އެ ދަރަނި އަނބުރާ ދައްކަން ޖެހުނު އިރު ދައުލަތުގެ އާމްދަނީ ހުރި މިންވަރުގެ މައްޗަށެވެ.\nމަޖިލީހުގެ ރިޕޯޓުގައި ވަނީ ކުރިއަށް އޮތް އަހަރު ތަކުގައި ދައުލަތުން އަނބުރާ ދައްކަންޖެހޭ ދަރަނީގެ އަދަދުތަކާއި އެ އަހަރުތަކުގައި ދައުލަތަށް ލިބޭނެކަމަށް ލަފާ ކުރެވޭ އާމްދަނީގެ އަދަދުތައް ވެސް ވަރުން އަޅުވައިފަ އެވެ.\nއާމްދަނީގެ ނިސްބަތުން ދަރަނި އަނބުރާ ދައްކަންޖެހޭ އަދަދު އިންތިހާއަށް އިތުރުވާއިރު، އެކަމަށް ހައްލު ހޯދަން އެ ރިޕޯޓުގައި ވަނީ ސަރުކާރަށް ގިނަ ހުށަހެޅުންތަކެއް ހުށަހަޅައިފަ އެވެ.\nއޭގެ ތެރޭގައި އެންމެ ބޮޑަށް ފާހަގަކުރެވެނީ ދޭދޭ ގައުމުތަކުންނާއި ބޭރުގެ ޖަމިއްޔާތަކުން ނަގާފައިވާ ލޯނުތައް ފިޔަވައި އެހެން ލޯނުތައް ރީސްޓްރަކްޗާ ކުރުމުގެ މަސައްކަތް ކުރުމަށް، އެކަމަށް ހާއްސަ ކޮމިޓީއެއް އެކުލަވާލުމަށް ސަރުކާރަށް ހުށަހެޅުން ހިމެނެ އެވެ.\nއެ މަސައްކަތަށް ހާއްސަ ކޮމިީޓީއެއް އެކުލަވާލައި، އެ ކޮމިޓީން ބޭރުގެ މާހިރުންގެ ލަފާ ހޯދުން.\nކޮމިޓީގެ މަސައްކަތް އަށް މަސް ދުވަހުގެ ތެރޭގައި ނިންމުން.\nކޮމިޓީގެ މަސައްކަތް ކޮންމެ މަހަކު މަޖިލީހުގެ މާލިއްޔަތު ކޮމިޓީއާ ހިއްސާކުރުން.\nއަންނަ އަހަރު ދައްކަންޖެހޭ އެތެރޭގެ ދަރަނި ރޯލްއޯވާކޮށް، ދަރަނި ދެއްކުން ފަސްކުރުން.\nދަރަނި ރީސްޓްރަކްޗާ ކުރަން ގާނޫނަށް ބޭނުންވާ އިސްލާހުތައް ގެނައުން.\nދައުލަތުން ގެރެންޓީ ދޫކޮށްގެން ނަގާފައިވާ ލޯނުތަކުން ހިންގޭ މަޝްރޫއުތަކުގެ ތަފްސީލްތައް ގަވައިދުން ހޯދުން.\nސަރުކާރުގެ ކުންފުނިންތަކުގެ ހަރަދު ކުޑަކޮށް ހިންގުން ހަރުދަނާ ކުރުން.\nސަބްސިޑީ ދިނުމުގެ އުސޫލުތައް މުރާޖައާކޮށް، ޕްލޭނެއް އެކުލަވާލުން.\nރިޕޯޓާ ގުޅޭގޮތުން ނަޝީދު ވިދާޅުވެފައިވަނީ މި ރިޕޯޓަކީ އެއްވެސް ފަރާތަކުން ކަންބޮޑުވާންޖެހޭ ރިޕޯޓެއް ނޫން ކަމަށެވެ. އަދި މި ރިޕޯޓުގެ ސަބަބުން ރާއްޖޭން ކުރިއަށްއޮތް ތަނުގައި ދަރަންޏާ ގުޅިގެން އަޅާނެ ފިޔަވަޅުތައް ހާމަވެ، މާލީ އިދާރާތަކުގެ އިތުބާރު ލިބިގެންދާނެކަމަށް އެމަނިކުފާނު ވަނީ ވިދާޅުވެފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ދައުލަތުގެ ބަޖެޓް + ފިނޭންސް މިނިސްޓްރީ ދައުލަތުގެ އާމްދަނީ އިބްރާހިމް އަމީރު ބޭރުގެ އެހީ ދައުލަތުގެ ދަރަނި


Nolhivaranfaru Gai MDP Dhidha Nagaafai Huri Ruh Kandaalaifi - Vaguthu\nނޮޅިވަރަންފަރުގައި އެމްޑީޕީ ދިދަ ނަގާފައި ހުރި ރުއް ކަނޑާލައިފި\nހދ.ނޮޅިވަރަންފަރުގައި ވާދަވެރި އިދިކޮޅު ޕާޓީ އެމްޑީޕީގެ ދިދަ ނަގާފައި ހުރި ރުއް ކަނޑާލައިފިއެވެ.\nމައުލޫމާތު ލިބިފައިވާ ގޮތުގައި މި ރުތް ކަޑާލާފައިވަނީ ރޭގެ ވަގުތެއްގައެވެ. އަދި އެ ރުކަކީ އަމިއްލަ މީހެއްގެ ރުކެކެވެ.\nރޭގެ ވަގުތެއްގައި ރުއް ކަނޑާލާފައިވާއިރު އިއްޔެ ފުލުހުން އެ ރުއް ކައިރިއަށް ގޮސް ހަރަކާތްތެރިވި ކަމަށް ވެސް މައުލޫމާތު ވަނީ ލިބިފައެވެ.\nމި ރުއް ކަނޑާލީ ސީދާ ފުލުހުން ކަމެއް ނޭނގޭ އިރު ރުކުގެ މެދުގައި ވަނީ ގިރިސް އުނގުޅާފައެވެ. ނޮޅިވަރަންފަރުގައި އެ ދިދަ ނަގާފައިވަނީ މީގެ ދެ ދުވަސް ކުރިންނެވެ.\nނޮޅިވަރަންފަރުގައި އެމްޑީޕީގެ ދިދަ ނަގާފައިވާ ރުއް ރޭ ކަނޑާލާފައިވާ އިރު އެހެން ބައެއް ރަށްރަށުގައި ނަގާފައިވާ ދިދަތައް ފުލުހުންނަށް ނުބޭލިގެން ބިދޭސީން އަރުވައިގެން ވެސް ވަނީ ބަލާފައެވެ. އެގޮތުން މީގެ ކުރިން ގާތްގަނޑަކަށް 110 ވަރަކަށް ފޫޓު އުހުގައި ހުރި މި ދިދަ ބާލަން ފުލުހުން ކުރި މައްސަކަތް ނާކާމިޔާބު ވުމުން ވަނީ އެރަށު ބިދޭސީއަކު ލައްވާ ދިދަ ބާލުވާފައެވެ.\nއަލަށް އަމަލުކުރަން ފެށި ދިވެހި ގައުމީ ދިދަ ބޭނުން ކުރުމާއި ގުޅޭ ގޮތުން ހެދިފައިވާ އުސޫލުގައި ބުނެފައިވާ ގޮތުގައި ރާއްޖޭގެ އެއްވެސް އަތޮޅެއްގައި ނުވަތަ ރަށެއްގައި ދައުލަތުގެ މުއައްސަސާއަކުން ނުވަތަ ސަރުކާރު އޮފީހަކުން ނުވަތަ ކުންފުންޏަކުން އެ ރަށެއްގައި އެންމެ އުސްކޮށް ނަގާފައިހުންނަ ދިވެހި ޤައުމީ ދިދައަށްވުރެ އެހެން އެއްވެސް ދިދައެއް އުސްކޮށް ނަގައިގެންނުވާނެއެވެ.\nއެހެންކަމުން މިހާރު ބައެއް ރަށްރަށުގައި ސިޔާސީ ޕާޓީތަކުން ނަގާފައިވާ ބޮޑެތި ދިދަތައް މިހާރު ހުންނަ ގޮތައް ނަގާފައި ބެހެއްޓުން މިއަދުން ފެށިގެން ވަނީ މަނާވެފައެވެ.\nމާޗް 27, 2018 13:38\nރުއްކެޑުމުގެ ތަޖްރިބާ ފުލުހުންގެ ހުންނާނެ.. މާލޭގަ އޮތިއްޔާ އޮތްހާބކަދުރުރުކެއްވެސް ކެނޑީވިއްޔާ\nމާޗް 27, 2018 13:39\nދިދަ ނެގުން މަނައެއްނުވޭ! ދިވެހި ދިދައަށްވުރެ އުސްކޮށް ނުބަހައްޓަންވީ! އެއީ ވަރަށް ގިނަ ޤަވްމުތަކުގަ އޮންނަ އުޞޫލެއް!\nމާޗް 27, 2018 13:49\nމީ އަޅެ ހައިރާންވެ އަންތަރީސްވާވަރުގެކަމެއް. ދިވެހި ދިދައަށްވުރެ އުހަށް އެއްވެސް ދިދައެއް ނުނެގޭނެކަމަށް އޮންނައިރު، ދިވެހި ދިދައަށްވުރެ އުހަށް ދިދަ ނެގި މީހަކު ނުވަތަ ބަޔަކު ތިބޭނެތާ. ކީއްވެގެންބާ އެ މީހަކަށް ނުވަތަ ބަޔަކާމެދު ފިޔަވަޅޫ ނާޅަނީ. މީއަރަތެއްނު.\nމާޗް 27, 2018 13:50\nފެންފޯއްރުށް ކަނޑާކަނޑާ ތިޔަމީހުން ނިކަންކުޅަދާނަވާނެ ރުށްކެނޑުމަށާއި މީހުންގެ އަނބިން ކައިރިޔަށް ވަންނަން . ނިކަންބިރުވެސް ގަންނާނެ. ދަނގަނޑުދަހަނާ އަޅައިގެން ތިބޭއިރު ނުކަން ފުއްޕާނެ.


Omaan Dhon Hangandeh Beynun Nama Collagen Vareh Nei! - Vaguthu\nއޮމާން ދޮން ހަންގަނޑެއް ބޭނުންނަމަ ކޮލާޖެން ވަރެއް ނެތް!\nރާއްޖޭގައި ފުޅާ ދާއިރާއެއްގައި އޮންލައިން ވިޔަފާރުކުރާ "ލިބޭ އޮންލައިން' އިން، ދުނިޔޭގައި މަޝްހޫރު "ސެންޓިއޯ ޕިންކް ކޮލާޖަން" ބްރޭންޑުގެ ސްކިން ކެއާ ޕްރޮޑަކްޓުތައް ވިއްކަން ފަށައިފިއެވެ.\nގިނަ ބައެއްގެ އިތުބާރާއި ޔަޤީންކަން ހޯދާފައިވަ "ލިބޭ" އަކީ ދިވެހިންނަށް ކަމުދާ އިތުބާރު ހުރި ގިނަ އުފެއްދުންތައް ރާއްޖެއަށް ތަޢާރަފްކުރަމުންދާ ކުންފުންޏެކެވެ. މިގޮތުން މިހާރު އެ ކުންފުނިން އަންނަނީ "ސެންޓިއޯ ޕިންކް ކޮލާޖަން" ގެ ހަތަރު ޕްރޮޑަކްޓެއް ވިއްކަމުންނެވެ.\n"ލިބޭ" އިން ވިއްކަމުންދާ "ސެންޓިއޯ ޕިންކް ކޮލާޖަން" ގެ ޕްރޮޑަކްޓުތަކުގެ ތެރޭގައި:\n1. ސެންޓިއޯ ރެޑިއެންޓް އެންޑް ފާމް އޮއިލް ކޮންޓްރޯލް ފޭޝަލް ސްކްރަބް\nމި ސްކްރަބަކީ މޫނުގެ ހަންގަނޑަށް ޚާއްސަ ސްކްރަބެކެވެ. މިގޮތުން މޫނުގެ ހަންގަނޑު މާބޮޑަށް ތެޔޮވެފައި ހުންނަ މައްސަލައަށް މި ސްކްރަބުން ހައްލު ހޯދައިދެއެވެ. ނާޒުކު ހަންގަނޑަށް ފައިދާކުރާނެ ގުދުރަތީ ގިނަ ބާވަތްތައް އެކުލެވޭހެން އުފައްދާފައިވާ މި ފޭޝަލް ސްކްރަބަކީ ހަންގަނޑު ހިކިފައި ހުންނަ ހުރުމަށްވެސް އޮތް ޙައްލެކެވެ. އަދި ހަމައެއާއެކު ހަންގަނޑު ދުޅަހެޔޮކޮށްދީ އުމާނަކްނ އިތުރުކޮށްދިނުމުގައި ވެސް މުޙިންމު ދައުރެއް އަދާކުރެއެވެ.\nއާދަކޮށް ކޮންމެ ދުވަހެއްގައިވެސް ބޭނުންކޮށްލެވޭ މި ސްކްރަބަކީ މަދު ދުވަސްކޮޅެއްގެ ތެރޭގައި ނަތީޖާ ދައްކައިދޭ، ހުރިހާ ވައްތަރެއްގެ ހަންގަނޑަކާއިވެސް ގުޅޭގޮތަށް އުފައްދާފައިވާ ޕްރޮޑަކްޓެކެވެ.\nމި ފޭޝަލް ސްކްރަބްގެ 120 ގްރާމް ފުޅިއެއް ލިބޭއިން ރީޓެއިލްކޮށް ވިއްކަމުން ދަނީ 120 ރުފިޔާއަށެވެ.\n2. ސެންޓިއޯ ޕިންކް ކޮލާޖަން ރެޑިއެންޓް އެންޑް ފާމް ބޮޑީ އެސެންސް\nހަންގަނޑުގެ ތެރެއަށް ފަސޭހަކަމާއެކު ވަންނާނެހެން އުފައްދާފައިވާ މި ބޮޑީ އެސެންސަކީ، ހަންގަނޑު މަޑުކޮށްދީ ތާޒާކަން އިތުރުކޮށްދޭ އުފެއްދުމެކެވެ. ހަމަ އެހެންމެ ހަންގަނޑުގެ އޮމާންކަން އިތުރުކޮށްދީ ހަންގަނޑު ދޮންކޮށްލުމަށްވެސް މި އެސެންސް ބޭނުންކުރެވޭނެ އެވެ. ހަންގަނޑަށް ގެއްލުންވާ އެއްވެސް މާއްދާއެއް އެކުނުލެވޭހެން ތައްޔާރުކޮށްފައިވާ މި އެސެންސަކީ 100 އިންސައްތަ ގުދުރަތީ އުފެއްދުމެކެވެ.\nހަންގަނޑަށް ފައިދާކުރަނިވި ފަތްޕިލާވެއްޔާއި މޭވާގެ ބާވަތްތައް ބޭނުންކޮށްފައި ވެއެވެ. އެހެންކަމުން މިއީ ހުރިހާ ވައްތަރެއްގެ ހަންގަނޑަކާއިވެސް އެކަށީގެންވާ އުފެއްދުމެކެވެ.\nމި ޕްރޮޑަކްޓުގެ 350 އެމްއެމްގެ ފުޅިއެއް "ލިބޭ" އިން ރީޓެއިލްކޮށް ވިއްކަނީ 180 ރުފިޔާއަށެވެ.\n3. ސެންޓިއޯ ޕިންކް ކޮލާޖަން ރެޑިއެންޓް އެންޑް ފާމް ޝަވަރ ކްރީމް\nމިއީ ހަންގަނޑު ދޮންކޮށް ދުޅަހެޔޮ ކުރަން އެދޭ ފަރާތްތަކަށް އޮތް އެންމެ އިތުބާރު އެއް ޙައްލެވެ. ހަންގަނޑަށް ފައިދާކުރަނިވި ގިނަ ބާވަތްތައް އެކުލެވޭނެހެން ތައްޔާރުކޮށްފައިވާ މި އުފެއްދުމަކީ، ސެންޓިއޯ ޕިންކް ކޮލާޖަންގެ ސްކިން ކެއާ އެހެން ޕްރޮޑަކްޓުތަކެކޭވެސް އެއްފަދައިން، ގެއްލުން ހުރި މާއްދާތައް އެއްވެސް ވަރަކަށް އެކުލެވިގެން ނުވާ، ގުދުރަތީ އުފެއްދުމެކެވެ.\nމި ޝަވަރ ސެރަމް އާދަކޮށް ބޭނުންކުރަތާ މަދު ދުވަސްކޮޅެއްގެ ތެރޭގައި އޭގެ ފައިދާކުރަނިވި ނަތީޖާ ފެނިގެންދާއިރު، އޭގައި އެކުލެވޭ ބައިތަކުން ހަންގަނޑަށް އުޖާލާކަން ގެނެސްދީ އެގޮތުގައި ދަމަހައްޓައެވެ. މި ޝަވާ ކްރީމާއެކު ސެންޓިއޯ ޕިންކް ކޮލާޖަންގެ ބޮޑީ އެސެންސް ބޭނުންކުރުން އެދެވިގެން ވެއެވެ.\n"ލިބޭ" އިން މި ޕްރޮޑަކްޓުގެ 350 އެމްއެލްގެ ފުޅިއެއް ރީޓެއިލްކޮށް ވިއްކަމުން ދަނީ 160 ރުފިޔާއަށެވެ.\nސެންޓިއޯ ޕިންކް ކޮލާޖަން ބްރޭންޑުގެ އިތުރުންވެސް ދުނިޔޭގައި މަޝްހޫރު ގިނަ ބްރޭންޑުތަކުގެ މޮޅު އުފެއްދުންތައް "ލިބޭ" އިން އަންނަނީ ވިއްކަމުންނެވެ. ދިވެހިންގެ ތެރޭގައި މަޤުބޫލު މި ޕްރޮޑަކްޓުތައް ގަތުމާއި އިތުރު މަޢުލޫމާތު ސާފުކުރުމަށް، 9759452 ނަމްބަރު ފޯނަށް ގުޅުމަށް އެފަރާތުން އެދެއެވެ. އަދި "ލިބޭ" ގެ ފޭސްބުކް ޕޭޖަށް މެސެޖުކޮށްގެން ވެސް އޯޑަރު ކުރެވޭނެ އެވެ.\nމި ޕްރޮޑަކްޓުތައް މާލެއިން ގަންނަ ފަރާތްތަކަށް އިތުރު އަގަކާއި ނުލާ ޑެލިވަރީ ކޮށްދިނުމުގެ ޚިދުމަތް "ލިބޭ" އިން ފޯރުކޮށްދެއެވެ.\nޗޮކޯބްލާސްޓް ކުޅުދުއްފުށި ފެހިދޫލަ ފިހާރައިން މިހާރު ލިބޭނެ\nޗޮކޯބްލާސްޓް ތުލުސްދޫން މިހާރު ލިބޭނެ


Kuda Kujegge Gaigai cone Akun Jehi Meehaku Hayyaru Koffi ކުޑަކުއްޖެއްގެ ގައިގައި ކޯނަކުން ޖެހި މީހަކު ހައްޔަރުކޮށްފި – Huvadhoo News Kuda Kujegge Gaigai cone Akun Jehi Meehaku Hayyaru Koffi Huvadhoo News\nކުޑަކުއްޖެއްގެ ގައިގައި ކޯނަކުން ޖެހި މީހަކު ހައްޔަރުކޮށްފި\nކުޑަކުއްޖާ ގައިގައި ކޯނަކުން ޖެހި މީހާ ހިފަހައްޓާލާފައި / ފޮޓޯ: ދެން މީޑީޔާ\nކުޑަކުއްޖެއްގެ ގައިގައި ކޯނަކުން ޖެހި މީހަކު ފުލުހުން ހައްޔަރުކޮށްފިއެވެ.\nމަންޒަރުދުށް މީހަކު މީޑީޔާއަށް މައުލޫމާތުދިން ގޮތުގައި ސައިކަލުގައި އައި މީހަކު މަގުމަތީގައި ބަހައްޓާފައި ހުރި ޓްރެފިކް ކޯނެއް ނަގާ އެއްލާލީ އަންހެނަކާ ދިމާލަށް ކަމަށާއި އެވަގުތު އެއަންހެންމީހާ ހުރީ ތިން ހަތަރު އަހަރުގެ ކުޑަކުއްޖެއް އުރާލައިގެން ކަމަށެވެ. އެމީހާ އެއްލާލި ކޯނުގޮސް ޖެހުނީ އެކުއްޖާގެ ބޮލުގައެވެ.\nމިހާދިސާ ހިނގާފައިވަނީ ހެންވޭރު ސަހަރާ ކައިރީގައެވެ.\nއެވަގުތު އެސަރަހައްދުގައި ތިބި މީހުން ކޯނު އެއްލާލި މީހާ ހިފަހައްޓާ ފުލުހުންނާ ހަވާލުކުރިކަމަށް މަންޒަރު ދުށް މީހުން މައުލޫމާތުދިނެވެ.\nމިކަމާއި ގުޅިގެން ފުލުހުންގެ ބަހެއް ލިބޭގޮތެއް ނުވިއެވެ.


Nurakkaatheri omicron variant serious koh nagan jehey: WHO\nއޮމިކްރޮން ނުރައްކާތެރި ނުވާނެ ކަމަށް ހީކުރުމަކީ ގޯހެއް--ފޮޓޯ:ބީބީސީ\nނުރައްކާތެރި އޮމިކްރޮން ސީރިއަސްކޮށް ނަގަން ޖެހޭ: ޑަބްލިއުއެޗްއޯ\nކޮވިޑް-19ގެ އާ ވޭރިއަންޓް ކަމަށްވާ، އޮމިކްރޮން ވޭރިއަންޓް ޖެހިގެން ބޮޑުވަރު ނުވާނެ ކަމަށް ހީކުރުމަކީ ގޯހެއް ކަމަށާއި އެ ވައިރަސް ސީރިއަސްކޮށް ނަގަން ޖެހޭކަމަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ބުނެފިއެވެ.\nޑަބްލިއުއެޗްއޯ އިން ބާއްވަމުން އަންނަ ސިލްސިލާ ނޫސްވެރިންގެ ބައްދަލުވުމުގައި އެޖަމާއަތުގެ ޑިރެކްޓަރ ޖެނެރަލް ޓެޑްރޯސް އަދަނޮމް ވިދާޅުވީ އޮމިކްރޮން އަކީ މިހާރު އެންމެ ގިނަ ބަޔަކަށް ޖެހެމުންދާ ވޭރިއަންޓް ކަމަށާއި، ކޮވިޑަށް ޕޮޒިޓިވްވާ މީހުންގެ އަދަދަށް ބަލާއިރު ބައެއް ގައުމުތަކުގެ ހޮސްޕިޓަލްތައް ފުރިގެން ހިނގައިދާނެ ކަމުގެ ބިރު އެބައޮތް ކަމަށެވެ.\nފާއިތުވި އެއްހަފްތާ ދުވަސް ތެރޭގައި ހަމައެކަނި ޑަބްލިއުއެޗްއޯ އަށް ވަނީ 9.5 މިލިއަން މީހުން ކޮވިޑަށް ޕޮޒިޓިވްވި ކަމަށް ރިޕޯޓް ކޮށްފައެވެ. އެއީ އޭގެ ކުރީ ހަފްތާ އާއި އަޅައި ބަލާއިރު %71 އިތުރު އަދަދެކެވެ.\nއޭނާ ވިދާޅުވީ އޮމިކްރޮން އަކީ ވެސް ނުރައްކާ ވޭރިއަންޓެއް ކަމަށާއި އެހެންކަމުން ރައްކާތެރިވުމުގެ ފިޔަވަޅުތަކަށް ސަމާލުކަން ދޭން ޖެހޭ ކަމަށެވެ. "އޮމިކްރޮން ޖެހޭ މީހުން ވެސް ހޮސްޕިޓަލްގައި އެޑްމިޓް ކުރަން ޖެހޭ. އަދި އޮމިކްރޮން ޖެހިގެން ވެސް މީހުން މަރުވަމުން އެބަދޭ. އެހެންކަމުން މިއީ ނުރައްކަލެއް ނެތް ވޭރިއަންޓެއް ކަމަކަށް ނުބުނެވޭނެ." ޓެޑްރޯސް ވިދާޅުވިއެވެ.\nޓެޑްރޯސް ވިދާޅުވީ އޮމިކްރޮން އާއިއެކު އުފެދިފައިވާ ކޮވިޑް ސުނާމީ އަދިވެސް ބޮޑުވަމުން އަންނަ ކަމަށާއި ގިނަ ބައެއް ގައުމުތަކުގެ ސިއްހީ ނިޒާމަށް ނުކަތާވަރަށް ބަލި މީހުންގެ އަދަދު އިތުރުވެގެން ދިއުމުގެ ބިރު ވަރަށް ބޮޑު ކަމަށެވެ.\nއިސްރާއީލުގެ ސިފައިން އަލްޖަޒީރާގެ ނޫސްވެރިއަކު މަރާލައިފި\nކޯޓު އަމުރެއް ނެތި ލަންކާގައި މީހުން ހައްޔަރު ކުރަނީ


Officerun ge massala sirru kohfi\nއޮފިސަރުންގެ މައްސަލަ ސިއްރުކޮށްފި\nފުލުހުންގެ ވަޒީފާ އިން ވަކިކުރަން ނިންމި ހަތް އޮފިސަރުން\nފުލުހުންގެ ވަޒީފާއިން ވަކިކުރަން ނިންމާފައިވާ ކޮމިޝަންޑް އޮފިސަރުން ސިވިލް ކޯޓަށް ހުށަހަޅާފައިވާ މައްސަލައިގެ ޝަރީއަތުގެ އަޑުއެހުންތައް ލައިވްކޮށްދިނުމަށް އެދުމުން އަޑުއެހުންތައް ސިއްރުކުރަން ނިންމައިފި އެވެ.\nއޮފިސަރުންގެ ފަރާތުން މިމައްސަލާގައި ވަކާލާތު ކުރައްވާ ދިވެހި ޗެމްބާސްގެ ގާނޫނީ ވަކީލު މަރިޔަމް ނިހާޔަތު ސޮއި ކުރައްވާ ސިވިލް ކޯޓަށް ފޮނުއްވި ސިޓީގައި ޝަރީއަތް ލައިވްކޮށްދޭން ވަނީ އެދިވަޑައިގެންފަ އެވެ. ލައިވް ކޮށްދޭން އެދިވަޑައިގެންފައި ވަނީ މި މައްސަލައަކީ އާންމު މަސްލަހަތު ހިމެނޭ މައްސަލައެއް ކަމަށް ދެކޭތީ އެވެ. މީގެ އިތުރުން ގާނޫނުއަސާސީގެ 42 ވަނަ މާއްދާގައި ބަޔާންކުރާ އަދުލުވެރިކަމާއި ހަމަހަމަކަމާ އެކު ޝަރީއަތް ކުރެވޭ ކަން ކަށަވަރު ކުރުމުގެ ގޮތުން ވެސް ޝަރީއަތް ލައިވްކުރަންޖެހޭ ކަމަށް ވިދާޅުވެފައިވެ އެވެ.\nނަމަވެސް ސިވިލް ކޯޓުގެ ގާޒީ އަލީ އަބްދުﷲ ނިންމާފައި ވަނީ މި މައްސަލައަކީ ގައުމީ ސަލާމަތަށް ނުރައްކާވެދާނެ މައްސަލައަކަށް ވެދާނެ ކަމަށް ފެނިވަޑައިގަންނަވާތީ ޝަރީއަތް ސިއްރުކުރުމަށެވެ. މި މައްސަލައިގެ ޝަރީއަތުގެ އަޑުއެހުންތައް އާންމުކޮށް ހުޅުވާލައިގެން ކުރިއަށް ގެންގޮސްފިނަމަ މައްސަލައިގައި އިންސާފު ގާއިމު ކުރުމަށް ހުރަސް އެޅިގެން ހިނގައިދާނެ ކަމުގެ އިހުތިމާލް އޮތް ކަމަށް ވެސް ވަނީ ފާހަގަކުރައްވާފަ އެވެ.\nއޮފިސަރުން ކޯޓަށް ހުށަހެޅި މައްސަލަ ޑިސްޕިއުޓް ރިޒޮލިއުޝަން މަރުހަލާ ނުވަތަ ޝަރީއަތުން ބޭރުން ހައްލުކުރަން ކުރި މަސައްކަތް ކާމިޔާބުވާ ގޮތް ނުވުމުން އެ މައްސަލަ ޝަރީއަތަށް ފޮނުވުމަށް ކޯޓުން ނިންމާފައި ވަނީ މިދިޔަ އާދީއްތަ ދުވަހު އެވެ.\nދިވެހި ޗެމްބާސް އިން ކުރިން ބުނެފައި ވަނީ ފުލުހުންގެ އިދާރާގައި އެތައް އަހަރަކު މަސައްކަތް ކުރައްވާފައިވާ އޮފިސަރުންތަކެއް ވަކިކުރަން ނިންމާފައި ވަނީ ބޭއިންސާފުން ކަމަށެވެ. އޮފިސަރުންނަށް ޖަވާބުދާރީވާން ފުރުސަތު ނުދީ ވަޒީފާ އިން ވަކިކުރާތީ އެ ބޭފުޅުންނަށް ގާނޫނީ ގޮތުން ލިބޭ ހައްގުތަކެއް ގެއްލިފައިވާ ކަމަށްވެސް ވަކީލް ވިދާޅުވި އެވެ.\nފުލުހުންގެ އޮފިސަރުންތަކެއް ވަކިކުރަން ފުލުހުންގެ ބޯޑުން ލަފާ ދީފައިވާ ގާނޫނާ އެއްގޮތަށް ކަން ޔަގީން ކުރުމަށްޓަކައި އެ މައްސަލަ ވަނީ މަޖިލީހުގެ 241 ކޮމިޓީ އަށް ވެސް ހުށަހަޅާފަ އެވެ.\nމޯލްޑިވްސް ޕޮލިސް ސާވިސް ސިވިލް ކޯޓް


Makaraai Heelathun Meehaku Athun Dholhu Lakka Rufiyaa Hoadhi Meehaku Fuluhun Hoadhan Fashaifi މަކަރާއި ހީލަތުން މީހަކު އަތުން ދޮޅުލައްކަ ރުފިޔާ ހޯދި މީހަކު ފުލުހުން ހޯދަން ފަށައިފި – Huvadhoo News Makaraai Heelathun Meehaku Athun Dholhu Lakka Rufiyaa Hoadhi Meehaku Fuluhun Hoadhan Fashaifi Huvadhoo News\nމަކަރާއި ހީލަތުން މީހަކު އަތުން ދޮޅުލައްކަ ރުފިޔާ ހޯދި މީހަކު ފުލުހުން ހޯދަން ފަށައިފި\nމަކަރާއި ހީލަތުން މީހަކު އަތުން ދޮޅުލައްކަ ރުފިޔާ ހޯދި މީހަކު ހޯދުމަށް ފުލުހުން އިއުލާންކޮށްފިއެވެ.\nފުލުހުން ވިދާޅުވި ގޮތުގައި ކ. ކާށިދޫ، ގަސްފިނޮޅު، މުހައްމަދު އުނައިސް (31) މީހަކަށް ފޯނުން ގުޅައިގެން މަކަރާއި ހީލަތުން އެމީހާ އަތުން 150،000 ރުފިޔާ ހޯދާފައިވާ ކަމަށާއި ސެޕްޓެމްބަރ 5ވަނަ ދުވަހުގެ ކުރިން ތ.ގުރައިދޫ ޕޮލިސް ސްޓޭޝަނަށް ހާޒިރުވާން އަންގާކަމަށެވެ.\nފުލުހުން އިތުރަށް ވިދާޅުވިގޮތުގައި މުހައްމަދު އުނަސް އުޅޭ ވަކިތަނެއް ނޭގުމުގެ ސަބަބުން މިމައްސަލައިގެ ތަހުޤީގަށް އޭނާ ވަނީ ހާޒިރުނުކުރެވިފައެވެ.\nމުޙައްމަދު އުނައިސް އާއި ބެހޭ އެއްވެސް މައުލޫމާތެއް ލިބިފައިވާނަމަ ތ.ގުރައިދޫ ޕޮލިސް ސްޓޭޝަންގެ ނަންބަރު 9800113 އަށް ގުޅުއްވައި ހިއްސާކުރެއްވުމަށް ފުލުހުން ވަނީ އެދިފައެވެ.\nފަހަކަށް އައިސް މަކަރާއި ހީލަތުގެ މައްސަލަތައް ވަނީ ވަރަށް ބޮޑަށް އިތުރުވެފައެވެ. މިފަދަ މައްސަލަތައް އިތުރުވަމުން އަންނާތީ ފުލުހުން އަންނަނީ މިފަދަ މައްސަލަތަކާއި މެދު އާއްމުން ސަމާލުވެ ތިބުމަށް ތަކުރާރުކޮށް އެދެމުންނެވެ.\nމަކަރާއި ހީލަތުން ފައިސާ ހޯދުން ފުލުހުން


ޤައުމީ ޕްރެސް ކުލަބެއް އުފައްދަނީ | Jazeera\tޤައުމީ ޕްރެސް ކުލަބެއް އުފައްދަނީ - Jazeera\nޤައުމީ ޕްރެސް ކުލަބެއް އުފައްދަނީ\nއަބްދުﷲ ޔާމިން September 16, 2019 54 views0\n2021 ވަނަ އަހަރު ނިމުމުގެ ކުރިން ޤައުމީ ޕްރެސް ކްލަބެއް އުފެއްދުމަކީ ސަރުކާރުގެ އަމާޒެއްކަމަށް ނައިބު ރައީސް ފައިސަލް ނަސީމް ވިދާޅުވެއްޖެއެވެ.\nނައިބު ރައީސް އެފަދައިން ވިދާޅުވެފައިވަނީ ނޫސްވެރިކަމުގެ އެވޯޑް 2018 ދިނުމަށް ބޭއްވި ރަސްމިއްޔާތުގައި ވާހަކަ ދައްކަވަމުންނެވެ. އެގޮތުން ނައިބު ރައީސް ވިދާޅުވީ ނޫސްވެރިކަން ތަރައްޤީކުރުމަކީ މިސަރުކާރުގެ ސިޔާސަތެއްކަމަށެވެ.\nއެގޮތުން ޕްރެސް ކްލަބެއް އުފެއްދުމުގެ އިތުރުން ޕަބްލިކް ސަރވިސް މީޑިޔާގެ ޤާނޫނާއި މޯލްޑިވްސް ބްރޯޑްކާސްޓިން ކޮމިޝަނުގެ ޤާނޫނަށް ސަރުކާރުން ބަދަލުތަކެއް ގެންނަވާނެކަން ނައިބު ރައީސް ފާހަގަކުރެއްވިއެވެ.\nއަދި މީގެ އިތުރުން ރާއްޖޭގައި މިހާރު ހިންގާ ޖާނަލިޒަމް ކޯސްތައް ހަރުދަނާކޮށް، އިންވެސްޓިގޭޓިވް ޖާނަލިޒަމް ފުޅާކުރުމަކީ ސަރުކާރުގެ މުހިއްމު އެއް ސިޔާސަތުކަމަށް ނައިބު ރައީސް ފައިސަލް ވިދާޅުވިއެވެ. އަދި ނޫސްވެރިކަމުގެ ދާއިރާއިން މަތީ ތަޢުލީމް ޙާޞިލްކުރުމަށް، ސްކޮލަޝިޕާއި ލޯނުގެ ފުރުޞަތުވެސް، ކުރިމަގުގައި އިތުރުކުރައްވާނެކަމަށާއި މިއާއެކު ކުރިއަށް އޮތް އަހަރުތަކަކީ، ރާއްޖޭގެ ނޫސްވެރިކަމަށް، ވަރަށް ފާގަތި އަހަރުތަކެއް ކަމުގައި ވާނެކަމަށް އުންމީދުކުރައްވާކަމަށް ނައިބު ރައީސް ވިދާޅުވިއެވެ.


ތިމަންނަ މަރުވާނެ ނަމައޭ ބުނެ އެކަމަށް އެދުން ހުއްދަވާނެތަ؟ – DhiSalafiyyah\nތިމަންނަ މަރުވާނެ ނަމައޭ ބުނެ އެކަމަށް އެދުން ހުއްދަވާނެތަ؟\n15/01/2012 ފިޤުހާއި އޭގެ ޢިލްމުތައް, ދީންއަލް އަޚް ބިލާލް ޢަބްދުއްސައްތާރު\nއަޅުގަނޑުމެންގެ ތެރެއިން ވަރަށް ގިނަ މީހުން ، އެމީހަކަށް ކުރިމަތިވާ ދުނިޔެވީ މުޞީބާތެއްގެ ސަބަބުން ، ނުވަތަ މީހަކު ބުނެލާ ބަހެއްގެ ސަބަބުން ވިޔަސް އަދި ތިމާ ހޯދަން ބޭނުންވެފައިވާ އެއްޗެއް ނުވަތަ ކަމެއް ވިޔަސް ހާސިލު ނުވެއްޖެ ނަމަ ދުނިޔެމަތިން ފޫހިވެއެވެ. ދެން ތިމަންނަ ދުނިޔޭގައި އުޅުމުގެ ބޭނުމެއް ނެއްކަމަށް ޤަބޫލުކުރެވެއެވެ. އަދި މަރުވެގެން ދިޔުން މާ ރަނގަޅުކަމަށް ހީވެ، އެކަމަށް އެދެވެއެވެ. އެގޮތުން ވަރަށްގިނަ ބަޔަކު ދަންޖެހިގެންނާއި އުސްތަންތަނުން ފުއްމާލާއިގެން މަރުވެފައިވެސް އެބަހުއްޓެވެ. އަދި މަރުވާންވެގެން ދަންޖެހިފައި ހުއްޓާ ބަޔަކުގޮސް ސަލާމަތް ކުރާ ފަހަރުވެސް މަދެއްނޫނެވެ. މުސްލިމުންގެ ތެރޭގައި މިފަދަ ކަންކަން ހިނގާކަމީ ވަރަށް ހިތާމަ ހުރިކަމެކެވެ. އާއްމުކޮށް މިފަދަ ކަންކަން ހިނގަން މެދުވެރިވަނީ އެމީހެއްގެ އީމާންތެރިކަން ބަލިކަށިވުމުގެ ސަބަބުންނެވެ. ﷲ ތަޢާލާއާއި މެދު އޮންނަންޖެހޭ ހަޤީޤީ ގުޅުން ނެތީމައެވެ. އެއިލާހާއި މެދު އޮންނަންޖެހޭ އިތުބާރާއި ޔަޤީންކަން ނެތީމައެވެ. ދުނިޔޭގައި ﷲ ތަޢާލާ ، އިންސާނުން ލެއްވި ހަޤީޤީ މަޤްޞަދު ހަނދާންނެތިފައި ވުމުން ނުވަތަ އެކަމާއިމެދު ޣާފިލުވެފައި ވާތީއެވެ. އެންމެހައި މުސްލިމު އަޚުންނޭވެ! ދުނިޔެއަށްޓަކައި އަޅުގަނޑުމެން ފުރާނަ ދުއްވާލައިގެން ނުވާނެއެވެ. މުސްލިމުން އުންމީދުކޮށް ދެންނެވުން ހައްޤު ހަމައެކަނި ފަރާތަކީ ﷲ ތަޢާކާއެވެ. އަދި މުސްލިމުން ވަކީލުކުރާ ހަމައެކަނި ފަރާތަކީ ﷲ ތަޢާލާއެވެ.\nއަޅުގަނޑުމެން މުސްލިމުން އެއްބަޔަކު އަނެއްބަޔަކަށް ހެޔޮކަންކަމަށް ވަޞިއްޔަތްކޮށް ނަޞޭހަތްތެރިވާން އެބަޖެހެއެވެ. ﷲ ތަޢާލާގެ ރަޙްމަތުން އުއްމީދުު ކަނޑާލައިގެން ނުވާނެއެވެ. އަޅުގަނޑުމެންގެ ހުރިހާ އުއްމީދެއް ގުޅިފައިވަނީ އާޚިރަތާއެއެވެ. ސުވަރުގޭގެ ދާއިމީ ނިޢުމަތް ހޯދުމާއެވެ. އެހެން ކަމުން މި ދުނިޔެއަކީ އިމްތިހާނުގެ ގޮވެތިކަން ދަނެގެން ، ދުނިޔޭގައި ބޭނުންހާ ކަމެއް ހާސިލުނުވެދާނެކަން ޤަބޫލުކުރެވެން އެބަޖެހެއެވެ. މި ދުނިޔެ އަކީ ﷲ ތަޢާލާގެ ހަޟްރަތުގައި އެއްވެސް އަގެއް ހުރި ތަނެއްނޫނެވެ. ދާދި އަވަހަށް ނެތިފަނާވެ ދަނިވި ތަނެކެވެ. ދާއިމީ ގޮވައްޗަކީ އާޚިރަތުގެ ގޮވައްޗެވެ.\nމި މަވްޟޫޢުގައި، ސަޢޫދީ ޢަރަބިއްޔާގެ ކުރީގެ ބޮޑުޢިލްމުވެރިޔެއް ކަމުގައިވާ ، އައްޝެއިޚު މުޙައްމަދު ބިން ޞާލިޙުލް ޢުޘައިމީން ރަޙިމަހުﷲ އާއި ކުރެވުނު ސުވާލަކަށް، ޝެއިޚު ދެއްވާފައިވާ ޖަވާބު މިތާނގައި ހިމަނާލާނަމެވެ.\n( އެއްވެސް މީހަކު އޭނަގެ އަމިއްލަ ނަފްސަށް ތިމަންނަ މަރުވާނެ ނަމައޭ ބުނެ، އެކަމަށް އެދުން ހުއްދަވެގެން ނުވެއެވެ. އަދި އެއީ ޙަރާމްކަމެކެވެ. އެހެނީ ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައި ވެއެވެ. ” لاَ يَتَمَنَّيَنَّ أَحَدٌ مِنْكُمُ الْمَوْتَ لِضُرٍّ نَزَلَ بِهِ… ” الحديث – صحيح البخاري – މާނަ : ” ތިޔަބައިމީހުންގެ ތެރެއިން އެއްވެސް މީހަކު އެމީހަކަށް ކުރިމަތިވެފައިވާ ދަތި އުނދަގުލެއްގެ ސަބަބުން ، މަރުވުމަށް ނޭދޭށެވެ. “ ފަހެ ، އިންސާނާގެ މައްޗަށް ވަނީ ކެއްތެރިވުމެވެ. އަދި ހިދާޔަތާއި ޘާބިތުކަން ދެއްވުމަށް އެދި ﷲ ތަޢާލާގެ ހަޟްރަތުގައި ދުޢާ ދެއްނެވުމެވެ. ދަތި އުނދަގުލެއް ކުރިމަތިވެ މުޞީބާތެއް ޖެހިފައިވާނަމަ ، އެމީހަކު، ސަލާމަތްކަން ދެއްވުމަށް އެދި ﷲ ތަޢާލާއަށް ދަންނަވާ ހުށިކަމެވެ. އެންމެހައި ކަމެއް މިލްކުވެގެންވާ ފަރާތަކީ އެއީއެވެ. ތަވްފީޤުން ދެއްވުން ވަނީ ﷲ ތަޢާލާއަށެވެ.) (1)\n(1) مجموع الفتاوى – الشيخ محمد بن صالح العثيمين، މުޖައްލަދު 1، ޞަފްޙާ 90 .


Champion ge kulhun thakuraaru kurumah City ge kibain Guardiola edhijje – adduLIVE\nޗެމްޕިއަނުންގެ ކުޅުން ތަކުރާރުކުރުމަށް ސިޓީގެ ކިބައިން ގާޑިއޯލާ އެދިއްޖެ\nApr 20, 2019, 13:26 މުޙައްމަދު އަދުހަމް\nއިނގިރޭސި ޕްރިމިއާ ލީގުގެ އެންމެ ފަހުގެ ޗެމްޕިއަން މެންޗެސްޓާ ސިޓީގެ ކުޅުންތެރިންގެ ކިބައިން ލީގުގައި ރަށުން ބޭރުގައި ނިއުކާސަލް ޔުނައިޓެޑާ ދެކޮޅަށް ކުޅެ ބަލިވި މެޗަށްފަހު ކުޅުންތެރިން ދެއްކި ކުޅުން މިއަދު ހަވީރު ޓޮޓެންހަމް ހޮޓްސްޕާއާ ދެކޮޅަށް ތަކުރާރުކުރުމަށް އެ ޓީމުގެ ކޯޗު ޕެޕް ގާޑިއޯލާ އެދިއްޖެއެވެ.\nލީގުގައި މިދިޔަ ޖަނަވަރީ މަހުގެ 30 ވަނަ ދުވަހު ނިއުކާސަލްގެ ސެއިންޓް ޖޭމްސް ޕާކްގައި ކުޅުނު މެޗުން 2-1 އިން ބަލިވުމަށްފަހު ސިޓީން ވަނީ ވިދިވިދިގެން 14 މެޗުން މޮޅުވެފައެވެ. އޭގެތެރޭގައި، އިނގިރޭސި ލީގު ކަޕްގެ ފައިނަލްގައި ޗެލްސީ އަތުން މޮޅުވި މެޗު ހިމެނެއެވެ.\nޔުއެފާ ޗެމްޕިއަންސް ލީގުގެ ކުއާޓާ ފައިނަލުގެ ދެ ވަނަ ލެގުގައި މިދިޔަ ބުދަ ދުވަހުގެރޭ އަމިއްލަ ދަނޑުގައި ޓޮޓެންހަމްއާ ދެކޮޅަށް ކުޅުނު މެޗުން 4-3 އިން މޮޅުވި ނަމަވެސް ރަށުންބޭރުގައި ޖެހި ގޯލުން ކުރިހޯދައިގެން 4-4 ގެ އެގްރިގޭޓުން ޓޮޓެންހަމް ވަނީ ސިޓީ ކަޓުވާލުމަށްފަހު ސެމީ ފައިނަލުން ޖާގަ ހޯދައިފައެވެ.\nމި ސީޒަނުގައި ހަތަރު ތަށި ހޯދުމަށް ޓާގެޓްކޮށްގެން ތިބި ސިޓީ އަށް މިހާރު އެ ފުރުޞަތު ގެއްލިފައިވީނަމަވެސް، އިނގިރޭސި ތިން މުބާރާތުގެ ތަށި ކާމިޔާބުކޮށް ޑޮމެސްޓިކް ޓްރެބަލް ހޯދުމުގެ ފުރުޞަތު އެބައޮތެވެ. އެގޮތުން، އެފްއޭކަޕްގެ ފައިނަލްގައި ކުރިއަށް އޮތް މެއި މަހުގައި ވަޓްފޯޑްއާ ދެކޮޅަށް ނިކުންނައިރު ޕްރިމިއާ ލީގުގެ ރޭހުގައި ސިޓީގެ ވާދަވެރިންނަކީ ލިވަޕޫލް އެވެ.\n"މިހާތަނަށް އައިއިރު މި ޓީމުން ދެއްކި ކުޅުމަށް ތައުރީފް ހައްޤު. އޭގެ ނަތީޖާއެއް، ޑޮމެސްޓިކް ތިން މުބާރާތް ކާމިޔާބުކުރުމުގެ ފުރުޞަތު އަހަރެމެންނަށް އަދިވެސް އޮތުމަކީ."\n"ފުރަތަމަ މިއޮތީ، ޓޮޓެންހަމްއާ ދެކޮޅަށް. އެއަށްފަހު އޯލްޑް ޓްރެފޯޑްގައި މެންޗެސްޓާ ޔުނައިޓެޑާ ދެކޮޅަށް ނިކުންނަ މެޗަށް ވަރަށް ރަނގަޅަށް ތައްޔާރުވާންޖެހޭ." ގާޑިއޯލާ ބުންޏެވެ.\nޓޮޓެންހަމްއާ ދެކޮޅަށް ލީގުގައި މިއަދު ހަވީރު ކުޅުމަށް ހަމަޖެހިފައިވާ މެޗަށް ނިކުންނައިރު، ގާޑިއޯލާ ވަނީ ޗެމްޕިއަންސް ލީގުން ކަޓައިގެންދިއުމުން ސިޓީގެ ކުޅުންތެރިންގެ ފަރާތުން ރަނގަޅު ރައްދެއް ދިނުމަށްވަނީ އެދިފައެވެ.\n"ލީގުގައި ނިއުކާސަލްއާ ދެކޮޅަށް ސިޓީގެ ކުޅުންތެރިންގެ ކިބައިން ފެނުނު ދަށް ކުޅުމުގެ ސަބަބުން ދެރަވި. އެހެންނަމަވެސް އެއަށްފަހު ކުޅުންތެރިންގެ ފަރާތުން އެއަށް ދިނީ ފުރިހަމަ ރައްދެއް. އެކަމާއި އަހަރެން ވަރަށް އުފާވި."\n"އެކަމަށް އަހަރެން ވަރަށް ހިތްހަމަޖެހޭ، އަދި ފަޚުރުވެރިވޭ. އަހަރެން އެދެނީ ޓޮޓެންހަމްއާ ދެކޮޅަށް އެކުޅުން ތަކުރާރުކުރުމަށް." ގާޑިއޯލާ ބުންޏެވެ.\nލީގުގައި ޓޮޓެންހަމްއާ ދެކޮޅަށް ސިޓީގެ އެތިހާދު ސްޓޭޑިއަމްގައި މިއަދު ހަވީރު ކުޅުމަށް ހަމަޖެހިފައިވާ މެޗު ފަށާނީ ރާއްޖޭގަޑިން 16:30 ގައެވެ.


ދިވެހިި ފިލްމް އެވޯޑްސްގެ ބައެއް ނޮމިނޭޝަންތައް އިއުލާންކޮށްފި ދިވެހިި ފިލްމް އެވޯޑްސްގެ ބައެއް ނޮމިނޭޝަންތައް އިއުލާންކޮށްފި\nދިވެހިި ފިލްމް އެވޯޑްސްގެ ބައެއް ނޮމިނޭޝަންތައް އިއުލާންކޮށްފި\n9 ވަނަ ދިވެހިި ފިލްމް އެވޯޑްސްގެ ނޮމިނޭޝަންތައް އިއުލާންކޮށްފިއެވެ. މި ފަހަރުގެ އެވޯޑްގައި 12 ފީޗަރ ފިލްމާއި، ކުރު ފިލްމެއް ވާދަކުރެއެވެ. 24 ކެޓެގަރީއަކުން އެވޯޑް ދިނުމަށް ހަމަޖެހިފައިވާއިރު މިރޭ ނޮމިނޭޝަން އިއުލާންކޮށްފައިވަނީ6ކެޓަގަރީއަކުންނެވެ.\n- މުހައްމަދު މުންތަސިރު (އިލްނޮއިސް)\n- ޔޫސުފު ސަފީއު (ދެވަންސޫރަ )\n- ރަވީ ފާރޫގް (ވިޝްކާ)\n- މުހައްމަދު ޖުމައްޔަލް ނިމާލު (ވަކިން ލޯބިން)\n- އިސްމާއިލް ޒާހިރު (މަލިކާ )\n- މަރިޔަމް އައްޒަ ( މީ ލޯތްބަކީ )\n- މަރިޔަމް އައްޒަ ( ހައްދު )\n_ އައިޝިތު ރިޝްމީ ރަމީޒު ( ވިޝްކާ )\n- މަރިޔަމް މަޖްދާ ( ވަކިން ލޯބިން )\n- ނުޒުހަތު ޝުއައިބު ( މަލިކާ )\n- ފާތިމަތު އާޒިފާ ( ބޮސް )\n- ފައުޒިއްޔާ ހަސަން ( ހައްދު )\n- ފާތިމަތު އާޒިފާ ( ދެވަންސޫރަ )\n- ހަދީޖާ އިބްރާހިމް ދީދީ ( ވަކިން ލޯބިން )\n- ނުޒުހަތު ޝުއައިބް ( ވަކިން ލޯބިން )\n- އިބްރާހިމް ޖިހާދު ( ބޮސް )\n- އަލީ އާޒިމް ( ހައްދު )\n- އަލީ އާޒިމް ( ދެވަންސޫރަ )\n- އިބްރާހިމް ޖިހާދު ( ދެވަން ސޫރަ )\n- އަހްމަދު ސައީދު ( ވިޝްކާ )\n- އިސްމާއިލް ނިހާދު ( އިލްނޮއިސް )\n- އަބްދުއްފައްތާހު ( ހައްދު )\n- ޔޫސުފް ޝަފީއު ( ދެވަންސޫރަ )\n- ރަވީ ފާރޫގް ( ވިޝްކާ )\n- އަލީ ޝިފާއު ( ވަކިން ލޯބިން )\n- އިލް ނޮއިސް\n- ވަކިން ލޯބިން\nމިރޭ އިއުލާންކުރި ނޮމިނޭޝަންތަކަށް ބަލާއިރު އެވޯޑަށް ކުރިމަތިލީ ފިލްމަތަކުގެ ތެރެއިން ފާތިމަތު ނަހްލާގެ "ބޮސް" ހިމެނިފައިވަނީ ހަމައެކަނި އެކްޓަރ އިން ސަޕޯޓިން ރޯލުގެ އަންހެން ފިރިހެން ކެޓަގަރީގައި އެކަނިއެވެ. އަދި މަޝްހޫރު ޑައިރެކްޓަ އަމްޖަދު އިބްރާހިމްގެ "ރޭވުމެއް" އަދި މުހައްމަދު އަބޫބަކުރުގެ "ނޭދެން ވަކިވާން " އެއްވެސް ކެޓަގަރީއެއްގައި ހިމެނިފައެއް ނުވެއެވެ.\nއިއުލާންކުރި ނޮމިނޭޝަންތަކަށް ބަލާއިރު އެންމެ ގިނަ ކެޓަގަރީގައި ވާދަކުރާ ފިލްމަކީ "ވަކިން ލޯބިން" އެވެ. މި ދެ ފިލްމު މިރޭ އިއުލާންކުރި ހުރިހާ ކެޓަގަރީއެއްގައި ވާދަކުރެއެވެ. މި ފިލްމާއި އެއްމެ ކައިރިން ވާދަކުރަނީ5ކެޓަގަރީގައި ވާދަކޮށްގެން ޔޫއްޕެގެ "ދެވަންސޫރަ" އެވެ. ތަރިންނަށް ބަލާއިރު މަރިޔަމް އައްޒަ ވަނީ ދެ ފިލްމަކުން ބެސްޓް އެކްޓަރ އަންހެން މި ބައިގައި ވާދަކޮށްފައެވެ. އޭނައާއި އެކު އައްޒަގެ ދައްތަ އައިޝަތު ރިޝްމީވެސް މި ކެޓަގަރީގައި ވާދަކުރެއެވެ.\n9 ވަނަ ދިވެހި ފިލްމް އެވޯޑްސްގައި ބާކީ ހުރި ކެޓަރީތަކުގެ ނޮމިނޭޝަންތައް އިއުލާންކުރުން އޮންނާނީ މިމަހުގެ 15ވަނަ ދުވަހުގެ ރޭ އޮންނަ އެވޯޑް ނައިޓްގައެވެ. ދިވެހި ފިލްމު އެވޯޑްސްގައި ވާދަކުރާ ފިލްމްތައް ޖަޖްކުރުމަށް އެންސީއޭއީން އެކުލަވާލާފައިވަނީ7ފަންޑިޔާރުންގެ ޕެނަލައެކެވެ.\nމި ފެނަލްގައި ހިމެނެނީ މަޝްހޫރު ޑައިރެކްޓަ މުހައްމަދު ނިޔާޒް (ޓެޑްރީ) އާއި ފިލްމް ޕްރޮޑިއުސަރ އައިމިނަތު ނަޖީބް، ކުރީގެ ޓީވީ ޕްރޮޑިއުސަރ ފާތިމަތު ލީޒާ، އައިމިނަތު އިނާސް، އަހްމަދު އަހްސަން، ނޫރާ އިބްރާހިމް ޒާހިރު އަދި ޝާރިފް އަލީއެވެ.


މިއަހަރުގެ ފުރަތަމަ ފޭމް ޓްރިޕްގައި ޖަޕާނުގެ ނޫސްވެރިންތަކެއް ރާއްޖެއަށް މިއަހަރުގެ ފުރަތަމަ ފޭމް ޓްރިޕްގައި ޖަޕާނުގެ ނޫސްވެރިންތަކެއް ރާއްޖެއަށް\nމިއަހަރުގެ ފުރަތަމަ ފޭމް ޓްރިޕްގައި ޖަޕާނުގެ ނޫސްވެރިންތަކެއް ރާއްޖެއަށް\nޖަޕާނުން ރާއްޖެ އައި ނޫސްވެރިންގެ ޓީމް. ފޮޓޯ: އެމްއެމްޕީއާރުސީ\nމިއަހަރުގެ ފުރަތަމަ ފޭމް ޓްރިޕްގައި އެމްއެމްޕީއާރުސީގެ ދައުވަތަކަށް ޖަޕާނުގެ ނޫސްވެރިންގެ ޓީމެއް ރާއްޖެ އަތުވެއްޖެއެވެ.\nމި ދަތުރު ކުރިއަށް ދާނީ ޖެނުއަރީ 11 ވަނަ ދުވަހުން 17 ވަނަ ދުވަހާ ހަމައަށެވެ.\nއެމްއެމްޕީއާރުސީން ބުނީ މި ދަތުރުގައި ރާއްޖެ އައިސްފައިވަނީ ޖަޕާންގެ އާންމުންގެ މެދުގައި މަޤުބޫލު އޮންލައިން އަދި ޕްރިންޓް މަޖައްލާތަކާއި، ނޫސް ތަކުގެ ލިއުންތެރިން ހިމެނޭ ޓީމެއްކަމަށެވެ. މިއީ އެމްއެމްޕީއާރުސީއިން އިންތިޒާމްކޮށްގެން މި އަހަރު ކުރިއަށްގެންދާ ފުރަތަމަ ފެމިލިއަރައިޒޭޝަން ދަތުރެވެ.\nމި ދަތުރަށް ފަހު މިއިން ކޮންމެ މަޖައްލާއެއްގައި ރާއްޖެއާ ބެހޭގޮތުން އާޓިކަލްތައް ޝާއިޢުކުރާނެއެވެ. މި އާޓިކަލްތައް ޖަޕާނުގެ މަތީ ފަންތީގެ ފަތުރުވެރިންނާއި، ބަޖެޓް ފަތުރުވެރިންނާއި ހަމައަށް ފޯރާނެކަމަށް އެމްއެމްޕީއާރުސީން ބުނެއެވެ. އަދި މީގެ ސަބަބުން މި މާކެޓުގައި ދަތުރުފަތުރުކުރުމަށް ޝައުގުވެރިވާ ފަރާތްތަކުގެ މެދުގައި ރާއްޖެއަކީ ޗުއްޓީ ހޭދަކުރުމަށް އެންމެ ރައްކާތެރި މަންޒިލްގެ ގޮތުގައި އިޝްތިހާރުކޮށް، ރާއްޖެއިން ލިބެން ހުންނަ ތަފާތު ތަޖުރިބާތައް ޕްރޮމޯޓްކުރެވޭނެއެވެ.\nމި ހަރަކާތް ކުރިއަށް ގެންދިޔުމަށް ހަމަޖެހިފާވަނީ ވިޒިޓް މޯލްޑިވްސްއިން ޖަޕާނުގެ މާކެޓަށް ގެންގުޅޭ މާކެޓިން ސްޓްރެޓަޖީގެ ދަށުންނެވެ. މި ސްޓްރެޓަޖީއަކީ ރާއްޖެގެ ޯރުކޮށްދީ، ފަތުރުވެރިކަމުގެ ތަފާތު ސެގްމެންޓުތައް ޖަޕާން މާކެޓަށް އިޝްތިހާރުކުރުމަށް ބައްޓަންކޮށްފައިވާ ސްޓްރެޓަޖީއެކެވެ.\n2019 ވަނަ އަހަރު 44،251 ފަތުރުވެރިން ޖަޕާނުން ދިވެހިރާއްޖެއަށް ޒިޔާރަތްކުރިއެވެ. ޖާޕާން މާކެޓްއަކީ9ވަނަ އަށް އެންމެ ގިނައިން2019 ގައި ރާއްޖެއަށް ފަތުރުވެރިން ޒިޔާރަތްކުރި މާކެޓްއެވެ. ކޮވިޑް-19 އާއި ގުޅިގެން ޖަޕާންގެ ބޯޑަރު ބަންދުކޮށްފައި އޮތުމަށް ފަހު މިހާރު ހުޅުވާފައި ވީނަމަވެސް ޑޮމެސްޓިކް އަދި އިންޓަރނޭޝަނަލް ދަތުރުފަތުރު ކުރުމުގައި ގިނަ ރައްކާތެރިކަމުގެ ފިޔަވަޅުތަކެއް ވަނީ އަޅާފައެވެ. އޮމިކްރޯންގެ ސަބަބުން ކުރިން ދެވުނު ލުއިތައްވެސް އަލުން ވަނީ އަނބުރާ އިއާދަކޮށްފައެވެ.\nރާއްޖެ ދުނިޔޭގެ ފެންވަރުގައި އިޝްތިހާރުކުރުމުގެ ޒިންމާ އުފުލާ ކުންފުނީގެ ހައިސިއްޔަތުން އެމްއެމްޕީއާރްސީ އިން ވޭތުވެދިޔަ އަހަރު ކޮށްފައިވާ މަސައްކަތްތަކަށް ބަލާއިރު، އިންޑަސްޓްރީގެ ޕާޓްނަރުންނާއެކު 22 މާކެޓެއްގައި 260 ހަރަކާތް ވަނީ ހިންގާފައެވެ. މީގެތެރޭގައި ފެއަރތަކާއި އެގްޒިބިޝަންތަކުގައި ބައިވެރިވުމުގެ އިތުރުން ރޯޑްޝޯތައް ވެސް ވަނީ ބާއްވާފައެވެ. މި އަހަރުގެ ފުރަތަމަ ކުއާރޓާގައި އެކަނިވެސް 60 އިން-ޕާރސަން ހަރަކާތް ބޭއްވުމަށް ހަމަޖެހިފައިވެއެވެ. މީގެ ތެރޭގައި 11 ފެއަރ އާއި ރޯޑްޝޯތަކާއި އެހެނިހެން ހަރަކާތްތައް ފާހަގަކޮށްލެވެއެވެ.


އައްޝައިޙު ޢަބްދުއްރަޙީމް ބިން މުޙައްމަދު | Vaikaradhoolive އައްޝައިޙު ޢަބްދުއްރަޙީމް ބިން މުޙައްމަދު – Vaikaradhoolive\nމާތް ނަބިއްޔާ ޞައްލަالله ޢަލައިހި ވަސައްލަމަ ޅަ ފަތުގައި މަންމަގެ އުނގުގައި އޮވެ ތުއްތު ހާލަތުގައި ވާހަކަ ދެއްކި ތިންކުދިންގެ ޚަބަރު ދެއްވަމުން ޙަދީޘްކުރެއްވި ބަސްފުޅުގެ މާނައިގައިވެއެވެ. ޅަފަތުގެ ދާނުގައި...\nއޭޕްރިލް 12, 2019\nއަބޫ ޢަބްދުﷲ ޢަޠާއު ބިން ޔަސާރު (ތާބިޢީންގެ އިސްބޭކަލެއް) އަދި ސުލައިމާން ބިން ޔަސާރު ޙައްޖަށް ދިޔުމަށްޓަކައި މަދީނާއިން ނިކުމެވަޑައިގަތެވެ. އެބޭކަލުންނާއި އެކީގައި އެހެންބޭކަލުންވެސް ބައިވެރިވަޑައިގަތެވެ. އަބްވާއާ...\nއަބޫ ޛައްރު ރަޟިޔަﷲ ޢަންހު ރިވާކުރެއްވިއެވެ. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ބަނީ އިސްރާއީލު ބާގައިގެ އަޅުކަންކުރާ މީހަކު އަޅުވެރިވެ އޭނާގެ މުންނާރުގައި ފަސްދޮޅަސް އަހަރުވަންދެން...\nއަހަރެންގެ މަންމަ އަހަރެންގެ މަރުވެފައިވާ މަސްގަނޑު ކައިރީ ހުރެ ރޮނީއެވެ. ގިސްލަ ގިސްލާފައެވެ. މަންމަ އެރޮނީ އަހަރެން މަރުވުމުންނެވެ. މަންމަގެ އެންމެ ހަނގު ފިރިހެންދަރިފުޅެވެ. އަހަރެން މަރުވީ...\nޢަބްދުއްރަޙީމް ޛައިލުއް ތަބަޤާތިލް ޙަނާބިލާގައި އިމާމު އިބުނު ރަޖަބު ރަޙިމަހުﷲ ޤާޟީ އަބޫބަކުރު މުޙައްމަދު ބިން އަބްދުލްބާޤީ އަލްއަންޞާރީ އަލްބައްޒާޒުގެ ސިޔަރަތުގައި ލިޔުއްވާފައިވެއެވެ. އެކަލޭގެފާނު ވިދާޅުވިއެވެ. “އަހަރެން...\nޝެއިޚު އުޘައިމީން ރަޙިމަހުﷲ އާއި ސުވާލުކުރެވުނެވެ. ޖަމާޢަތުގައި ނަމާދުކުރަނިކޮށް ޖަމާޢަތުގެ ސަފެއްގެ ކުރިމަތިން ހިނގާފައި ދިޔުން ހުއްދަވާނެ ހެއްޔެވެ؟ ޝެއިޚު ރަޙިމަހުﷲ ޖަވާބުދެއްވިއެވެ. ” ޢިލްމުވެރިން ވަނީ...\nޢިލްމުވެރިންގެ ޒިކުރާކޮށް އެބޭކަލުންގެ ޢިލްމުތަކުން ފައިދާ ލިބިގަތުމަކީ އަޅުގަނޑުމެންގެ މައްޗަށް އޮތް މުހިންމު ވާޖިބެއްމެއެވެ. އެގޮތުން މި ހުށައަޅާލެވެނީ ޝެއިޚުލް އިސްލާމް އިބުނު ތައިމިއްޔާގެ ދަރިވަރެއްކަމަށްވާ ބޮޑު...\nހަނދާދިމާއަށް އެބައިމީހުން ވައްވައްޖަހައެވެ. أبو عبد الله الضهي ނަވާރަސަތޭކަ ހަތްދިހަ އަށްވަނަ އަހަރު އެމެރިކާގެ ލިޔުންތެރިޔެއްކަމަށްވާ މައިކަލް އެޗް.ހާރޓު އޭނާގެ ފޮތެއްކަމަށްވާ ދަ ހަންޑްރެޑް :...\nޢަބްދުއްރަޙުމާން ބިން އަބީ ލަޢިލާ ރަޙިމަހުﷲ(ތާބިޢީ ބޭކަލެއް) ރޭގަނޑު ދަމު ނަމާދު ކުރައްވަން ހުންނަވާފައި މީހަކު ގެޔަށް ވަންނަ ނަމަ ނަމާދު މެދު ކަނޑުއްވާ ލައްވާފައި އެނދުގައި...\nއިސްލާމުން 73 ބަޔަށް ބައިވެ، އަހުލުއްސުންނާ ފިޔަވައި ހުރިހާ އެންމެން ވަނީ ނަރަކައިގައި ކަމަށް ނަބިއްޔާ ޙަދީޘްކުރައްވާފައިވެއެވެ. އެހެންކަމުން އެބައިމީހުންނަކީ ކޮންބައެއްކަން ހޯދައި އަޅުގަނޑުމެން އެމީހުންގެ ތެރެއިން...


Iskolha Alhaa Balaairu Meehaa Falavumakee Handhaan Balikolla Kameh - Dhiraasaa | ungoofaaru.com\nބަނޑޭރިގަނޑު/ދިރިއުޅުން/ސިއްޙަތު/އިސްކޮޅާ އަޅާ ބަލާއިރު މީހާ ފަލަވުމަކީ ނުވަތަ ބަރުދަން އިތުރުވުމަކީ ހަނދާން ބަލިވާކަމެއް – ދިރާސާ\nހަށިގަނޑުގެ ބަރުދަން އިތުރުވުމަކީ އުމުރުން ދުވަސްވީ ވަރަކަށް މީހާގެ ހަނދާން ބަލިކޮށްލާ ކަމެއް ކަމަށް އެމެރިކާގެ ޔުނިވާރސިޓީ އޮފް އަރިޒޯނާއިން ކުރި ދިރާސާ އަކުން ދައްކާފިއެވެ. ޔުނިވާސިޓީ އޮފް އަރިޒޯނާގެ ރިސާޗަރުން ބުނާގޮތުގައި ބޮޑީ މާސް އިންޑެކްސް އިތުރުވާނަމަ ވިސްނުމަށް އޭގެ އަސަރުކުރާނެއެވެ. ބޮޑީ މާސް އިންޑެކްސް އަކީ ހަށިގަނޑުގެ ކޮންމެ އަކަ މީޓަރެއްގައި ހުންނަ ބަރުދަނެވެ. އެހެން ގޮތަކަށް ބުނަނީ ނަމަ އިސްކޮޅާ އަޅާ ބަލާއިރު މީހާގެ ބަރުދަނެވެ.\nފަލަވުމުގެ ސަބަބުން މުޅި ހަށިގަނޑުގެ ބޮޑީ އިންފްލެމޭޝަން އިތުރުވެއެވެ. އިންފްލެމޭޝަން އަކީ ހަށިގަނޑު ބަރުވުމުގެ ސަބަބުން ދިވާއީ ނިޒާމް މާ ބޮޑަށް އެކްޓިވެ ހަށިގަނޑުގެ ސެލްތަކަށް ބަދަލުއައުމެވެ. ހަށިގަނޑުގެ ބޮޑީ މާސް އިންޑެކްސް އިތުރުވި ވަރަކަށް އިންފްލެމޭޝަން ވެސް އިތުރުވެއެވެ.\nރިސާޗަރުންގެ ޓީމުން އުމުރުން 50 އަހަރުން މަތީގެ 21000 މީހުންގެ އިންފްލެމޭޝަން ލެވެލް އަދި ބޮޑީ މާސް އިންޑެކްސް ބެލުމަށް ފަހު އޭގެ ސަބަބުން ވިސްނުމަށް އަންނަ ބަދަލުތައް ދެނެގަތުމަށް6އަހަރު ވަންދެން އެކި ފަހަރު މަތިން އެކި ޓެސްތްތައް ހެދިއެވެ.\nމި ދިރާސާގައި ބޮޑީ މާސް އިންޑެކްސް ބަލާފައި ވަނީ ބައިވެރިންގެ އިސްކޮޅާއި ބަރުދަނާ އަޅާކިޔައިގެންނެވެ.\nއިންފްލެމޭޝަން ލެވެލް ބަލާފައި ވަނީ ލޭގައި ހިމެނޭ ޕްރޮޓީންއެއް ކަމުގައިވާ ސީ ރިއެކްޓިވް ޕްރޯޓީން އެމީހެއްގެ ހަށިގަނޑުގައި ހުރި މިންވަރު ބަލައިގެންނެވެ. ސަބަބަކީ އިންފްލޭޝަން ލެވެލް އިތުރުވާނަމަ ހަށިގަނޑުގެ ދިފާއީ ނިޒާމް މާބޮޑަށް އެކްޓިވެ މި ޕްރޮޓީން ލޭގައި އިތުރުވާތީއެވެ.\nދިރާސާއިން ދެއްކި ގޮތުގައި އިސްކޮޅާ ބަލާއިރު ބަރުދަން އިތުރު މީހުންގެ ހަށިގަނޑުގައި ސީ ރިއެކްޓިވް ޕްރޮޓީން ހުންނަ ނިސްބަތް އިތުރުވާލެއް ބޮޑެވެ. ސީރިއެކްޓިވް ޕްރޮޓީން ހަށިގަނޑުގައި އިތުރުވާލެއް ބޮޑު ނަމަ އޭގެ ސަބަބުން ސިކުނޑީގެ ވިސްނުމާއި ހަނދާން ކޮށިކޮށްލައެވެ.\nމި ދިރާސާކުރި ރިސާޗަރުންގެ ޓީމުގައި ހިމެނޭ ޕްރޮފެސަރ ޑޭވިޑް ސްބަރާރ ބުނި ގޮތުގައި މި ދިރާސާއިން ބޮޑީ މާސް އިންޑެކްސްއާ ވިސްނުންކޮށިވުމާ ސީދާ ގުޅުން އޮންނަކަން ސާބިތުކޮށެއް ނެދެވެއެވެ. ރިސާޗަރުން ބުނި ގޮތުގައި އެކަން ސާބިތު ކުރުމަށްޓަކައި ކުރިއަށް ހުރި ދިރާސާތަކުގައި މީހުންގެ ބަރުދަން ލުއިކޮށްގެންނާއި އިތުރުކޮށްގެން ވިސްނުމާއި ހަނދާނަށް އޭގެ ސަބަބުން ސީދާ ބަދަލު އަންނަވަރު ދެނެގަންނަން ޖެހޭނެއެވެ. ބަރުދަން އިތުރުވުމާ ވިސްނުންކޮށިވުމާ ސީދާ ގުޅިފައި ވާކަން ސައްކެއް ނެތް މިންވަރަށް ސާބިތު ކުރެވޭނީ އޭރުންނެވެ.\nބަރުދަން ދިރާސާ ސިކުނޑި\nގޯލްޑެން ފުޓްސަލް ޗެލެންޖް 2016 ރ.އަތޮޅު:3ވަނަ މެޗުން އުނގޫފާރު ބަލިވެ4ވަނަ މެޗުން މީދޫ މޮޅުވެއްޖެ\nގޯލްޑަން ފުޓްސަލް ޗެލެންޖް 2016 ރ.އަތޮޅު: އުނގޫފާރު، މަޑުއްވަރި އަދި އިނގުރައިދޫ މުބާރާތުން ކަޓައިފި


M.mulee accident:Raihaange sikundi ah ley elhi loluge fenun fusvefai\nމ.މުލީ އެކްސިޑެންޓް: ރައިހާންގެ ސިކުނޑިއަށް ލޭއެޅި ލޮލުގެ ފެނުން ފުސްވެފައި\n28 ޖޫން 2021 - 14:25:15\nމ.މުލީ ގައި ލޮރީއެއްގެ ގެގަނޑާއި، ހިލަވެލި ބަހައްޓާ ގުދަނެއްގެ ބެރިއަކާ ދޭތެރޭ ބޯތާށިވެ، އަނިޔާވި ޒުވާނާގެ ހާލު ސީރިއަސްވެ އޭޑީކޭ ގައި ފަރުވާ ދެމުންދާކަމަށް އޭނާގެ ބޭބެ ބުނެފިއެވެ. ހޮނިހިރު ދުވަހު ހިނގި މި ހާދިސާގައި އަނިޔާވެފައިވަނީ އެ ރަށު ޝިމްލާވިލާ އުމުރުން 28 އަހަރުގެ އަހުމަދު ރައިހާނަށެވެ.\nރައިހާންގެ އެންމެ ދޮށީ ބޭބެކަމަށްވާ ޝިޔާމް އަހުމަދު ސީއެންއެމް އަށް ބުނެފައިވަނީ އައިޖީއެމްއެޗް އިން ރައިހާން އަށް ފަރުވާދެވެން ނެތުމުން މިހާރު ވަނީ އޭޑީކޭ އަށް ބަދަލުކޮށްފައި ކަމަށާއި ރައިހާން ހޭއަރާފައި ހުރިނަމަވެސް މާބޮޑަކަށް ވާނުވާއެއް ރައިހާން އަށް ނޭނގޭކަމަށެވެ. މީގެ އިތުރުން މިހާރު ބޮޑީ މޫވްމަންޓެއް ގެނެސްފިނަމަ ރައިހާން ގެ އަނގައިންނާއި ނޭފަތުން އަދި ކަންފަތުންވެސް ލޭ އަންނަކަމަށް އޭނާ ފާހަގަ ކޮށްފައިއެވެ. ޝިޔާމް އިތުރަށް ބުނެފައިވަނީ ވަރަށް ބައިވަރު ޓެސްޓުތަކެއް ޑޮކްޓަރުން ހަދާފައިވާކަމަށާއި ޑޮކްޓަރުން ބުނެފައިވަނީ ބޮލުގެ ނާށިގަނޑު ނައްޓާލައިގެން ވަރަށް ބޮޑު އޮޕަރޭޝަންއެއް ކުރަން ޖެހިދާނެކަމަށެވެ.\n"ރައިހާންގެ ބޮލުގެ ތިން ތަނަކަށް ވަނީ ގެއްލުން ލިބިފަ. އަދި ސިކުނޑި އަށް ދަވަ އެޅި ލޮލުގެ ފެނުންވެސް ފުސްވެފަ. އޭނާގެ ހާލު ސީރިއަސްވުމުން ފަރުވާދެމުންދަނީ އައިސީޔޫގަ"ރައިހާންގެ ބޭބެ\nމީގެ އިތުރުން އޭނާ ބުނެފައިވަނީ ޑޮކްޓަރުން މިހާރުވެސް ދަނީ ރައިހާން އަށް ފަރުވާ ދެމުންކަމަށެވެ. ޑޮކްޓަރުން ރައިހާންގެ ހާލަތާއި މެދު މާބޮޑު އެއްޗެއް ބުނެފައި ނެތަސް މިއަދުގެ ވަގުތެއްްގައި ޑޮކްޓަރުންގެ ބަހެއް ލިބޭނެ ކަމަށެވެ.\nސީއެންއެމް އަށް މައުލޫމާތުދެއްވަމުން ކައުންސިލް މެމްބަރު އަހުމަދު ޝާކިފް ވިދާޅުވެފައިވަނީ މިކަން ހިނގާފައިވަނީ އެ ލޮރީ ފަހަތަށް ޖައްސަން އުޅުމުގެތެރޭގައި ކަމަށެވެ. އޭނާ ވިދާޅުވިގޮތުގައި މިކަން ހިނގި ވަގުތު އަނިޔާވި ޒުވާނާ ހުރީ ކޮޅަށް ކަމުން އޭނާ ގެ ބޯ ގުދަނުގެ ބެރިޔާ ލޮރީގެ ގެގަނޑާއި ދެމެދު ތާށި ވީކަމަށެވެ. މީގެ އިތުރުން އޭނާ ވިދާޅުވި ގޮތުގައި އޭނާ އެންމެ ފުރަތަމަ ގެންދެވުނީ ރަށުގެ ހޮސްޕިޓަލަށް ކަމަށެވެ.\nމ.މުލީ ރީޖަނަލް ހޮސްޕިޓަލުގެ މެނޭޖަރު އަހުމަދު ނާފިޒު ސީއެންއެމް އަށް ވިދާޅުވީ ރައިހާން ހޮސްޕިޓަލަށް ގެންދެވުނު އިރުވެސް އޭނާގެ އަނގައިންނާއި ނޭފަތުން އަދި ކަންފަތުންވެސް ވަރަށް ބައިވަރު ލޭ އަންނަމުން ދިޔަކަމަށެވެ. ހޮސްޕިޓަލްގެ ފަރާތުން އައިޖީއެމްއެޗް ހޮސްޕިޓަލާއި ގުޅައި، ހަދަންޖެހޭ ރިވިއުތައް ވަރަށް އަވަހަށް ނިންމާލެވުނުކަމަށާއި ރައިހާން ގަޑިއެއްހާއިރު ތެރޭގައި މާލެ ފޮނުވާލެވިފައިވާކަމަށެވެ.\nރައިހާންއަށް އެހީ ވުމަށް މުލީ ކައުންސިލްގެ ފަރާތުންވަނީ ފަންޑު ފޮށިތަކެއްވެސް ބަހައްޓާފައިއެވެ. އެ ފަންޑުފޮށިތައް ބަހައްޓާ ތަންތަނަކީ އައިއެމް ކޯނާ 2، ޓައިކޫން ޕްލަސް، އަދި މުލީ ފުޓްސަލް ދަނޑުގައި ހަވީރު ހަތަރެކުން އިރުއޮށްސި ހައެކަށެވެ.\nފައިސާ ޓްރާންސްފަރ ކުރަން ބޭނުންވާ ފަރާތްތަކަށް 7709469908101 އަށް ފައިސާ ޖަމާކުރެއްވުމުގެ ފުރުސަތު އެބައޮތެވެ. ޓްރާންސްފަ ސްލިޕް ފޮނުވާލަން ޖެހޭނީ 9774475 އަށެވެ.\nއެކްސިޑެންޓްމ. މުލިއޭޑީކޭރީޖަނަލް ހޮސްޕިޓަލް\nދިވެހި ރުފިޔާ ކުރެއްސެވި ސަރުދާރު ދޮންމަނިކު ނިޔާވެއްޖެ\nކާރަކާއި ސައިކަލެއް ޖެހި އެކްސިޑެންޓެއް ހިނގައިފި\nކާރު މޫދަށް ވެއްޓުނީ ޑްރިފްޓު ކުރަނިކޮށް!


12 ފެބްރުވަރީ، 2022 . ހޮނިހިރު\nއަޅުގަނޑު ޕްރޮސިކިއުޓަރ ޖެނެރަލްގެ މަޤާމާ ޙަވާލުވީއްސުރެ، ތަފާސް ހިސާބާއި ނަންބަރަށް ބަލައިގެން ސިޔާސަތު ބައްޓަންކުރަން އެބަ މަސައްކަތް ކުރަމެވެ. މިކަމަށް ބޭނުންވާ މަޢުލޫމާތު ހޯދޭނެ ގޮތަށް، އޮފީހުގެ އެތެރޭގެ ނިޒާމުތައް ވަނީ ބަދަލުކުރެވިފައެވެ. ނޭޝަނަލް ބިއުރޯ އޮފް ސްޓެޓިސްޓިކްސްއާއި ޔުނިސެފުގެ އެހީތެރިކަމާއެކު، މިމަސައްކަތް ދާއިމީ ސިފައެއް ކުރެވޭނޭގޮތަށް މުވައްޒަފުންވެސް މިދަނީ ތަމްރީނުކުރަމުންނެވެ. މިމަސައްކަތަށް ވަގުތާއި ފައިސާ އިންވެސްޓު ކުރާތާ މިހާރު އަހަރެއްހައި ދުވަސްވެއްޖެއެވެ.\nމަޢުލޫމާތާއި ތަފާސްހިސާބަކީ ޢާންމު މަޢުލޫމާތެވެ. ދައުލަތުގެ އިދާރާތަކުގެ ހިންގުމުގެ ދާއިރާގެ އެންމެ އަސާސީ ކަމަކީ، މަޢުލޫމާތު ސިއްރުނުކޮށް ޢާންމުކުރުމެވެ. ހާމަކަން އިތުރުކުރުމެވެ. ޓްރާންސްޕޭރަންސީގެ ޒަރީޢާއިން މެނުވީ ރައްޔިތުންގެ އިތުބާރެއް ނުލިބޭނެއެވެ.\nދައުލަތުގެ އިދާރީ ހިންގުމުގެ ތެރޭގައި ހާމަކަން އިތުރުކުރުމުގެ ސަބަބުން ކޮރަޕްޝަނަށް ހުރި ދޮރުތައްވެސް ދާނީ ބަންދު ކުރެވެމުންނެވެ. އެއްވެސް މީހަކު، މީހަކަށް ގުޅާފައި ތިމަންނާއަށް ރިޝްވަތުކޮޅެއް ދޭކަށެއް ނުބުނާނެއެވެ. އެކަން ހިނގާނީ އެހެން ގޮތް ގޮތުންނެވެ. ރިޝްވަތު ދިނުމަށް އެދި ބުނި ބުނުން، ޝަރީޢަތުގެ މަޖިލީހެއްގައި ސާބިތުކޮށްދިނުމަކީ ކުރެވޭނެ ކަމެއް ނޫނެވެ. ނަމަވެސް، ތަފާސް ހިސާބާއި މަޢުލޫމާތުގެ އަލީގައި ރިޝްވަތާއި ކޮރަޕްޝަން މަދުކުރެވޭނެއެވެ. މިސާލަކަށް، ދައުލަތުގެ މުވައްޒަފަކު، ވަކި ދުވަހަކު ވަކި ކަމެއް ކުރަން އޮވެފައި، އެދުވަހުގެ ކުރިން ދުވަހަކުވެސް އެކައުންޓަށް ފައިސާ ޖަމާ ނުކުރާ މީހެއްގެ ފަރާތުން، ދައުލަތުގެ މުވައްޒަފުގެ އެކައުންޓަށް، މިދެންނެވި ދުވަހު ފައިސާ ވަދެއްޖެނަމަ، އެކަމުގައި ކޮރަޕްޝަން ހިމެނޭކަމަށް ބެލިދާނެއެވެ. މަޢުލޫމާތު ހާމަކުރާނަމަ، މިކަންކަމަކީ ފާހަގަވާނެ ކަންކަމެވެ.\nމިއަހަރު އަޅުގަނޑު ކުރަން މިފަށާ ކަމަކީ، ކޮންމެ މަހަކުމެ، ޕްރޮސިކިއުޓަރ ޖެނެރަލްގެ އޮފީހުން ކުރާ މަސައްކަތްތަކާ ގުޅޭ މަޢުލޫމާތު ހާމަކުރުމެވެ. ޖިނާއީ ޢަދުލުގެ ނިޒާމުގައި، ޕީޖީ އޮފީހުގެ މަސައްކަތާ ގުޅިގެން ކުރެވުނު ކަންތައްތަކާއި، ނުކުރެވި ހުރި ކަންތައްތަކާއި، ނަތީޖާ ނެރެވުނު ގޮތާއި ނުނެރެވި ހުރި ދާއިރާތައް، މިމަޢުލޫމާތުގެ އަލީގައި ހާމަވާނެއެވެ. މިކަމުގެ ސަބަބުން، ޕްރޮސިކިއުޓަރ ޖެނެރަލްގެ އޮފީސް ހިމެނޭ ގޮތުން، ޖިނާއީ ޢަދުލުގެ ނިޒާމުގައި މަސައްކަތްކުރާ ހުރިހާ އިދާރާތައް ޖަވާބުދާރީކުރުވަން މަގު ފަހިވާނެއެވެ. މިމަސައްކަތުގެ ތެރެއިން، ޖިނާއީ ޢަދުލުގެ ނިޒާމަށް ރައްޔިތުން ކުރާ އިތުބާރު އިތުރުވެގެންދާނެކަމީ އަޅުގަނޑު ޝައްކުކުރާ ކަމެއް ނޫނެވެ. ހާމަކުރުމާއި، ކަންކަން ނުފޮރުވުމަކީ، އިދާރީ ހިންގުމުގެ ދާއިރާގައި ކޮންމެހެން ކުރަންޖެހޭ ކަމެއްކަމަށް އަޅުގަނޑު ހިތުގެ އަޑިން ޤަބޫލުކުރަމެވެ.\nކޮންމެ މަހެއްގެވެސް ފުރަތަމަ ހަފްތާގެ ތެރޭގައި، ވޭތުވެދިޔަ މަހުގައި، ޖިނާއީ ޢަދުލުގެ ނިޒާމުގައި ކަން ހިނގައިދިޔަ ގޮތާބެހޭ އަންނަނިވި މަޢުލޫމާތު ހާމަކުރެވޭތޯ އަޅުގަނޑު މަސައްކަތްކުރާނަމެވެ.\n1. ތަޙްޤީޤީ އިދާރާތަކުން ޕީޖީ އޮފީހާ މަޝްވަރާކުރުމަށް ޝެޑިއުލްކުރި މައްސަލަތަކާއި، ބަލައިގަނެވުނު މައްސަލަތަކާއި، ގޮތެއް ނުނިމި ހުރި މައްސަލަތަކުގެ ޢަދަދު\n2. ޕީޖީ އޮފީހުން ކޯޓުތަކަށް ހުށަހެޅުނު މައްސަލަތަކުގެ ޢަދަދާއި، ބާވަތާއި ހުށަހެޅުނު ކޯޓުތައް\n3. އެމަހެއްގައި ޝަރީޢަތުގެ އަޑުއެހުންތައް ތާވަލުކުރެއްވި ކޯޓުތަކާއި، އެއަޑުއެހުންތައް ބޭއްވުނުކަން ނުވަތަ ނޫންކަން\n4. ކޯޓުތަކުން އެމަހެއްގައި ނިންމެވި މައްސަތަކުގެ ޖުމްލަ ޢަދަދާއި، އެމައްސަލަތައް ސާބިތުވިކަން ނުވަތަ ނޫންކަމާއި، އެމައްސަލަތައް ނިންމެވި ކޯޓުތަކުގެ ނަންތައް\nމިމަޢުލޫމާތުތައް ހާމަކުރުމަށް، އަޅުގަނޑުގެ ހިތުގައި އޮތް ސޮފްޓްވެއަރ އަދި ނުލިބެއެވެ. އެހެންކަމުން، މިމަހު މި ހާމަކުރާނީ، ޕީޖީ އޮފީސް ވެބްސައިޓުގައި، މައިކްރޯސޮފްޓް އެކްސަލްގައެވެ.\nފުލުހުން މަޝްވަރާ ކުރެވުނު މައްސަލަތައް\nޖަނަވަރީ 2022 ގައި، ތަފާތު 58 ބާވަތުގެ 145 މައްސަލައިގައި ފުލުހުން ޕީޖީ އޮފީހާ މަޝްވަރާ ކުރެއްވިއެވެ. އޭގެތެރެއިން 130 މައްސަލައިގައި ގޮތެއް ނިންމިފައިވެއެވެ. އެއީ، 47.69% ޕަސެންޓު (62 މައްސަލަ) ގައި މަޢުލޫމާތު ފުރިހަމަވެގެން ދައުވާ ކުރުމަށާއި، 13.85% (18) މައްސަލައިގައި ދައުވާއެއް ކުރެވެން ނެތްކަމަށާއި، 38.46% (50) މައްސަލައިގައި އިތުރު މަޢުލޫމާތު ސާފުކުރެއްވުމަށެވެ. މިމަސައްކަތުގައި ޕީޖީ އޮފީހުގެ 75 ވަކީލުން މަސައްކަތްޕުޅު ކުރައްވާފައިވެއެވެ. އެންމެ ގިނަ މައްސަލަ ދިރާސާ ކުރެއްވީ، ރ.ދުވާފަރުގައި އަލަށް އުފެއްދި ޕީޖީ އޮފީހުގެ ގޮފިން އަލްއުސްތާޛު ރިމާޙު މުޙައްމަދު (6 މައްސަލަ) އެވެ. އެވްރެޖްކޮށް މައްސަލައެއްގައި ގޮތެއް ނިންމުމަށް ޕްރޮސިކިއުޓަރަކު ނަގާފައިވަނީ 4.40 ދުވަހެވެ.\nޖަނަވަރީ 2022 ގައި، 151 މީހެއްގެ މައްޗަށް، 46 ބާވަތުގެ، 224 ޖިނާއީ ދަޢުވާ، ތަފާތު 36 ކޯޓަކަށް ހުށަހަޅާފައިވެއެވެ. އެންމެ ގިނައިން ހުށަހެޅިފައި އޮތީ ކްރިމިނަލް ކޯޓަށް ހުށަހެޅުނު 97 މައްސަލައާއި، ޑްރަގް ކޯޓަށް 47 މައްސަލައާއި ހުޅުމާލޭ ކޯޓަށް 16 މައްސަލައެވެ. ތުހުމަތުކުރެވޭ މީހުންގެ އެވްރެޖް ޢުމުރަކީ 29.97 އަހަރެވެ. އެއްދުވަހަކަށް، އެންމެ ގިނައިން މައްސަލަ ހުށަހެޅުނީ 13 ޖަނަވަރީ 2022 (ބުރާސްފަތި) ދުވަހު ހުށަހެޅި 23 މައްސަލައެވެ. އެއަށްފަހު،3ޖަނަވަރީ 2022 (ހޯމަ) ދުވަހު ހުށަހެޅި 20 މައްސަލައެވެ.\nކްރިމިނަލް ކޯޓަށް އެންމެ ގިނައިން ހުށަހެޅިފައި އޮތީ، ޤާނޫނު ހިންގުމަށް ހުރަސްއެޅުން (14 މައްސަލަ) ހުއްދަނަގައިގެން ކުރަންޖެހޭ ކަމެއް ހުއްދަ ނުނަގައި ކުރުން (11 މައްސަލަ) އާއި ހުއްދަނޫން ގޮތުގައި މީހުން ހިފެހެއްޓުން (12 މައްސަލަ) އެވެ. މިމައްސަލަތަކުގެ ތަފްޞީލަށް ބަލައިލުމުން، މިއީ، ޖަނަވަރީ (އަހަރު ފެށޭ) މަހަށް ޚާއްޞަ "ސީޒަނަލް" މައްސަލަތައް ކަމަށް ބެލިދާނެއެވެ.\nމިދިޔަ މަހު ހުށަހެޅުނު މައްސަލަތަކުގެ ތެރޭގައި، ހޮސްޕިޓަލިޓީ ޑިޕޮޓް ޕްރައިވެޓް ލިމިޓެޑް ކިޔާ ކުންފުންޏަކުން، މީރާއަށް ހުށަހެޅި ޓެކުހާގުޅޭ ލިޔުންތަކެއް އޮޅުވާލިކަމަށް ތުހުމަތު ކުރެވޭ މައްސަލައެއްގައި7ދަޢުވާއެއް ހުށަހެޅިފައިވެއެވެ.\nޖަނަވަރީ 2022 ގައި، ރާއްޖޭގެ ހުރިހާ ކޯޓުތަކަކުން ނިންމެވީ، 159 މީހެއްގެ މައްޗަށް ހުށަހެޅުނު 169 ދަޢުވާއެވެ. އޭގެ ތެރެއިން 58% މައްސަލައަކީ ޑްރަގް ކޯޓުން (98) ނިންމެވި މައްސަލަތަކެވެ. ޑްރަގް ކޯޓަކީ މައްސަލައިގެ މައުޟޫޢަށް ވާހަކަ ދައްކާ ކޯޓަކަށް ނޫނެވެ. ޑްރަގް ކޯޓުގެ ދޮރުން ވަދެވެނީ އިޢުތިރާފުވާ މީހުންނަށް އެކަންޏެވެ. ބާކީ އޮތް 42% (71 މައްސަލަ) ގެ ތެރެއިން 15% (26 މައްސަލަ) ކްރިމިނަލް ކޯޓުން ނިންމެވިއެވެ. ކްރިމިނަލް ކޯޓުން އެންމެ ގިނަ މައްސަލަ ނިންމެވީ ފަނޑިޔާރު އާދަމް މުޙައްމަދު (9 މައްސަލަ) އެއަށްފަހު، ފަނޑިޔާރު ދީބާނާޒް ފަހުމީ (6 މައްސަލަ) އާއި ފަނޑިޔާރު އިސްމާޢީލް ޝަފީޢު (5 މައްސަލަ) އެވެ. މެޖިސްޓްރޭޓް ކޯޓުތަކުން އެންމެ ގިނަ މައްސަލަ ނިންމެވީ ކ. ހިންމަފުށީ މެޖިސްޓްރޭޓް ކޯޓުގައި ފަނޑިޔާރު އިބްރާހީމް ޝަކީބް (5 މައްސަލަ) އެވެ.\nޑްރަގް ކޯޓު ފިޔަވައި، އެހެނިހެން ކޯޓުތަކުން ނިންމެވި މައްސަލަތަކުގެ ތެރެއިން 69% މައްސަލަ ސާބިތުވިއެވެ. 24% ޕަސެންޓު މައްސަލަ ނިމުނީ ސާބިތުނުވެއެވެ. 7% މައްސަލަ މަދަނީ މިންގަނޑުން ކުރިއަށް ނުގެންދެވޭނެކަމަށް ނިންމެވިއެވެ. ސާބިތުވެގެން ނިމުނު މައްސަލަތަކުގެ ތެރޭގައި، ކުޑަކުއްޖެއްގެ ހަށިގަނޑުގައި ޖިންސީ ނިޔަތެއް އޮވެގެން އަތްލުމުގެ2މައްސަލައެއް ހިމެނެއެވެ. އެއީ، ބ. މާޅޮހު މެޖިސްޓްރޭޓް ކޯޓުން4ޖަނަވަރީގައި ނިންމެވި މައްސަލައަކާއި ކްރިމިނަލް ކޯޓުން 31 ޖަނަވަރީ ގައި ނިންމެވި މައްސަލައެވެ. މަދަނީ މިންގަނޑުން ނުބެލޭނެކަމަށް، ނ. މަނަދޫ މެޖިސްޓްރޭޓް ކޯޓުން، 26 ޖަނަވަރީގައި ނިންމެވި މިބާވަތުގެ މައްސަލައެއް، މިހާރު ވަނީ ހައިކޯޓުގައި އިސްތިއުނާފު ކޮށްފައެވެ.\nނަމަވެސް، މިދިޔަ މަހު ނިމުނު މައްސަލަތަކަކީ، އެމަހު ހުށަހެޅުނު މައްސަލަތަކެއް ނޫނެވެ. އެއީ، އެކި ދުވަސްވަރު ހުށަހެޅިފައި ހުރި މައްސަލަތަކެވެ.\nޖަނަވަރީ 2022 ގައި، ޖިނާއީ މައްސަލައެއްގެ އަޑުއެހުމެއް ޝެޑިއުލްކުރެއްވީ، ޖުމްލަ 87 ކޯޓުގައެވެ. އެއީ 1001 އަޑުއެހުމެވެ. މިއިން ކޮންމެ އަޑުއެހުމަކަށް ޕީޖީ އޮފީހުގެ ވަކީލަކު ޢައްޔަނުކުރެވިފައިވެއެވެ. މީގެ ތެރެއިން ބޭއްވުނީ 46.05% (461) އަޑުއެހުމެވެ. އެކި ސަބަބުތަކާހުރެ 53.95% (540) އަޑުއެހުން ކެންސަލްވިއެވެ. އެންމެ ގިނަ އަޑުއެހުން ކެންސަލްވެފައިވަނީ ކްރިމިނަލް ކޯޓު (272)، ޑްރަގް ކޯޓު (71)، ހުޅުމާލެ މެޖިސްޓްރޭޓް ކޯޓު (37)، ގދ. ތިނަދޫ މެޖިސްޓްރޭޓް ކޯޓު (30) އެވެ. އެންމެ ގިނަ ކޯޓުގައި އެއްދުވަހާ މަސައްކަތް ހިނގީ 24 ޖަނަވަރީ ދުވަހު ތަފާތު 20 ކޯޓެއްގައި، 49 އަޑުއެހުމެވެ. އެދުވަހުވެސް ބޭއްވުނީ 15 އަޑުއެހުމެވެ. 34 އަޑުއެހުންވީ ކެންސަލެވެ.\nޖުވެނައިލް ކޯޓުގައި މިދިޔަ މަހު ޝެޑިއުލް ކުރެވުނީ 15 އަޑުއެހުމެވެ. ބޭއްވުނީ 8 އެވެ. އެއީ، ފަނޑިޔާރު ސަޢީދު އިބްރާހީމް ބޭއްވެވި4އަޑުއެހުމަކާއި، އެހެން ކޮންމެ ފަނޑިޔާރަކު 1 އަޑުއެހުމެވެ.\nއެންމެ ގިނަ މައްސަލަ ޝެޑިއުލް ކުރެއްވި ކްރިމިނަލް ކޯޓުގެ ވަކިވަކި ފަނޑިޔާރުންގެ ނަތީޖާ ދައްކަނީ އަންނަނިވި ގޮތަށެވެ. (ޝެޑިއުލް ކުރެއްވިކަމަށް ބަލާފައިވަނީ މުއްތަހަމުގެ ޢަދަދުންނެވެ.)\nފަނޑިޔާރު އަލްއުސްތާޛު ޙަސަން ސަޢީދު - ޝެޑިއުލް ކުރެއްވި 32، ބޭއްވުނު 6، ބޭއްވުނު ޕަސެންޓު 18.75%\nފަނޑިޔާރު އަލްއުސްތާޛު ޙުސައިން ފާއިޒު ރަޝާދު - ޝެޑިއުލް ކުރެއްވި 27، ބޭއްވުނު 14، ބޭއްވުނު ޕަސެންޓު 51.85%\nފަނޑިޔާރު އަލްއުސްތާޛު އަޙްމަދު ޝަކީލު - ޝެޑިއުލް ކުރެއްވި 25، ބޭއްވުނު 14، ބޭއްވުނު ޕަސެންޓު 56.00%\nފަނޑިޔާރު އަލްއުސްތާޛު ޢަލީ އާދަމް - ޝެޑިއުލް ކުރެއްވި 64، ބޭއްވުނު 25، ބޭއްވުނު ޕަސެންޓު 39.06%\nފަނޑިޔާރު އަލްއުސްތާޛު އާދަމް މުޙައްމަދު، - ޝެޑިއުލް ކުރެއްވި 52، ބޭއްވުނު 17، ބޭއްވުނު ޕަސެންޓު 32.69%\nފަނޑިޔާރު އަލްއުސްތާޛު އިސްމާޢީލް ޝަފީޢު، - ޝެޑިއުލް ކުރެއްވި 54، ބޭއްވުނު 16، ބޭއްވުނު ޕަސެންޓު 29.63%\nފަނޑިޔާރު އަލްއުސްތާޛު ޢަލީ ނަދީމް - ޝެޑިއުލް ކުރެއްވި 74، ބޭއްވުނު 37، ބޭއްވުނު ޕަސެންޓު 50.00%\nފަނޑިޔާރު އަލްއުސްތާޛު މުޙައްމަދު މިޞްބާޙު - ޝެޑިއުލް ކުރެއްވި 61، ބޭއްވުނު 18، ބޭއްވުނު ޕަސެންޓު 29.51%\nފަނޑިޔާރު އަލްއުސްތާޛާ ދީބާނާޒް ފަހުމީ - ޝެޑިއުލް ކުރެއްވި 22، ބޭއްވުނު 19، ބޭއްވުނު ޕަސެންޓު 86.36%\nފަނޑިޔާރު އަލްއުސްތާޛު ޞަފްވަތު ޙަބީބް - ޝެޑިއުލް ކުރެއްވި 50، ބޭއްވުނު 23، ބޭއްވުނު ޕަސެންޓު 46.00%\nމިހިސާބުތައް ނަގައި، އެއްކޮށް ޢާންމުކުރުމުގެ މަސައްކަތަކީ، އަދި މުޅިން އަލަށް ކުރަން ފަށާ ކަމަކަށްވާތީ، މިހިސާބުތަކުގައި ބައެއް އޮޅުންބޮޅުމާއި ކުށް ހިމެނުމަކީ އެކަށީގެންވާ ކަމެކެވެ. އެކަމަށްޓަކައި ކިޔުންތެރިން ކިބައިން މަޢާފަށް އެދެމެވެ. ނަމަވެސް، މިހިސާބުތައް އެތައް ފަހަރަކު ޗެކު ކުރެވިފައިވެއެވެ. އިރާދަކުރެއްވިއްޔާ، ކުރިއަށް އޮތްތަނުގައި، ގަވާއިދުން މިކަން ކުރެވެން ފެށުމުން، އެގޮތަށް ހުރި ކުށްތައް ރަނގަޅު ކުރެވި، އިތުރަށް ތަފްޞީލު ކުރެވެމުންދާނެއެވެ. މިއަންނަ މަހުގެ ހިސާބުތަކުގައި، މަތީ މަރްޙަލާގެ ކޯޓުތަކުގެ ހިސާބުތައްވެސް ހިމަނަން އެބަ މަސައްކަތް ކުރަމެވެ.\nއަޅުގަނޑުގެ އުއްމީދަކީ، މިހިސާބުތަކަކީ، ސިޔާސަތު ހައްދަވާ ބޭފުޅުންނާއި، ކިޔަވާ ކުދިންނާއި ނޫސްވެރިންނަށް ބޭނުންތެރި އެއްޗަކަށްވުމެވެ. އަދި، ޚުދު އަޅުގަނޑުމެން މަސައްކަތްކުރާ ގޮތާއި ފެންވަރު ޢާންމުންގެ ކުރިމަތީގައި ވަޒަންކުރެވި، ފެންވަރު ރަނގަޅު މަސައްކަތެއް ކުރުމަށް ބާރުއެޅޭނެ ކަމަކަށްވުމެވެ. މަތީގައި ބަޔާންކުރި މަޢުލޫމާތުތަކުގެ އިތުރުންވެސް، ބޭނުންތެރި މަޢުލޫމާތެއް ހުރިކަމަށް އެއްވެސް ބޭފުޅަކަށް ފެނިވަޑައިގަންނަވާނަމަ، އެކަމެއް އިޝާރާތް ކޮށްދެއްވުމުން، އެމަޢުލޫމާތުވެސް ހިމެނުމަށް އަޅުގަނޑު މަސައްކަތް ކުރާނަމެވެ.


(19 ޖަނަވަރީ 2021 އާ ގުޅޭ)\nފަސްބުރިއަށް ހުރި އެގޭގައި ލިފްޓެއް ނުހުރެއެވެ. އެހެންވެ ސިޑީގެ ހަރުފަތްތަކުން މަޑުމަޑުން ފައިބައިގެން ނޯޔާއައީ ފުރަތަމަ ފަންގިފިލާއަށެވެ. ހިނިތުންވެލައިގެން ހުރެ ތިރިއަށް ފޭބީ އޭނާ ކިޔަވަން ފުރުމުގެ ކުރީން އެގޭގައި ދިރިއުޅުނު ދުވަސްތަކުގެ ހަނދާންތައް ކުރަމުންނެވެ. ސަބީނާއާއި ނޯޔާގެ ޢާއިލާއާ ދެމެދު ގުޅުން އެހާ ބަދަހި އިރު ވެސް އެގޭ ކުއްޖަކަށް ނޯޔާމެންގެއަށް އައިސް ހެދީ ރިދާން އެކަންޏެވެ. އެހެންވެ ކިރިޔާ ވެސް އެކުވެރިކަމެއް އޮތީ ހަމައެކަނި ރިދާންއާއެވެ.\n"ނޫމާ ނިންދަވަނީ ދޯ." ނޯޔާ ވަދެގެން އަންނާތީ ފެނި ރޫމާ ބުންޏެވެ.\n"އިތުރު މީހަކު އިނީމަ ނުނިދަފާނެތީ މިއައީ."\nވާހަކަދައްކަމުން ނޯޔާ އައިސް މަންމަ ހިފައިގެން ހުރި ރިހަ ބޯތަށީގައި ހިފުމަށް އަތްދިއްކޮށްލިއެވެ. ދެމައިން ވެގެން ގޭގެ އެހެން މެންބަރުން ހަމަވާންވާއިރަށް ކާމޭޒުމަތި ރޭގަނޑުގެ ކެއުމަށް ތައްޔާރު ކުރިއެވެ. ގިނައިރެއްނުވެ މިސްކިތުން އިޔާނާއި އައްޔޫބު ވެސް ގެއަށް އަތުވެއްޖެއެވެ. މަންމައަށް ގޮވާލާފައި އިޔާން ނުކުތީ ނެހާ ގޮވައިގެން އަންނާށެވެ.\nއިޔާންއަކީ ނެހާގެ ފިރިމީހާއެވެ. އެމީހުންގެ ކައިވެންޏަށް ހަތަރު އަހަރުވަނީއެވެ. ނޫމާއަކީ އެތައް ފަރުވާއަކާއި ދުޢާއަކަށްފަހު އެ ދެމަފިރިންނަށް ލެއްވި ރަޙުމަތެކެވެ. މީހަކާ އިންއިރު ވެސް ނެހާއަކީ ޕޮލިސިސްޓިކް އޯވަރީ ސިންޑްރޮމް ހުންނަ އަންހެނެވެ. އެހެންވެ ދަރިމައިވުން ފަސޭހައެއްނުވިއެވެ. އަނެއްކޮޅުން އަންހެނާގެ ބިސް އުފައްދައިދޭ މިންވަރު ވެސް ނެހާގެ މަދީއެވެ. އަވަހަށް ދަރިއަކު ހޯދުމުގެ ވިސްނުން ނެހާ ގެންގުޅުނީ އެހެންވެއެވެ. "ޕީކޯސް" ތިބޭ އަންހެނުންނަށް ދަރިން ލިބުން ފަސޭހައެއް ނުވާނޭ އަޑުއިވި، އެތައް ތަނަކުން އެފަދަ އާޓިކަލްތައް ނެރެފައި ހުންނާތީ ކިޔާ ހަދައެވެ. ޑަކްޓަރަށް ދެއްކުމުން އިޔާންގެ ދަރިފަނީގައި ވެސް މައްސަލަ ހުރިކަން އެނގުނެވެ. ބަނޑުބޮޑުވި ދެ ފަހަރު ވެސް ތިން މަސް ނުވަނީސް ނެހާ ބައިގެން ދަނީއެވެ. އެއިން ކޮންމެ ފަހަރަކު ނެހާގެ އުންމީދު ފުނޑުފުނޑުވެއެވެ. އެއިން ކޮންމެ ފަހަރަކުމެ އޭނާގެ ގާތުގައި ތިބޭ ބަޔަކީ މައިންބަފައިންނާއި ލޯބިވާ ފިރިމީހާއެވެ. ހިތްވަރު ދޫކޮށްލަން އިޔާން ބޭނުންނުވާއިރު އެސަބަބާ ހުރެ ނެހާއަށް ވެސް ކުރިއަށްދާން އާހިތްވަރެއް ލިބެއެވެ. އައިވީއެފްއަށް ނެހާ ތައްޔާރުވީއިރު އޭނާ ހިޖާމާ ވެސް ޖަހަންފެށިއެވެ. މައްސަރުކަންތައް މުޅިން ރަނގަޅުވިއެވެ. ހޯމޯންގެ މައްސަލަތަކަށް ލުއި ލިބެންފެށިއެވެ. އިޔާން ވެސް ހިޖާމާ ޖަހަންފެށުމުން ދުވަސް ކައިރިވީއިރު ދަރިފަނީގެ ދުޅަހެޔޮކަން ރަނގަޅުވެފައި ވާކަން ޑަކްޓަރުންގެ ފަރާތުން އެނގުނެވެ. ﷲއަށް ދެންނެވުން އެ ދެމަފިރިން ވެސް ގިނަކުރިއެވެ. އަންނަ އޭޕްރީލް މަހު ތުއްތު ނޫމާއަށް ތިން މަސް ފުރޭނައެވެ.\n"ނިދީތަ؟" ކޮޓަރިއަށް ވަން އިޔާން އަހާލީ ސިއްރުންނެވެ.\nވާހަކަދައްކާއަޑަށް ނޫމާ ހޭލަފާނެތީ ނެހާ ޖަވާބު ދިނީ ބޯޖަހާލުމަކުންނެވެ. ކުޑައެނދުގައި ނޫމާ ބާއްވާލައި އިރުކޮޅަކު މަޑުކޮށްލުމަކީ ނެހާގެ އާދައެކެވެ. އިޔާން އައިސް ނެހާގެ ފުރަގަހުން ގާތްވެލިއެވެ. ނިދިފައި އޮތް ދަރިފުޅަށް ބަލާލިއެވެ. އެކުޑަކުޑަ މޫނު ފެންނަ ކޮންމެ ފަހަރަކު އޭނާގެ ހިތުގައި އާދަޔާ ޚިލާފު ލޯތްބެއްގެ އަސަރު ފާޅުވެލައެވެ. ނެހާދެކެ ވާ ލޯބި އިތުރުވެއެވެ.\nހަފްތާއެއް ފަހެވެ. ހަވީރުގެ ވަގުތެވެ. ދަރިފުޅު ގޮވައިގެން މަންމަމެން އުޅޭ ބަޔަށް ނެހާ އައިސް ވަނެވެ. މެންދުރުގެ ކެއުމަށްފަހު ރޫމާ ހެދިކާ ހަދަން ތައްޔާރުވާނެއެވެ. އެކަމަކު މިއަދު އެފަދަ މަންޒަރެއް ނުފެނެއެވެ. ހަވީރު ވެގެން އައިއިރު ސަބީނާއެއް ވެސް އެގެއަކުން ނުފެނެއެވެ.\n"ކާފަގެ ދޮންކަނބުލޮތަ މިއައީ." ނޫމާ އުރާލަން ދެއަތް ދިއްކޮށްލަމުން އައްޔޫބް ބުންޏެވެ.\nސޯފާގައި މަންމައާއި ބައްޕަ ތިބިގޮތުން އެމީހުން ތިބީ ވާހަކައެއްގައިކަން ނެހާއަށް ވިސްނުނެވެ. އަދި އެ ވާހަކަ ހުއްޓުމަކަށް އައީ ނެގާ އައުމުންކަން ވެސް އެނގުނެވެ. ބައްޕަގެ އަތަށް ދަރިފުޅު ދީފައި ނޯޔާ ކޮބައިތޯ ނެހާ އަހާލިއެވެ. އެއްޗެހި ތަރުތީބުކުރަން ނޯޔާ އުޅޭކަން ރޫމާ ބުނެލިއެވެ. ކާފަދަރިފުޅު އުރާލައިގެން އައްޔޫބު ނުކުތީ ބެލްކަންޏަށެވެ. ފުރުޞަތުގެ ބޭނުން ހިފައި މަންމަގެ ގާތުގައި ނެހާ އިށީނެވެ.\n"ސަބިއްތަ ބަލިވީތަ؟" ނެހާ އަހާލިއެވެ. މަންމަގެ މޫނު ވަގުތުން މިލައިގެން ދިޔަތަން ނެހާއަށް ފެނުނެވެ.\n"އިންސާނުންވީމަ ބަލި ވެސް ވާނެތާ." ރޫމާގެ ޖަވާބުން ގިނަ ވާހަކަތަކެއް ދައްކަން ބޭނުންނުވާކަން ނެހާ ދެނަގަތެވެ. އިތުރު ސުވާލެއް ކުރާނޭ ފުރުޞަތެއް ވެސް ރޫމާ ނުދިނެވެ. ކޮއްކޮއަށް ގޮވާލަން އެ ކޮޓަރިއަށް ނެހާ ދާން ރޫމާ އެދުނީއެވެ. މަންމަގެ އެފަދަ އާދަތަކަކީ ނެހާއަށް އާ ކަންކަމެއް ނޫނެވެ.\n"ނެހާ ދިޔައީތަ؟" ބެލްކަނީގައި ހުރެފައި އެތެރެއަށް ވަން އައްޔޫބު އަހާލިއެވެ.\n"ނޯޔާ ކައިރީ." ރޫމާ ބުނެލީ ގަޔާނުވެފައި އިނދެއެވެ.\n"އަދިވެސް ތި ވިސްނަނީ ސަބީނާ ދެއްކި ވާހަކައާ މެދު ދޯ." ރޫމާގެ ގާތުގައި އައިސް އިށީންނަމުން އައްޔޫބު ބުންޏެވެ.\n"ފިކުރު ބޮޑުވެގެން ސަބީއަށް އެހެން އެވީ، ހިތަށް ކުޅަދާނަ ނުވީމަ ރޮވޭނެ، ވަރަށް ދުވަސްވެއްޖެ އެކަމާ އޭނާ ކެތްކުރާތާ... ނޫންތަ؟" ރޫމާއަށް ބުނެވުނެވެ.\n"މުސްޠަފާ ވެސް ނެތުމަކީ އޭނާ ވަރަށް އެކަނިވާނޭ ކަމެއް، އަހަރެމެން ދެމެދު ވެވުނު ވަޢުދުގެ މަތިން ހަނދާންވަނީ." ދެއަތުގެ ތެރޭ އޮތް ނޫމާގެ މޫނަށް ބަލަން އިނދެ އައްޔޫބު ވާހަކަދެއްކިއެވެ. އޭނާ އެ ދައްކަނީ ކޮންވާހަކައެއްކަން ރޫމައަށް އެނގެއެވެ.\nމަންމަގެ ކުރިމަތީ އަސްލަންއަށް ރޮވުނީ ގަސްދަކާ ނުލައެވެ. މަންމަގެ ވާހަކަތަކުން ކުރި އަސަރުންނެވެ. އޭނާގެ ޢަމަލުތައް ހުރިގޮތުން މަންމަ ހާސްވެ އިތުރަށް ކަންބޮޑުވާނޭކަން ވެސް އަސްލަންއަށް އެނގެއެވެ. އެހެންވިޔަސް ހިތުގައި ފޮރުވަމުން އައި ހިތްދަތިކަން ކަރުނައިގެ ސިފަ ޚިޔާރުކުރީ އަމިއްލަ އިޚްތިޔާރުން ބޭރުގައެވެ. މަންމައާ މެދު ނުރުހުންވެވުނީ ވެސް އެފަދައިންނެވެ. އަލުން ދިރިއުޅުމެއް ފެށުމަކީ އަސްލަންއަށް ވާނޭކަމެއްނޫނެވެ. ވީއިރު މަންމަ އެފަދަ ވާހަކައެއްދެއްކީތީ ރުޅި އާދެވުނީއެވެ. ލޯބިވާ އަނބިމީހާގެ ހަނދާންތައް އެއްފަރާތްކުރަން އަސްލަން ތައްޔާރެއްނޫނެވެ. ގާތުގައި ތިބި ތިން ކުދީންނަކީ އެ ލޯބީގައި އެޅި މޭވާއެވެ. އެކުދީންނީ މައިރާގެ ހަނދާންތައް އާކޮށްދޭނެ ނިޝާންތަކެކެވެ. އެ އަމާނާތައް އެހެން އަންހެނަކު ރައްކާތެރިވެ ލޯބި ދޭނޭކަމުގެ އެއްވެސް ޔަގީންކަމެއް އަސްލަންއަކަށް ނެތެވެ. ނަފްސު ތައްޔާރުނޫން އިރު އަލުން ކައިވެންޏެއް ކުރާނީ ކިހިނެއްކަމެއް ޚުދު އަސްލަންއަށް ވެސް ނޭނގެއެވެ.\n"މީހަކު ހޯދާނަން... މިގޭ އެކަކަށް ވެސް އަހަރެންގެ ބުރައެއް ނުޖައްސާނަން، އެއީ އަހަރެންގެ ކުދީން..." ކުރެހިފައި އަޑަކުން އަސްލަން ވާހަކަދެއްކީ އިސްޖެހިފައި އިނދެއެވެ.\n"މަންމަ ނުބުނަމެންނު އެކުދީން ނުބެލޭނޭ، ބުރައެކޭ ވެސް... މީ ޝަކުވާއެއްނޫން، މައިރާއަށް މަޑުކުރިޔަސް އޭނާ އެނބުރި އަހަރެމެންގެ ގާތަކަށް ނާންނާނެ، ނުވެސް އާދެވޭނެ، އެހެންނޭ ކިޔާފަ ހަޔާތުން އެންމެ ހިނދުކޮޅެއް ވެސް އިންސާނަކަށް ޓަކައި މަޑެއްނުކުރޭ، އަސްލަންގެ ހިތުގައި ޖެއްސުމުގެ ނިޔަތަކުނޫން އެ ޚިޔާލު ދިނީ. މަންމައަށް ވެސް އެނގޭ ހަޔާތުގެ ބައިވެރިޔާ ވަކިވެގެން ދިއުމަކީ ކިހާ ހިތްދަތި އިޙްސާސެއްކަން..."\n"މަންމަ ވެސް އިތުރު މީހަކާ ނީންނަމެންނު، އޭރު ކުދީން ވެސް ކުޑަ، އެހެންނޭ ކިޔާފަ..." އަސްލަންއަށް ރެއަކާލީ ދުލުން ބަސްތައް ބޭރުވި ފަހުންނެވެ. ވާހަކަ ފުރިހަމަނުކޮށް ހުއްޓާލީ އެހެންވެއެވެ. އެފަދަ ގޮތަކަށް ދުވަހަކުވެސް މަންމައާ އަސްލަން ވާހަކަނުދައްކައެވެ. އަމިއްލަ ހިތުގައި ޖެހުނީތީ މަންމަގެ ހިތުގައި ވެސް ޖެއްސުނީކަން އަސްލަންއަށް މޭރުންވިއެވެ. ވަގުތުން ދޫ ހިމޭން ކުރުވީ ފާފައިގެ އިޙްސާސް ޟަމީރު ބުނެދިނީތީއެވެ.\nރޭގަނޑުގެ އެގާރަ ޖަހަނީއެވެ. ސަބީނާ އިނީ ގޭގެ ހަތްވަނަ ފަންގިފިލާގައެވެ. އަސްލަންގެ އެޕާޓްމެންޓްގައެވެ. ތިން ކުދީން ނިދާ ގޭތެރެއަށް ހިމޭންކަން ވެރިވެފައި އޮތް ވަގުތެވެ. ސަބީނާ އައީ ނިދަން ދިއުމުގެ ކުރީން އަސްލަންގެ ހާލު ބަލާލާށެވެ. ފަހަކަށް އައިސް ސަބީނާގެ ސިކުނޑިއަށް ވަން ޚިޔާލާ އަމިއްލަ ހިތް ވެސް ދެކޮޅު ނުހަދާތީ އެ ވާހަކަ އަސްލަން ގާތު ދެއްކުނީއެވެ.\nމަންމަ ނުކުމެގެން ދިޔައިރު އަސްލަން އިސްއުފުލާ ބަލާ ނުލިއެވެ. ނުކެރުނީއެވެ. މަޢާފަށް އެދެން އަވަސްވުމަށް ޟަމީރު އެދެމުންދިޔައެވެ. ނަމަވެސް އަސްލަންއަށް ދަތްކުނޑިވިކާލެވުނީއެވެ. އިށީނދެ އިން ދިގު ސޯފާގައި އޭނާ ހަށިގަނޑު ދަމާލީ ބޯދަށަށް ކުށަންއެއް ލައްވާލަމުންނެވެ. މަޑުމަޑުން މޭގައި ފިރުމާލިއެވެ. މޭމަތީ ވައަތްތިލަ ބާއްވާލައި ކަނާއަތް އަޅުވާލީ ލޯ މަތީއެވެ.\n"މައި..." އަސްލަންގެ ހިތް މައިރާއަށް ގޮވާލިއެވެ.\nމައިރާއަކީ އޮތޮޅު ތެރެއަށް އުފަން ކުއްޖެކެވެ. ކިޔެވީ މާލެއިންނެވެ. އެނބުރި ދިރިއުޅެން ދިޔައީ ރަށަށެވެ. ނަމަވެސް ގިނަ ދުވަހު ރަށުގައި ނުހުރެވުނެވެ. ރަށު ހެލްތް ސެންޓަރުގެ އެޑްމިނިސްޓްރޭޓިވްއެއްގެ ވަޒީފާގައި ހުރެފައި ވަކިވީއެވެ. އެނބުރި މާލެ އަންނާށެވެ. އެއްބަނޑު އެއްބަފާ ދައްތަ، މިދުހާ ކައިވެނިކޮށް ދިރިއުޅުން މާލެއަށް ބަދަލުކުރީއެވެ. މައިންބަފައިން ނެތްއިރު ތިމާގެ މީހުން ކައިރީ އުޅުމަށްވުރެ މިދުހާ ބޭނުންވީ ކޮއްކޮ ގޮވައިގެން މާލެ އަންނާށެވެ. އޭނާގެ ކައިރީގަ ހުރުމުން އޭނާއަށް ވެސް ފަސޭހަވާނޭތީއެވެ.\nއަސްލަންއަށް އެންމެ ފުރަތަމަ މައިރާ ފެނުނީ އޮފީހަށް ދާ މަގުމަތިންނެވެ. މައިރާ މަސައްކަތްކުރަނީ އަމިއްލަ ކުންފުންޏެއްގައެވެ. ފުރަތަމަ ނަޒަރުން އަސްލަންއަށް މައިރާ ޚާއްޞަވީއެވެ. ފާޅުކޮށް ފެނުނީ ހަމައެކަނި މައިރާގެ މޫނެވެ. އޮޅަލިކުލައިގެ އައިބެއްނެތް އޮމާން މޫނެކެވެ. ކިއްސަރު ފުރިހަމަ އެ މޫނުން އަސްލަންގެ ހިތް ޝޯހުކޮށްލީ މައިރާގެ ތޫނު ކަޅިރަވައެވެ. ދިގު އެސްފިޔަތަކާއެކު ޢާއްމުކޮށް ދިވެހީންގެ ތެރެއިން ނުފެންނަ އަޅިކުލައަކާއި މަޑުފެހި ކުލައެއް އެއްވެފައި ހުރި ލޮލުގެ ކަޅިއެވެ. އަދުނުން ފަވާލާފައި ހުންނަ އެ ލޮލުގެ ޖާދޫގައި ރަނގަޅަށް ވެސް އަސްލަން ޖެހުނީއެވެ. ހަފްތާ ބަންދު ނޫން ކޮންމެ ދުވަހަކު އަސްލަންއަށް ހެނދުނު މައިރާ ފެނެއެވެ. އެ އަންހެންކުއްޖާދެކެ ސިއްރުންވީ ލޯބީގައި ކުލައެއް ޖެހޭނީ ގާތްކަން އުފެދިގެންކަން އަސްލަންއަށް އެނގެއެވެ. އެކަމަށް ނިމުން ގެނައުމަށް އޭނާ މަސައްކަތް ފެށީ އޭގެ ދެ ހަފްތާ ފަހުންނެވެ.\nމައިރާގެ ރުހުން ލިބުނު ހިސާބުން ކައިވެންޏަށް އަސްލަން ތައްޔާރުވަމުން އައެވެ. ހަޤީޤީ ލޯބީގެ މީރުކަން އޮތީ ކައިވެނީގަކަން ދެ މީހުން ވެސް ޤަބޫލުކުރާތީއެވެ. މައިރާގެ ދައްތަ މިދުހާ ގަޔާވާ މީހަކަށް އަސްލަން ނުވިޔަސް ދެމީހުން ގުޅުމަށް ހުރަހެއް ނޭޅިއެވެ. އަސްލަންއާއި މައިރާއާ ދެމެދު ހުރީ އެންމެ އަހަރެއްގެ ތަފާތެވެ. އުމުރުން ފަންސަވީސް އަހަރުގައި އަލަތު ކައިވެނި މައިރާއާއެކު އަސްލަން ފެށީއެވެ. ކައިވެނީގެ ފުރަތަމަ އަހަރު ހޭދަވެގެން ދިޔަގޮތް ވެސް ދެމަފިރިންނަށް ނޭނގުނެވެ. ފުރަތަމަ ދަރިފުޅު ސާރާއަށް ބަލިވެ އިނުމުން މައިރާ ވަޒީފާއިން ވަކިވީ ހުރިހާ ވަގުތެއް ދިރިއުޅުމަށް ހުސްކުރަން ބޭނުންވާކަން ބުނެފައެވެ. ގިނަ ދަރީންތަކެއް ހޯދުމަކީ މައިރާގެ ވަރަށް ބޮޑު އެދުމެކެވެ. އެ ދެމަފިރިންގެ އެފަދަ ތަނަވަސްކަން ވެސް ހުރީމައެވެ. ނަމަވެސް ހުރިހާ ފަހަރަކު އިންސާނުން ތަދުބީރުކުރާ ގޮތާ ތަޤުދީރު އެއްބައެއް ނުވެއެވެ. ދެވަނަ ދަރިފުޅު މަލްސާ ލިބުމުން ޑަކްޓަރުން ލަފާ ދިނީ އިތުރު ކުއްޖަކު މައިރާ ނުހޯދުމަށެވެ. ރަހިމު ތުނިވެފައިވާތީއެވެ. ހަމައެއާއެކު ތަފާތު އިންފެކްޝަންތައް ކުޑަކަމުދާ ނިޒާމުގައި އުފެދޭތީ އެކަމަށް އަބަދު މައިރާ ޖެހެނީ ފަރުވާކުރާށެވެ. ޑަކްޓަރުންގެ ލަފާ އަޑު އެހީ އަސްލަންއެވެ. ދަރިއަކު ނުހޯދަން އަސްލަން ނިންމައިގެން ހުއްޓާ ވެސް އެކަން ބަދަލުކުރީ މައިރާއެވެ. މާބޮޑަށް އަނބިމީހާދެކެ ލޯބިވެވުމަކީ ވެސް އަނިޔާއެއްކަމުގައި އަސްލަންއަށް ހީކުރެވުނެވެ. އަސްލަންއަށް ހިލަމެއްވީއިރު މައިރާ އިނީ ތިންވަނަ ދަރިފުޅަށް ބަލިވެއެވެ. އަމިއްލަ ހިތުގައި ހިފަހައްޓައިގެން ދަރިފުޅު ވައްޓަލަން އަސްލަން ބުނީ މައިރާއާމެދު ވިސްނާފައެވެ. ދެކުދީން ތިބިއިރު، އެވަރުން ފުދޭކަން ބުނެދެމުންނެވެ. އަމިއްލަ ފުރާނަ އަތްމައްޗަށް ލައިގެން ހުރެ ތިންވަނަ ކުއްޖަކު ހޯދުމުގެ ބޭނުމެއް ނެތްކަން އަސްލަން ޤަބޫލުކުރެއެވެ.\nދެމަފިރިންގެ ދެމެދުގައި ފުރަތަމަ ފަހަރަށް ދެބަސްވާން ޖެހުނީއެވެ. އަމިއްލައަށް ދަރިފުޅު ބައިގެން ނުގޮސްފިނަމަ އެކުއްޖާ އުފަންކުރަން މައިރާ ހުރީ އަޒުމް ކަނޑައަޅައިގެންނެވެ. އެކަމާ އަސްލަންއަށް އެއްބަހެއްނުވެވުނެވެ. ލޯބިން ދެހިތް ވިރެމުންދާއިރު ވެސް ދެމެދަށް ދުރުކަމާއި ހުސްކަން ވެރިވަމުންދިޔައެވެ. ބޭއިޚްތިޔާރުގައި ވެސް ދެމީހުންނަށް ހަރުކަށިކޮށް ބަސްބުނެވެން ފެށީއެވެ. މައިރާގެ ރުއިން ގިނަވެ ހަށިގަނޑު ބަލިކަށިވާން ފެށުމުން އެކަމާ އަސަރުކޮށް ގޮތްދޫކުރީ އަސްލަންއެވެ. ދުވަހަކުވެސް ވަކިވާން ނޭދުނަސް އަސްލަންގެ ކުރިމަތީ މަޑުމަޑުން އަނބިމީހާގެ ދިރުން ގެއްލި، އަބަދަށް އެ ފުރާނަ ވަކިވީ ބަލަބަލާ ހުއްޓައެވެ. މައިރާ އަމިއްލައަށް ވަކިވާން ބޭނުންވީކަމުގައި ނިންމާ ރުޅިއާއި ޝަކުވާގައި އަސްލަންއަށް އުޅެވުނެވެ. ނަމަވެސް އެއިންކަމަކުން މައިރާދެކެ ވީ ލޯބި އަސްލަންގެ ހިތުން ފަނޑެއްނުވިއެވެ. އަނބީމީހާގެ ހަނދާންތައް ތާޒާކަމާއެކު ސިކުނޑީގައި ރައްކާކުރެވިފައި ހުއްޓެވެ. އެ ހަނދާންތައް ދުވަހަކުވެސް ފަނޑުވެގެން ނުދާނެއެވެ. އަލުން އެ ދަރަޖައަށް ލޯބިވެ އާ ހަޔާތެއް ފަށާކަށް އަސްލަން ބޭނުމެއްނޫނެވެ. ދަރީންނަށް އަޅާނުލެވޭ ދަރަޖައަށް ހިތާމަތައް ބޮޑުވެގެންދިޔަ ނުދީ އަސްލަން އަމިއްލަ ނަފްސަށް ވިސްނައިދިނީއެވެ. އެއީ އޭނާއާއި މައިރާގެ ދަރީންނެވެ. ހިނގައިދިޔަ އެއްވެސް ކަމެއްގައި އެކުދީންގެ ކުށެއްނެތްކަން އަސްލަންގެ ޟަމީރު އެއްބަސްވެއެވެ.\nނިދިފައި އޮތް އައްޔޫބަށް ކުއްލިއަކަށް ހޭލެވުނެވެ. އެނދުގައި އޭނާއާ ޖެހިގެން އޮތް ރޫމާއަށް އެނބުރި ބަލާލިއެވެ. މަޑުން އެނދުން ތެދުވެ އިށީނެވެ. ގަޑިން ވީއިރެއް ބަލާލީ ފޯނުންނެވެ. މެންދަމުން އަލިވެ ތިނެއް ޖަހައިފިއެވެ. ދަމު ނަމާދަށް އޭނާ ތެދުވާ ވަގުތު ހުރީ ކައިރިވެފައެވެ. ފޯނު ބާއްވާލާފައި ދެން ވެސް އައްޔޫބު އިނީއެވެ. މުސްޠަފާގެ ނަން އޭނާގެ ހިތުން ކިޔާލިއެވެ.\n"އެ ވާހަކަ ދެއްކީމަ ފެނުނު ހުވަފެނެއް އެއީ." އައްޔޫބުގެ ހިތް ނިންމިއެވެ. އޭނާއަށް ހޭލެވުނީ ހުވަފެނުން މުސްޠަފާ ފެނިގެންނެވެ. އެކަމާ ވިސްނުނެއްކަމަކު ޚިޔާލު ގިނަނުކުރިއެވެ. މަޑުމަޑުން ތެދުވެގެން ގޮސް ފާޚާނާއަށްވަނީ އިރުކޮޅަކުން އަނބިމީހާއަށް ގޮވާލަން ގަސްދުކޮށްގެން ހުރެއެވެ.\nއިރުގެ ފުރަތަމަ ދޯދިތައް ދުނިޔެއަށް އެޅި ފަނޑު އަލިކަމެއް އުދަރެހުން ފާޅުވާން ފެށިއެވެ. ރޫމާ ގެނެސްދިން ކޮފީތަށި ހިފައިގެން އައްޔޫބު ހުރީ ބެލަކަނީއެވެ. ބަސްމަދުވެފައި ހުންނަކަށް ރޫމާއަށް ފާހަގަވީ ދެނެވެ. ހެނދުނު ސައިތައްޔާރު ކުރާއިރު އޭނާއަށް ކުދިކުދި ކަންކަން ކޮށްދޭން ގާތުގައި އައްޔޫބު އުޅޭނެއެވެ.\n"ނޯޔާ އައީމަ ޗުއްޓީ ނެގީތަ؟" ކޮފީ ޖޯޑު ހިފައިގެން އައްޔޫބުގެ ގާތަށް ބެލްކަންޏަށް ނުކުތް ރޫމާގެ އަޑުގައި ހުރީ ސަމާސާގެ ރާގެވެ.\n"ކޮން ޗުއްޓީއެއް؟" އައްޔޫބަށް އަހާލެވުނީ ރޫމާގެ ވާހަކަ މޭރުންނުވެގެންނެވެ.\n"މިބުނީ... އަހަންނަށް އެހީވާން ނޯޔާ ހުންނާތީ އައްޔޫބު އެކަން ހުއްޓާލީހޭ." ރޫމާ ބުންޏެވެ. އެހިނދު މެދުމިނަކަށް ބަހައްޓާފައި ހުރި ތުނބުޅިމަތިމަހުގެ ތެރެއިން އައްޔޫބުގެ ތުންފަތަށް ދުރުވެލައި ލުއި ހީނލުމެއްގެ އަޑު އިވުނެވެ.\n"ނޯޔާ ވެސް އަބަދަކު ނުހުންނާނެއެއްނު، ވަޒީފާ ލިބުނީމަ އަނެއްކާވެސް އަހަރެމެން ދެމީހުން ތިބޭނީ." އައްޔޫބު ބުނެލިއެވެ.\n"ކަމަކާ ވިސްނާހެން ހީވޭ." އައްޔޫބުގެ މޫނަށް ފަރުވާތެރިކަމާއެކު ބަލަން ހުރެފައި ރޫމާ އަހާލިއެވެ.\n"މުސްޠަފާ... ރޭގަ މަށަށް ހުވަފެނުން ފެނުނު." އައްޔޫބު ބުންޏެވެ. އެއާއެކު ރޫމާގެ ޖަވާބު ވެސް އައީ އައްޔޫބު ނިންމައިގެން ހުރި ގޮތަށެވެ. މުސްޠަފާއާއި ސަބީނާގެ ވާހަކަ މާގިނައިން އެމީހުންނަށް ދެއްކުނީ ކަމެވެ. އެހެންވިޔަސް އައްޔޫބުގެ ސިކުނޑިން އެ ހުވަފެނުގެ މަންޒަރުތައް ފިލުވައެއްނުލެވުނެވެ.\n"ރޫމާ އެގެއަށް ދައްޗޭ، ސަބީނާއަށް ބޭނުންވާކަމެއް އޮތްތޯ ވެސް ބަލައިލާތި، މިހާރު އުޅޭނީ ހޭލާ، އެއްޗެއް ތައްޔާރުކޮށްލައިގެން އެގެއަށް ގެންދަންވީނު." ވިސްނުމަކަށް ގެއްލި ހުރެފައި އައްޔޫބު ވާހަކަދެއްކިއެވެ.\nމުސްޠަފާއާއި މާހިރުއަކީ ދެ ހަށިގަނޑުގައިވާ އެއްފުރާނައެވެ. އެ ދެމީހުންގެ ވެސް އެންމެ ގާތް މީހަކީ އައްޔޫބެވެ. ޚާއްޞަކޮށް މުސްޠަފާއާއި އައްޔޫބުގެ ގުޅުން މާބޮޑަށް ވެސް ބަދަހިއެވެ. އެމީހުންގެ މެދުގައި ކުރެވުނު އެންމެ ބޮޑު ވަޞިއްޔަތުގެ މަތިން އައްޔޫބު ހަނދާނެއްނުނެތެވެ. އެކުވެރިންގެ ތެރެއިން ފުރަތަމަ ވަކިވާނީ ކާކުކަމެއް އެކަކަށް ވެސް ނޭނގެއެވެ. އެހެންވެ ކުރެވުނު ވަޞިއްޔަތެކެވެ. އަނގަބަހުން ވެވުނު އެ ވަޞިއްޔަތުގައި ހިފަހައްޓާނޭކަން އެ ތިން މީހުން ވެސް ވަޢުދުވިއެވެ.\n"މަންމާ... ބައްޕާ..." ފަހަރަކު މީހަކަށް ނޯޔާ ގޮވާލިއެވެ. ދެން އޭނާ ވަނީ ބަދިގެއަށެވެ. ބެލްކަނީގައި ހުރެފައި ރޫމާ ވެސް އެތެރެއަށް އައީއެވެ. ދަރިފުޅަށް ބޭނުންވަނީ ކޯއްޗެއްތޯ އޭނާ އެއްސެވެ.\n"މަންމަ މިއަދު ކޮފީތަ، އަހަރެން ވެސް ކޮފީއެއް ބޯނީ." ރޫމާގެ ޖޯޑުން ދުވި ކޮފީ ވަހުން ނޯޔާ ބުނެލިއެވެ.\nބެލްކަންޏާއި ގޭތެރެ ވަކިކުރުމަށް ދަމާލެވޭގޮތަށް ހުންނަ ދޮރުފަތްތައް ގެނެސް ދެ ފަރާތުގެ ފާރުގައި ޖައްސާފައި ހުއްޓެވެ. ބަދިގޭގައި ހަރަކާތްތެރިވާ ދެމައިން ފެންނާނޭ ހެން ބެލްކަނީގައި އައްޔޫބު ހުއްޓެވެ. އޭނާގެ ނަޒަރު ހަމައެކަނި ނޯޔާއަށް ހުއްޓުނެވެ. އެކުއްޖާގެ މުސްތަޤުބަލާމެދު އައްޔޫބަށް ޚިޔާލުކޮށްލެވުނެވެ. މިވަގުތު ނޯޔާއަށް އެންމެ މުހިންމު ކަމަކީ ވަޒީފާއެއް ހޯދުންކަން އެނގެއެވެ. އައްޔޫބު ދެބުމަ ގުޅުވާލިއިރު އެ ދެ ލޮލުން އިހު ފާޅުވި އަސަރު ވެސް ކުއްލިއަކަށް ބަދަލުވެއްޖެއެވެ. ޚިޔާލުތަކުގެ ތެރެއިން ކޮންމެވެސް ގޮތަކުން އެނާއަށް އުނދަގޫވެއްޖެއްކަން ގައިމެވެ. ހުރި ގޮތް ވެސް ބަދަލުކޮށްލިއެވެ. ބެލްކަނީގައި އަތްއަޅުވާލައި މަގުމައްޗަށް ބަލަންފެށިއެވެ. އެވަގުތު ސަބީނާގެ ބައިން މަގުމައްޗަށް ހުންނަ ބެލްކަންޏަށް ނުކުތްތަން ފެނުނީ ރިދާން އެވެ. މަގުގެ ދެފަރާތުގައި ދެ ގެ ހުންނަނީ ކުރިމައްޗަށެވެ. ރިދާންއަށް އައްޔޫބު ފެނުމުން ހިނިތުންވުމެއް ދެމުން ބޮލުން އިޝާރާތެއްކޮށްލިއެވެ. އައްޔޫބު ވެސް ކަންތައްކުރީ އެފަދައިންނެވެ. ގިނައިރަކު އޭނާ މަޑެއްނުކުރިއެވެ. އައްޔޫބު ފެނުނީމާ ކަންނޭނގެއެވެ. ރިދާން އެތެރެއަށް ވަދެއްޖެއެވެ.\n"ރޫމާ ނުރުހޭނެކަންނޭނގެ." އިރުކޮޅަކު ހުރެފައި ފުންނޭވާއެއް އައްޔޫބު ދޫކޮށްލިއެވެ. ކުރެވުނު ޚިޔާލާ ސިކުނޑިއާއި ހިތުގައި ޚިލާފުތަކެއް އުފެދުނު އިރު އަނބިމީހާ ވެސް އޭނާއާ އެއްބައި ނުވާނޭ އައްޔޫބަށް ހީކުރެވުނެވެ.


Gareth Bale landaaeku Real Madrid thaavaluge gadha 4ah araifi\n10 މަސް, 1 ހަފްތާ, 1 ދުވަސް, 18 ގަޑި, 54 މިނެޓް, 59 ސިކުންތު ކުރިން 2440އިދުހާމް ނައީމް\nވޭލްސްގެ ކުޅުންތެރިޔާ ގެރެތް ބޭލްގެ ލަނޑާއެކު ރެއާލް މެޑްރިޑް އެބުރި ލަލީގާގެ ތާވަލުގެ ގަދަ ހަތަރަކަށް އަރައިފިއެވެ.\nސްޕެނިޝް ލަލީގާގައި ރޭކުޅުނު މެޗުތަކުގެ ތެރެއިން ހުއެސްކާއާއި ރެއާލް މެޑްރިޑް ބައްދަލު ކުރި މެޗުން ރެއާލް މޮޅުވެފައިވަނީ 1-0ގެ ނަތީޖާއިންނެވެ. ރެއާލް މޮޅުވި ލަނޑު މެޗުގެ 8ވަނަ މިނެޓުގައި އެ ޓީމަށް ކާމިޔާބުކޮށްދިނީ ބޭލް އެވެ.\nރޭ ބޭލް ކާމިޔާބު ކުރި އެ ލަނޑަކީ އޭނާ ކުޅުނު މެޗުތަކުގެ ފާއިތުވި 10 މެޗު ތެރޭގައި ކާމިޔާބު ކުރެވުނު ފުރަތަމަ ލަނޑުކަން ފާހަގަކޮށްލެވެއެވެ. ރެއާލްގެ އެ ލަނޑަށްފަހު ދެ ޓީމުން މޮޅު ކުޅުމެއް ދެއްކި ނަމަވެސް ދެ ޓީމަށްވެސް އިތުރު ލަނޑެއް ކާމިޔާބު ކުރެވޭ ގޮތް ވަނީ ނުވެފައެވެ.\nލަލީގާގައި ރޭ ކުޅުނު މެޗުތަކުން ރެއާލް މޮޅުވިއިރު އެއިބާރއާއި ލެވެންޓޭ ބައްދަލު ކުރި މެޗުން ދެޓިމު ވަނީ 4-4ން އެއްވަރުވެފައެވެ. އަދި ރެއާލް ސޮސިއެޑޭޑްއާއި ރެއާލް ވަލަޑޮލިޑް ބައްދަލު ކުރި މެޗުން ރެއާލް ވަލަޑޮލިޑް ވަނީ 2-1 މޮޅުވެފައެވެ.\nރޭގެ މެޗުތަކަށްފަހުު ތާވަލުގެ އެއްވަނައިގައި 31 ޕޮއިންތާއެކު ބާސެލޯނާ އޮތް އިރު 28 ޕޮއިންޓާއެކު ދެވަނައިގައި އޮތީ ސެވިއްޔާއެވެ. އަދި ތިންވަނައިގައި 28 ޕޮއިންތާއެކު އެތްލެޓިކޯ މެޑްރިޑް އޮތް އިރު ރެއާލް މެޑްރިޑްއަށް ތާވަލުގެ ހަތަރުވަނަ ލިބިފައިވަނީ 26 ޕޮއިންޓައެކުގައެވެ. ތާވަލުގެ އެންމެ ފުލުގައި7ޕޮއިންތާއެކު އޮތީ ލަލީގާގައި އަލަށް ބައިވެރިވާ ހުއެސްކާ އެވެ.\nރެއާލް މެޑްރިޑް ސްޕެނިޝް ލަލީގާ


ފުލުހުން އިސްނަގައިގެން ގއ. ދާންދޫގައި ކަސްރަތު ޕްރޮގްރާމެއް ފަށައިފި\nއަންގާރަ ،7 އޯގަސްޓް 2018 / 10:42\nގއ.ދާންދޫ ޕޮލިސް ސްޓޭޝަނުން އިސްނަގައިގެން އެރަށުގެ އަންހެނުން ކަނބަލުންނަށް އަމާޒުކޮށްގެން ކަސްރަތު ޕްރޮގްރާމެއް ފަށައިފިއެވެ.\nމިމަހުގެ4ވަނަދުވަހުން ފެށިގެން3ހަފްތާގެ މުއްދަތަށް ކުރިއަށް ގެންދިއުމަށް ހަމަޖެހިފައިވާ މި ޕްރޮގްރާމަކީ ރައްޔިތުން ދުޅަހެޔޮ ސިއްޙަތެއްގައި ހުރުމަށް ބާރުއެޅުމުގެ ގޮތުންނާއި ފުލުހުންނާ ރައްޔިތުންނާ ދެމެދު އޮތް ގުޅުން މިހާރަށްވުިރެ ރަނގަޅުކުރުމުގެ ގޮތުން ކުރިއަށް ގެންދާ ޕްރޮގްރާމެކެވެ.\nމިގޮތުން މި ޕްރޮގްރާމުގައި ދުޅަހެޔޮ ސިއްޙަތެއްގައި ހުރުމަށް ކަސްރަތަކީ ކިހާ މުހިންމު އެއްޗެއްކަމާއި ކަސްރަތު ކުރަންވީ ރަނގަޅު ގޮތްތަކާއި ފައިދާހުރި ގޮތެއްގައި ކަސްރަތުކުރުމުން ހަށިގަނޑަށް އަންނަ ބަދަލުތަކާއި ހަށިގަނޑަށް ފައިދާހުރި ކާނާ ބޭނުންކުރުމުގައި ސަމާލުވާންވީ ކަންކަމާއި ބެހޭ ގޮތުން މައުލޫމާތު ދިނުމަށްވަނީ ހަމަޖެހިފައެވެ.\nމި ޕްރޮގްރާމްގައި 25 ފަރާތަކުން ބައިވެރިވެފައިވާއިރު މި ޕްރޮގްރާމުގެ ކުލާސްތައް ކޮންމެ ހަފްތާއަކު6ކުރިއަށް ގެންދިޔުމަށްވަނީ ހަމަޖެހިފައެވެ. މި ޕްރޮގްރާމުގެ ކުލާސްތައް ކުރިއަށް ގެންގޮސްދެނީ ގއ. ދާންދޫ ޕޮލިސް ސްޓޭޝަނުގައި މަސައްކަތްކުރާ ފުލުހުންގެ ތެރެއިން ކަމުގެ ތަޖުރިބާ ލިބިފައިވާ ފުލުހުންނެވެ.\nރަށްރަށުގައި މަސައްކަތްކުރާ ފުލުހުން ދަނީ އެރަށްރަށުގެ މުއައްސަސާތަކާއި ކުލަބް ޖަމްޢިއްޔާތަކާ ގުޅިގެން މިފަދަ ކަސްރަތު ޕްރޮގްރާމްތައް ސިލްސިލާކޮށް ހިންގަމުންނެވެ.


vnews - MAM ge Islamic Banking and Financing koahuge kiyevun fashaifi\nއެމްއޭއެމްގެ އިސްލާމިކް ބޭންކިން އެންޑް ފައިނޭންސިން ކޯހުގެ ކިޔެވުން ފަށައިފި\n5 ފެބްރުއަރީ 2018\nމިއަހަރު ކިޔަވައިދޭ ކޯސްތަކާ ގުޅޭ މައުލޫމާތު ދިނުމަށް އެމްއޭއެމްގައި ބޭއްވި ބައްދަލުވުމެއް - ފޮޓޯ: އެމްއޭއެމް\nއެމްއޭއެމް ބިޒްނަސް ސްކޫލުގެ ފަރާތުން މާލޭ ކެމްޕަހުގައި ހިންގާ ޑިޕްލޮމާ އިން އިސްލާމިކް ބޭންކިން އެންޑް ފައިނޭންސިން ކޯހުގެ ފުރަތަމަ ބެޗްގެ ކިޔެވުން ފަށައިފި އެވެ.\nއެމްއޭއެމް ބިޒްނަސް ސުކޫލުން ބުނީ އިއްޔެ މި ކޯހުގެ ކިޔެވުން ފަށަފައިވާ ކަމަށާއި، މި ކޯހުގެ އިތުރުން މިހާރުވެސް މާލޭ ކެމްޕަހުގައި 8 ކޯހެއް ހިނގާ ކަމަށެވެ.\nއެގޮތުން މާލޭގައި ކިޔަވައިދޭ ކޯސްތަކުގެ ތެރޭގައި ޑިޕްލޮމާ އިން އިސްލާމިކް ބޭންކިން އެންޑް ފައިނޭންސް، ޑިޕްލޮމާއިން ލީޑަޝިޕް މެނޭޖްމަންޓް، ޑިޕްލޮމާ އިން ހިއުމަން ރިސޯސް މެނޭޖްމަންޓް، ޑިޕްލޮމާ އިން ބިޒްނަސް މެނޭޖްމަންޓް، ސެޓިފިކެޓް4އިން ހިއުމަން ރިސޯސް މެނޭޖްމަންޓް އަދި ސެޓިފިކޭޓް4އިން ބިޒްނަސް މެނޭޖްމަންޓް ހިމެނެ އެވެ.\nއެމްއޭއެމް ބިޒްނަސް ސުކޫލުން ބުނީ ވަރަށް އަވަހަށް އަތޮޅުތެރޭގެ ތިން ކެމްޕަހެއްގައިވެސް ކޯހެއް ފެށުމަށް ހަމަޖެހިފައިވާ ކަމަށާއި، އެއީ ދިވެހި ބަހުން ހިންގާ ޑިޕްލޮމާ އިން ލީޑަޝިޕް މެނޭޖްމަންޓް ކޯސް ކަމަށެވެ.\n195 ދަރިވަރުން އެކި ކޯސްތަކުގައި ކިޔަވަމުންދާއިރު އަތޮޅު ތެރޭގެ ތިން ކެމްޕަހެއްގައިވެސް ބައެއް ދަރިވަރުން އަންނަނީ އެމްއޭއެމްގެ ކޯސްތަކުގައި ކިޔަވަމުންނެވެ.\nތަޖްރިބާކާރު ދިވެހި ލެކްޗަރާއިންނާއި ބޭރު ގައުމުތަކުގެ ލެކްޗަރާއިންވެސް ކިޔަވައިދޭ އެމްއޭއެމް ބިޒްނަސް ސުކޫލުން އަތޮޅުތެރޭގައި ހިންގާ ކޯސްތައް ރާވާލާފައިވަނީ ވަޒީފާއަށް ދަމުން ކިޔަވަން ދެވޭ ގޮތަށް ދަރިވަރުންނަށް މަގުފަހިކޮށްދީގެންނެވެ.


Anhen TT team ran medal hoadhaifi! Saabas, saabas! | Mihaaru\nރަން މެޑަލް ހޯދި ޓީމުގެ ކުޅުންތެރިން މެޑަލް އަޅުވައިގެން (ކ-ވ) މުއީނާ، ރަފާ، ދީމާ އަދި ޖުމާނާ. --އެމްއޯސީ ފޮޓޯ: ނިޝާން އަލީ\nއަންހެން ޓީޓީ ޓީމު ރަން މެޑަލް ހޯދައިފި! ސާބަސް، ސާބަސް!\n21 ޖުލައި 2019 - 19:35 75 comments\nއެންމެ ފަހުގެ ޗެމްޕިއަން އަދި މުބާރާތް ބާއްވާ ގައުމު ކަމަށްވާ މޮރިޝަސް ވަރަށް ވާދަވެރި ކުޅުމަކަށް ފަހު 3-5 އިން ބަލިކޮށް ދިވެހިރާއްޖޭގެ ގައުމީ އަންހެން ޓޭބަލް ޓެނިސް ޓީމުން އިންޑިއަން އޯޝަން އައިލެންޑް ގޭމްސް (އައިއޯއައިޖީ) އިން އަންހެން ޓޭބަލް ޓެނިސް ޓީމު އިވެންޓުގެ ފަހުރުވެރި ރަން މެޑަލް މިއަދު ހޯދައިފި އެވެ.\nމިއީ ބައިނަލްއަގްވާމީ މަލްޓި ސްޕޯޓްސް ގޭމްސްއެއްގެ ޓީމު އިވެންޓަކުން ރާއްޖެ އަށް ރަން މެޑަލް ލިގުނު ފުރަތަމަ ފަހަރެވެ. އަދި އެފަދަ ގޭމްސްއަކުން ރާއްޖެ އަށް ލިބުނު ޖުމްލަ ދެ ވަނަ ރަން މެޑެއްޔެވެ. ފުރަތަމަ ރަން މެޑެއްޔަކީ 2015 ވަނަ އަހަރުގެ އައިއޯއައިޖީ އިން ދުވުންތެރިޔާ ހަސަން ސާއިދު 100 މީޓަރު ދުވުމުން ހޯދި ރަން މެޑެއްޔެވެ. އެއީ އިންޑިވިޖުއަލް އިވެންޓެކެވެ.\nމިއަދުގެ ފަހުރުވެރި ކާމިޔާބީގައި ހިއްސާވަނީ އުމުރުން އެންމެ 11 އަހަރުގެ ފާތިމަތު ދީމާ އަލީ އާއި އުމުރުން 15 އަހަރުގެ އައިޝަތު ރަފާ ނާޒިމާއި ތަޖުރިބާކާރު ދެ ކުޅުންތެރިން ކަމަށްވާ މުއީނާ މުހައްމަދާއި ފާތިމަތު ޖުމާނާ ނިމާލެވެ.\nމިއަދުގެ މެޗުގައި މޮޅު ކުޅުމެއް ދެއްކި ރަފާ.-- ފޮޓޯ: މޯލްޑިވްސް އޮލިމްޕިކް ކޮމިޓީ/ ނިޝާން އަލީ\nމީގެ ތެރެއިން ދީމާ އަކީ މި ބިޔަ އޭޝިއާގެ ހޯޕްސް ކެޓަގަރީގެ ރިހި މެޑަލް ދާދި ފަހުން ހޯދައި ރާއްޖެ ފަހުރުވެރި ކުޅުންތެރިޔެކެވެ. އަދި އޭނާ އަކީ މި އަހަރުގެ ގައުމީ ޗެމްޕިއަންކަން ހޯދައި ރައީސުލްޖުމްހޫރިއްޔާގެ ވާދައިގެ ތަށި ކާމިޔާބުކުރި އެންމެ ހަގު ކުޅުންތެރިޔާގެ ރެކޯޑް އޮތް ކުޅުންޔެރިޔާ ވެސް މެ އެވެ. ރަފާ އަކީ ރާއްޖޭގެ ޓީޓީގައި މުއީނާ ކުރަމުން އައި ރަސްކަން މީގެ ދެ އަހަރު ކުރިން ނިންމާލައި ޖޫނިއާ ކުޅުންތެރިންނަށް ވެސް އުއްމީދެއް އޮތްކަން ސާބިތުކުރި ކުޅުންތެރިޔެކެވެ.\nދެން ހިމެނޭ މުއީނާ އަކީ 2011 ވަނަ އަހަރުގެ އައިއޯއައިޖީގެ އަންހެން ސިންގްލަސް އިން ރިހި މެޑަލް ހޯދި ކުޅުންތެރިޔެކެވެ. އަދި އޭނާ އާއި ޖުމާނާ ވަނީ 2015 ވަނަ އަހަރުގެ ގޭމްސްގެ އަންހެން ޓީމު އިވެންޓުން ލޯ މެޑަލް ހޯދިއިރު ހިއްސާވެފަ އެވެ.\nމިއަދުގެ މެޗުގެ ފުރަތަމަ ގޭމަށް ނުކުތީ ދީމާ އެވެ. އެކަމަކު މޮރިޝަސްގެ އެންމެ ތަޖުރިބާކާރު ކުޅުންތެރިޔާއާ ވާދަކޮށް ދީމާ 3-1 ސެޓުން ބަލިވީ އެވެ. ގޭމުގެ ފުރަތަމަ ދެ ސެޓު 9-11 އިން އަދި 2-11 އިން މޮރިޝަސް ކުޅުންތެރިޔާ ކާމިޔާބުކޮށްފައިވަނިކޮށް ތިން ވަނަ ސެޓު 12-10 އިން ދީމާ ކާމިޔާބުކުރި ވެސް މެ އެވެ. އެކަމަކު ތިން ވަނަ ސެޓު 6-11 އިން ކާމިޔާބުކޮށް މޮރިޝަސް އިން މި ގޭމް ކާމިޔާބުކުރި އެވެ.\nއެކަމަކު ރަފާ ވަނީ ރާއްޖެ އަށް ދެ ވަނަ ގޭމް 3-2 އިން ކާމިޔާބުކޮށްދީ މެޗުގެ ތެރެއަށް އަލުން ވައްދައިދީފަ އެވެ. ފުރަތަމަ ސެޓު 9-11 އިން މޮރިޝަސް ކާމިޔާބުކޮށްފައިވަނިކޮށް ރަފާ ވަނީ އަނެއް ދެ ސެޓު 12-10 އިން އަދި 11-7 އިން ކާމިޔާބުކޮށްފަ އެވެ. އޭގެ ފަހުން ތިން ވަނަ ސެޓު 3-11 އިން މޮރިޝަސް ކާމިޔާބުކުރި ނަމަވެސް، ރަފާ ވަނީ ފަހު ސެޓު 11-9 އިން ކާމިޔާބުކޮށް މެޗުން މޮޅުކޮށްދީފަ އެވެ.\nރާއްޖޭގެ ތިން ވަނަ ގޭމަށް ނުކުތީ އެންމެ ތަޖުރިބާކާރު ކުޅުންތެރިޔާ މުއީނާ އެވެ. އެކަމަކު މޮރިޝަސް ކުޅުންތެރިޔާ އަތުން އޭނާ ސީދާ ތިން ގޭމުން ބަލިވީ އެވެ. ސެޓުތައް ދިޔައީ 1-11، 8-11 އަދި 12-14 އިންނެވެ. އެއާ އެކު ރާއްޖެ އަށް މަޖުބޫރުވީ ހަތަރު ވަނަ ގޭމް ކާމިޔާބުކުރާށެވެ. މި ގޭމަށް ނުކުތީ އަނެއްކާ ވެސް ދީމާ އެވެ. ފުރަތަމަ ސެޓު 7-11 އިން ގެއްލުނު ނަމަވެސް ދީމާ ވަނީ ފަހަތުން އަރައި 11-6، 11-5 އަދި 11-6 އިން ސެޓުތައް ކާމިޔާބުކޮށް ގޭމުން މޮޅުވެފަ އެވެ.\nދީމާ އެ ގޭމުން މޮޅުވުމާ އެކު ރާއްޖެ އާއި މޮރިޝަސް 2-2 އިން އެއްވަރުވި އެވެ. އެހެންވެ ނަތީޖާ ނެރެން އިތުރު ގޭމެއް ކުޅެން ޖެހުނީ އެވެ. މި ގޭމަށް ނުކުތީ ރަފާ އެވެ. އޭނާ ފުރަތަމަ ދެ ސެޓު ފަސޭހަކަމާ އެކު 11-6 އަދި 11-5 އިން ކާމިޔާބުކުރި އެވެ. އެއާ އެކު ރަން މެޑެއްޔާ އެންމެ ސެޓަކާ ގާތަށް ދިޔަ އެވެ. އެގޮތުން ތިން ވަނަ ސެޓުގައި ވެސް ރަފާ ލީޑުގައި އޮވެ ސެޓު ނިންމަން އެންމެ ޕޮއިންޓަކާ ގާތުގައި އޮއްވާ މޮރިޝަސް ކުޅުންތެރިޔާ ފަހަތުން އަރައި 10-12 އިން ރަފާ ބަލިކުރީ އެވެ.\nއެ ހިސާބުން ރާއްޖެ ޕްރެޝަރަށް ދިޔަ ނަމަވެސް އުމުރުން 15 އަހަރުގެ ރަފާ ވަނީ ޕްރެޝަރުގައި ވެސް އެހާމެ މޮޅަށް ކުޅެފަ އެވެ. މޮރިޝަސް ކުޅުންތެރިޔާ ލީޑުގައި އޮއްވެ މެޗު ނިންމަން ދަނިކޮށް ފަހަތުން އަރައި ރަފާ ވަނީ 13-11 އިން ސެޓު ކާމިޔާބުކޮށް ރާއްޖެ އަށް ތާރީހީ ރަން މެޑަލް ހޯދައިދީފަ އެވެ.\nއިތުރު ލިޔުންތައް ޓޭބަލް ޓެނިސް އިންޑިއަން އޯޝަން އައިލެންޑް ގޭމްސް\nޕްރެޝަރާ ކުރިމަތިލީ ޕްރޮފެޝަނަލުންގެ ގޮތުގައި: ކޯޗު\nސިންގަލްސް ރަން މެޑަލް ހޯދައި ދީމާ ތާރީހުގެ ތެރެއަށް\nރަފާ އާއި ދީމާ ފައިނަލަށް! ރަނާއި ރިހި ވެސް ކަށަވަރުވެއްޖެ!


LIVE: Covid-19: Miadhuge Adhadhun Uhmeedhu - Vaguthu\nމިއަދު ޓެސްޓް ކުރިއަދަދު އިތުރު، ފައްސި މައްޗަށް! - 22 ގަޑިއިރު ކުރިން\nރާއްޖެއިން އިތުރު 131 މީހަކު ކޮވިޑް-19 އަށް ފައްސިވެއްޖެ\nBREAKING: Raajje In Ithuru 131 Meehaku Covid Ah Fassi Vehjjehttps://t.co/qEBXtvsnF0\n— Vaguthu Online (@VaguthuOnline) March 7, 2021\nއައްޑޫ ސިޓީން ކޮވިޑް-19 އަށް ފައްސިވި މީހުންގެ ތެރެއިން މިހާތަނަށް 67 މީހަކު ބަލިން ރަނގަޅުވެއްޖެ\nAddu In Covid Jehunu 67 Meehaku Rangalhu Vejjehttps://t.co/xuW0ni71TL\nCovax In Raajje Ah 12,000 Dose Ge Covishield Vaccine Hadhiyaa Kohffihttps://t.co/en8LtRHaVw\nކޮވިޑް-19 އިން ރައްކާތެރިވުމަށް ވެކްސިން ޖަހާ މީހުންނަށް ހާއްސަކޮށް ޕާސްޕޯޓެއް ތައާރަފް ކުރަން ސަރުކާރުން ނިންމައިފި.\nVaccine Ge2Dose Ah Fahu Quarantine Nuve Dhathuru Kureveyne https://t.co/NcVZFIWwTM\nCovid Control Nukurevigen Paraguay Ge Hurihaa Vazeerun Isthiufaa https://t.co/oZAnxOECSA\nCovid Ah Fassivaa Meehunge Adhadhu Ginavumakee Rangalheh - Minister Naseem https://t.co/PyGpl11p0e\nCovid Fethurifa Oiy Gaumuthakuge List Ge 119 Vanaiga Raajje https://t.co/MIxkz6Cfke\nREPORT: Covid Aa Eku Viyafaari Thakah Ai Badhalu, Hiydhathi Ethah Vaahaka Eh! https://t.co/m0VP3szZez\nކޮވިޑް-19 އަށް ފައްސިވާ މީހުންގެ އަދަދު 100 އަށްވުރެ މަތީގައި ހުންނަތާ ގާތްގަނޑަކަށް ދޮޅުމަސް ދުވަސް ފަހުން މިއަދު ވަނީ ފައްސިވި އަދަދު ދަށަށް ވެއްޓިފައެވެ. މިއީ ކޮވިޑް-19 ކޮންޓްރޯލް ކުރަން މިހާރު އަޅާފައިވާ ފިޔަވަޅުތަކާއި އަދި ވެކްސިން ދިނުމަށް ކުރަމުން އަންނަ މަސައްކަތުގެ ނަތީޖާކަމަށް ވުން އެކަށީގެންވެއެވެ. ނަމަވެސް އެކަން މުޅިން ކަށަވަރުވާން އަދި ދުވަސްކޮޅެއް ނަގާނެއެވެ.\nމިއަދު 98 މީހަކު ކޮވިޑަށް ފައްސިވިއިރު އޭގެ ތެރެއިން 78 މީހުން ފައްސިވީ މާލެ އިންނެވެ.\nމިއަދަކީ ޖަނަވަރީ މަހުގެ 24 ވަނަ ދުވަހަށް ފަހު ރާއްޖެ އިން އެންމެ މަދު އަދަދެއްގެ މީހުން ކޮވިޑަށް ފައްސިވި ދުވަހެވެ. މިއަދު 98 މީހަކު ކޮވިޑަށް ފައްސިވެފައި ވަނީ 4318 މީހަކު ކޮވިޑަށް ޓެސްޓް ކޮށްގެންނެވެ. މިއަދު ފައްސިވި މީހުންނާއިއެކު ރާއްޖެ އިން ކޮވިޑަށް ފައްސިވި މީހުންގެ ޖުމްލަ އަދަދު ވަނީ 20663 އަށް އަރާފައެވެ. މީގެތެރެއިން މިހާރު ބަލިޖެހިފައި ތިބީ 2613 މީހުންނެވެ. އޭގެތެރެއިން ހޮސްޕިޓަލްގައި އެޑްމިޓް ކޮށްގެން ފަރުވާ ދެމުން ގެންދަނީ 161 މީހަކަށެވެ.\nރާއްޖެ އިން ކޮވިޑް ޖެހުނު މީހުންގެ ތެރެއިން 124 މީހަކު މިއަދު ވަނީ ބަލިން ރަނގަޅު ވެފައެވެ.\nކޮވިޑަށް ފައްސިވާ މީހުންގެ އަދަދު މަސްދުވަސް ފަހުން މިއަދު 100 އިން ދަށަށް ވެއްޓުނުއިރު ރާއްޖޭގައި ކޮވިޑް ވެކްސިން ދިން މީހުންގެ އަދަދު މިހާރު ވަނީ 145000 އަށް އަރާފައެވެ. މީގެތެރެއިން 87045 މީހަކަށް ވެކްސިން ދީފައި ވަނީ މާލެ އިންނެވެ.\nBREAKING NEWS: Covid-19: Male' In 78 Meehunnai Eku Jumla 98 Meehaku Fassivejje https://t.co/l0upZBo59m\n— Vaguthu Online (@VaguthuOnline) March 6, 2021\nBREAKING: Baarashun Ithuru3Meehaku Covid Ah Fassi Vehjjehttps://t.co/o67OgGZD8C\nމާޗް 7, 2021 09:04\nމީ ވަރަށް މަޖާކަމެއް. މުޒާހަރާ ވަރުގަދަ ކުރާނެކަމަށް ބުނާއިރަށް އަދަދު މަތިވޭ. ހަމަ ތަފާތެއްނެތި އެމީހަކާ އެމީހެއް އުޅެއުޅެ ތިއްބަ އަދަދު ދައްވެސް ވޭ. ހެހެހެހެ\nމުހައްމަދު އަހުމަދު /ގައްދޫ\nމާޗް 7, 2021 12:08\nމުޒާހަރާ ކުރުމަކީ ކޮވިޑަށް ޕޮޒިޓިވްވުން މަދުވާ ކަމެއްކަމަށް މިއެނގެނީ